દુબઇમાં તાજ અરબિયાના નામે બની રહી છે તાજ મહેલની રેપ્લિકા | Realty project in Dubai to have big replica of Taj Mahal - Gujarati Oneindia\n| Updated: Saturday, February 14, 2015, 11:53 [IST]\nદુબઇ, 03 ઑક્ટોબરઃ વિશ્વની આઠ અજયાબીઓમાંની એક એવા ભારતના તાજ મહેલની રેપ્લિકા દુબઇમાં નિર્માણ પામવા જઇ રહી છે. તાજ અરબિયા નામની આ ઇમારત તાજ મહેલ કરતા ચાર ગણી મોટી હશે તેમ આ પ્રોજેક્ટ શરૂ કરનાર કંપનીનું કહેવું છે.\nસીટીસ્કેપ ગ્લોબર 2012ની ઇવેન્ટમાં કંપનીએ કહ્યું છે કે, તાજ અરબિયા લીલોછમ બગીચો હશે જે મુઘલકાળના બગીચાઓને મળતાં આવશે. આ ઇમારતમાં હાઉસ એપાર્ટમેન્ટ, શોપિંગ મોલ અને લગ્ન સામગ્રી વેંચતી દૂકાનો બનાવવામાં આવશે. તેમજ આ પ્રોજેક્ટને 'ધ વર્લ્ડ ઇન અ સિટી નામ આપવામાં આવ્યું છે.'\nઆશા છે કે આ ઇમારતનો સમાવેશ પણ વિશ્વની કેટલીક ઐતિહાસિક ઇમારતમાં કરવામાં આવશે. જેવી કે, પિરમીડ, બેબીલોનના હેન્ગિંગ ગાર્ડન્સ, એફિલ ટાવર, તાજ મહેલ, ચીનની દીવાલ, લીનિંગ ટાવર ઓફ પિસા. કંપનીને આશા છે કે આ બિલ્ડિંગ લગ્નપ્રંસગો માટે દુબઇમાં રહેતા ભારતીયોને આકર્ષી શકશે.\ntaj mahal taj arabia dubai તાજ મહેલ તાજ અરબિયા ભારત દુબઇ\nA replica of Taj Mahal, Taj Arabia, several times bigger than India's architectural marvel, will beapart the Falconcity of Wonders (FCW) -amulti-purpose project being developed here.


gujarati world: કોલસાકૌભાંડઃ ઘુમાડો અને આગ (૨) : રાજકારણ અને અર્થકારણની ભેળસેળ\nકોલસાકૌભાંડઃ ઘુમાડો અને આગ (૨) : રાજકારણ અને અર્થકારણની ભેળસેળ\nરૂ.૧.૮૬ લાખ કરોડના મનાતા કોલસાકૌભાંડમાં વડાપ્રધાને ખુલાસા રજૂ કરી દીધા છે. ભાજપે વડાપ્રધાનના રાજીનામાની માગણી સાથે સંસદના સત્રની કામગીરી ખોરવી નાખી છે. ટીવી ચેનલો પર રોજ ચર્ચાના નામે કકળાટ મચે છે. ટૂંકમાં, બઘું રાબેતા મુજબ ચાલી રહ્યું છે, પરંતુ આ કૌભાંડનાં વિવિધ પાસાં વિશે સળંગસૂત્ર-સાર્થક ચર્ચા ભાગ્યે જ થઇ છે. એ ઘ્યાનમાં રાખતાં, શક્ય એટલી સરળ રીતે, જરૂર પડ્યે નિષ્ણાતા દ્વારા પૂરી પડાયેલી માહિતી ટાંકીને, આખા કૌભાંડને સમજવાનો પ્રયાસ કરીએ.\nસિત્તેરના દાયકાના આરંભે કોલસાની ખાણોનું રાષ્ટ્રિયકરણ થયું, પરંતુ ‘કોલ ઇન્ડિયા લિમિટેડ’ની ક્ષમતા અને સજ્જતા મર્યાદિત હતાં. દેશનાં તમામ કોલસા-ક્ષેત્રોમાંથી કોલસો ઉલેચી કાઢવાનું તેના ગજા બહારનું કામ લાગતાં, ૧૯૯૨માં કોલસા-સચિવ (કોલ સેક્રેટરી)ના અઘ્યક્ષપદે એક સમિતિ રચાઇ. આ સમિતિએ ‘કોલ ઇન્ડિયા’ જેને અડ્યું ન હોય અને નજીકના ભવિષ્યમાં અડવાનું પણ ન હોય, એવાં ૧૪૩ કોલસા-ક્ષેત્રો ‘કેપ્ટીવ માઇનિંગ’ માટે આપવાનું નક્કી કર્યું. મતલબ, આ ક્ષેત્રોમાંથી નીકળતો કોલસો કંપનીઓ ફક્ત પોતાના સ્ટીલ કે લોખંડના ઉત્પાદના પ્લાન્ટ ચલાવવામાં જ વાપરી શકે. ખુલ્લા બજારમાં વેચી શકે નહીં. થોડા વખત પછી ‘કેપ્ટીવ માઇનિંગ’ની વ્યાખ્યામાં સીમેન્ટ પ્લાન્ટ અને વીજળી પેદા કરતા પાવર પ્લાન્ટનો પણ સમાવેશ કરવામાં આવ્યો.\nક્રુડ ઓઇલ કે સ્પેક્ટ્રમની જેમ કોલસો પણ મર્યાદિત જથ્થો ધરાવતી કુદરતી સંપત્તિ છે. તેનો જથ્થો ઓછો અને લેવાલ વધારે હોવાના. આવી સંપત્તિની વહેંચણી કેવી રીતે કરવી? તેના માટે ટેન્ડર મંગાવી શકાય, હરાજી કરી શકાય અથવા આવેલી અરજીઓના આધારે ફાળવણી પણ કરી શકાય. ‘કોલસા-ક્ષેત્રોની ફાળવણીમાં સરકારે છેલ્લો વિકલ્પ અપનાવ્યો, જે આખી તકરારનું મૂળ બન્યો. ‘કેગ’ની એક મુખ્ય દલીલ એ છે કે કોલસા-ક્ષેત્રોની ફાળવણીમાં પારદર્શકતા અને તટસ્થતા જળવાઇ નથી. કેવળ રાજ્ય સરકારોની અને બીજાં વહીવટી ખાતાંની ભલામણોથી ખાનગી કંપનીઓને કેપ્ટીવ માઇનિંગ માટે કોલસા-ક્ષેત્રો આપી દેવાયાં છે. તેના કારણે ખાનગી કંપનીઓને કુલ રૂ.૧.૮૬ લાખ કરોડનો ફાયદો થયો છે.\nવડાપ્રધાને તેમના ખુલાસામાં કહ્યું છે કે છેક ૧૯૯૩થી આ જ પ્રમાણે ખાનગી કંપનીઓને કોલસા-ક્ષેત્રોની ફાળવણી થતી રહી છે. ઉલટું યુપીએ સરકારે વર્ષ ૨૦૦૫માં આ સ્થિતિમાં પારદર્શકતા આણવાનો પ્રયાસ કર્યો. યુપીએ સરકારે કેપ્ટીવ માઇનિંગ માટે આપવાનાં કોલસા-ક્ષેત્રોની ખુલ્લેઆમ જાહેરખબરો આપી, રસ ધરાવતી કંપનીઓ પાસેથી અરજીઓ મંગાવી, ઉચ્ચ સ્તરીય સમિતિ દ્વારા અરજીઓની તપાસ કરાવી અને ત્યાર પછી ફાળવણી કરી.\nએ વાત ખરી કે કોલસા-ક્ષેત્રોની ફાળવણીની વિવાદાસ્પદ પ્રથા યુપીએ સરકારે શરૂ કરી નથી. એ પણ ખરું કે એનડીએ સરકારના શાસનમાં આ જ પદ્ધતિએ ૩૩ કોલસા-ક્ષેત્રો ખાનગી અને સરકારી કંપનીઓને ફાળવાયાં હતાં. એટલે ભાજપ યુપીએના રાજમાં થયેલી આ પ્રકારની ફાળવણીનો વિરોધ કરે ત્યારે એ વિરોધાભાસી લાગે છે. ફાળવણીની પદ્ધતિ જ પારદર્શક ન હોય ત્યારે, યુપીએ સરકારે તેમાં ભ્રષ્ટાચાર કર્યો હશે અને એનડીએ સરકાર તેમાં બાકી રહી હશે, એવું કોઇ સ્વસ્થ માણસ માની શકે નહીં.\nપરંતુ આ સવાલ ભાજપ વિરુદ્ધ કોંગ્રેસનો કે એનડીએ વિરુદ્ધ યુપીએનો નથી. રાજકીય પક્ષો પોતાની જવાબદારી કે પોતાનાં પાપ છુપાવવા માટે દરેક મુદ્દાને રાજકીય રંગ આપીને, લોકોને મનોરંજક લડાઇના રવાડે ચડાવી દે છે, જેથી તેમનું ઘ્યાન મૂળ મુદ્દા ભણી ન જાય. મૂળ મુદ્દો એ છે કે ૧૯૯૩થી કોલસા-ક્ષેત્રોની ફાળવણી આડેધડ થતી હોય તો યુપીએ સરકાર એમાં સુધારો કેમ ન કરે?\nવડાપ્રધાને કહ્યું કે અમે પ્રયત્ન કર્યો હતો, પણ કાનૂન મંત્રાલય તરફથી એવો અભિપ્રાય મળ્યો કે એ માટે કાયદો બદલવો પડે અને એમાં બહુ સમય નીકળી જાય. ૨૦૦૫માં કાનૂન મંત્રાલયે આવો અભિપ્રાય આપ્યો હતો એ સાચું, પણ ૨૦૦૬માં એ જ મંત્રાલયે જાણ કરી (અને વડાપ્રધાને તેમના ખુલાસામાં સ્વીકાર્યું છે) કે ફક્ત વહીવટી તંત્રની સૂચનાથી કોલસા-ક્ષેત્રોની ફાળવણીની પ્રક્રિયામાં સુધારો શક્ય છે. એટલે કે, કોલસા-મંત્રી ઇચ્છે તો તે સ્પર્ધાત્મક રીતે (‘કોમ્પીટીટીવ બિડિંગ’થી) કોલસા-ક્ષેત્રોની ફાળવણીનો આદેશ આપી શકે. કાનૂન મંત્રાલયે એટલું ઉમેર્યું હતું કે આ નિર્ણય લીધા પછી કાયદામાં પણ સુધારો કરી દાખલ કરી દેવો જોઇએ, જેથી નવા નિર્ણયને નક્કર કાનૂની પીઠબળ મળે.\nઆમ, યુપીએ સરકાર ઇચ્છે તો ફાળવણીની પ્રક્રિયા પારદર્શક અને ન્યાયી બનાવી શકે એમ હતી. પરંતુ વડાપ્રધાને ત્યારે ઢીલું મૂક્યું. એ સાચું કે ઝારખંડ, છત્તીસગઢ, ઓરિસ્સા, પશ્ચિમ બંગાળ, રાજસ્થાન જેવાં કોલસા-ઉત્પાદક રાજ્યોમાં બિનકોંગ્રેસી સરકારો હતી અને એ રાજ્યોના મુખ્ય મંત્રીઓ ફાળવણીની જૂની પ્રક્રિયા ચાલુ રાખવાના મતના હતા. તેમાં ફેરફારની હિલચાલનો તેમણે સત્તાવાર વિરોધ કર્યો હતો (જે વડાપ્રધાને પોતાના બચાવમાં ટાંક્યો છે). છત્તીસગઢની ભાજપી સરકાર દ્વારા થયેલી કોલસા-ક્ષેત્રોની ફાળવણીને કારણે રાજ્યને રૂ.૧,૦૫૨ કરોડનું નુકસાન થયું હોવાનો રાજ્યના એકાઉન્ટન્ટ જનરલનો સત્તાવાર અહેવાલ હતો. છતાં એ વિશે ભાજપને કંઇ કહેવાનું નથી. ભાજપની બેવડી નીતિ ઉઘાડી પાડવા માટે આટલી વિગતો પૂરતી છે, પણ અગાઉ જણાવ્યું તેમ, આ મુદ્દો કોંગ્રેસ-ભાજપનો નથી. વડાપ્રધાને એ વખતે ઇચ્છ્‌યું હોત તો ફાળવણીની પ્રક્રિયા બદલવાનો નિર્ણય લઇ શક્યા હોત. રાજ્ય સરકારોને તેમાં ઇચ્છા-અનિચ્છાએ સાથ આપવો પડત, કારણ કે મૂળભૂત રીતે એ કેન્દ્ર સરકારનો અધિકાર છે. યુપીએના કોંગ્રેસી વડાપ્રધાન બીજાં રાજ્યોમાં બિનકોંગ્રેસી સરકારની લાગણીને માન આપવા માટે, ફાળવણીની પ્રક્રિયામાં ફેરફાર ન કરે, એ દલીલ બહુ ગળે ઉતરે એવી નથી.\nએટલે કે, કોલસા-ક્ષેત્રોની ફાળવણી પ્રક્રિયા બદલવાની જરૂર છે એવું વડાપ્રધાન પોતે સ્વીકારતા હોવા છતાં- અને ૨૦૦૬માં તે આખી પ્રક્રિયામાં ફેરફાર કરી શકે એવી સ્થિતિમાં હોવા છતાં- તેમણે જેમ ચાલે છે તેમ ચાલવા દેવાની નીતિ અપનાવી.\nબીજો અને વધારે પેચીદો મુદ્દો કંપનીઓને થયેલા લાભ અને દેશને થયેલા નુકસાનની ગણતરીનો છે. વડાપ્રધાને તેમના ખુલાસામાં કહ્યું છે કે દરેક કોલસા-ક્ષેત્રમાંથી કોલસો કાઢવાનું કામ એકસરખું હોતું નથી. સામાન્ય રીતે કોલસો સહેલાઇથી કાઢી ન શકાય એવાં ક્ષેત્રો જ ‘કેપ્ટીવ માઇનિંગ’ માટે ખાનગી કંપનીઓને અપાતાં હોય છે. એટલે કોલ ઇન્ડિયા કરતાં ખાનગી કંપનીઓને કોલસો મોંઘા ભાવે પડે. ‘કેગ’ ખાનગી કંપનીઓનું ઉત્પાદન ખર્ચ ‘કોલ ઇન્ડિયા’ના ભાવે ગણે છે. ખાનગી કંપનીઓ દ્વારા થતા કોલસાના ઉત્પાદનમાંથી કરવેરા સ્વરૂપે સરકારને થતી આવકની ગણતરી પણ ‘કેગ’ના હિસાબમાં નથી.\nઆ મુદ્દા સાચા દેખીતી રીતે સાચા જણાય. તેનાથી નુકસાનનો આંકડો ઓછો થઇ શકે, પણ નુકસાનનો સમૂળગો છેદ ઉડી જતો નથી. એટલે ‘કેગ’ના હિસાબમાંથી જરૂર ભૂલો કાઢી શકાય, પણ ‘કેગ’ જેવી કોઇ બંધારણીય સંસ્થા સરકારના માથે બેઠી હોય અને પોતાની થોડીઘણી ભૂલો સાથે પણ, સરકારનો કાન આમળતી હોય તે જરૂરી છે. ‘કેગ’ને સરકારની નીતિવિષયક બાબતોમાં માથું મારવાનો અધિકાર નથી, એવી દલીલ અસ્થાને છે. સરકારની નીતિ દેશના અર્થતંત્રને નુકસાનકારક હોય તો એ તરફ ઘ્યાન દોરવાની ‘કેગ’ની ફરજ છે. તેની સામે પોતાનો પક્ષ રજૂ કરવા અને ‘કેગ’ની ગણતરી ખોટી ઠેરવવા સરકાર સ્વતંત્ર છે.\nખાનગી કંપનીઓને ફાળવાયેલાં કોલસા-ક્ષેત્રોમાં પણ કોલસાના ઉત્પાદનમાં અસાધારણ વિલંબ થયો છે. હકીકતમાં ‘કોલ ઇન્ડિયા’ને બદલે ખાનગી કંપનીઓને કોલસા-ક્ષેત્રો આપવાનું કારણ જ એ હતું કે તે ઝડપી અને કાર્યક્ષમ રીતે ઉત્પાદન શરૂ કરે.\nકોલસાના ઉત્પાદનમાં ઝોલ પડે એટલે પાવર પ્લાન્ટનું કામ ખોરંભે પડે છે, વીજળીની ઘટ પૂરી શકાતી નથી અને મોંઘા ભાવનો કોલસો આયાત કરવો પડે છે. આમ કોલસાનું ધાર્યું અને ઝડપથી ઉત્પાદન ન થાય, તેનાથી દેશને ચોખ્ખું નુકસાન થાય છે. અલબત્ત, એ નુકસાન એવું છે કે જેનાથી ‘કેપ્ટીવ માઇનંિગ’ કરનારી કંપનીઓને કશો ફાયદો થતો નથી. એટલે કે એ નુકસાનને ખાનગી કંપનીઓના ફાયદા તરીકે ગણાવી શકાય નહીં.\nવર્ષ ૨૦૦૫માં પહેલી વાર યુપીએ સરકારે કોલસા-ક્ષેત્રોની ફાળવણી સ્પર્ધાત્મક બનાવવાની હિલચાલ કરી, ત્યારે કાયદામાં સુધારો કરવો પડશે- એવી વાતથી સરકાર પાણીમાં બેસી ગઇ. એ વખતે, સર્વસંમતિ સધાય અને કાયદામાં સુધારો થાય ત્યારે ખરાં, પણ ત્યાં સુધી કોલસા-ક્ષેત્રોની ફાળવણી બંધ રાખી શકાય નહીં- એવું સરકારનું વલણ હતું. દેશના અર્થતંત્રમાં અને તેના વિકાસમાં કોલસાની મહત્ત્વની ભૂમિકા જોતાં, કોલસાને અપાયેલું મહત્ત્વ વાજબી હતું, પરંતુ ફાળવણીના મામલે કોલસાનું મહત્ત્વ સ્વીકારનાર સરકારે, તેના ઉત્પાદનમાં થથા અસાધારણ વિલંબ બદલ કેમ બેદરકારી દાખવી? વડાપ્રધાને તેમના બચાવનામામાં પણ સ્વીકાર્યું છે કે ખાનગી કંપનીઓ ઉત્પાદનનાં લક્ષ્યાંકો સિદ્ધ કરી શકી નહીં. એ માટે તેમણે સરકારી પરવાનગીઓ મેળવવામાં પડતી મુશ્કેલીઓનો પણ ઉલ્લેખ કર્યો છે.\nએક તરફ, સરકાર કોલસાની અગત્ય સમજીને કોલસા-ક્ષેત્રોની ફાળવણી ફટાફટ કરી દે, પણ સરકારી બાબુશાહીના પાપે એ જ કોલસા-ક્ષેત્રોમાં ઉત્પાદનનું વર્ષો સુધી ઠેકાણું ન પડે એ કેવું? અને તેના માટે કોણ જવાબદાર? મંત્રીઓ કહે છે કે ‘કોલસો જમીનમાં હોય તો કૌભાંડ ક્યાં થયું?’ પણ આટલી અગત્યની ચીજ વપરાવાને બદલે જમીનમાં પડી રહી, તે પોતે જ મોટું નુકસાન નથી? અને તેના માટે સરકાર કેમ જવાબદાર ન ગણાય?\nકોલસા-ક્ષેત્રોની ફાળવણી કરતી વખતે સરકાર કંપનીઓને ફક્ત જમીન ચીંધી દે છે. તેમાં જમીનપરીક્ષણ અને પર્યાવરણ મંત્રાલયની પરવાનગીથી માંડીને જમીન સંપાદન સુદ્ધાં ખાનગી કંપનીએ પોતાના હિસાબે અને જોખમે કરવાનાં રહે છે. આ કામગીરીમાં સરકારી રાહે કેટલો વિલંબ અને કેટલો ભ્રષ્ટાચાર થતાં હશે, તે કલ્પી શકાય.\nકોલસા-ક્ષેત્રોની ફાળવણીની વર્તમાન સ્થિતિ બદલાય અને હરાજીની પદ્ધતિ અપનાવવામાં આવે તો પણ અસાધારણ વિલંબ અને તેના કારણે થતા અસાધારણ નુકસાનની સમસ્યા ઊભી જ રહેવાની છે. એટલે ફાળવણીમાં પારદર્શકતા જેટલો જ દેશહિતનો અને આર્થિક નુકસાનનો મુદ્દો ફાળવણી થયા પછીના વિલંબનો છે.\nખાનગી કંપનીઓ કોલસા-ક્ષેત્રોમાંથી કોલસો પેદા કરીને બજારમાં વેચી શકે એવો (નોન-કેપ્ટીવ માઇનિંગ)નો સુધારો બાર વર્ષથી રાજ્યસભામાં ઘૂળ ખાય છે. એ પસાર થાય તો આ ક્ષેત્રમાં સ્પર્ધાનું તત્ત્વ દાખલ થાય.\nપરંતુ સરકાર આંકડાની માયાજાળ ઊભી કરવામાં અને ભાજપ આખા મુદ્દાને કેવળ કોંગ્રેસના વિરોધના સ્તરે ઉતારી દેવામાં વ્યસ્ત હોય, ત્યાં દેશનું નુકસાન ગૌણ અને પોતાનો રાજકીય ફાયદો મુખ્ય બની જાય છે.\nShridhar Shah 6:06:00 PM\nI gone through both parts of this coal issue written by you.\nI would like to add two points -\n1. Opportunity Loss : We had to pay from 'precious' forex reserves for imported coal, also heavy transportation cost incurred.\nIf we could have been able to exploit proper labour & machinery to get coal from coal blocks, it would have created many jobs too & that too in backward areas.\n2. Improper Gain to companies whom blocks originally allotted : Some companies have sold their equity because valuation of their company were increased due to "right on coal blocks". Those companies made money by just selling equity & they have not started mining. In such cases, those who got the blocks by "blessings" have made indirect money, though it is not direct loss to government.\ndharmesh dave 10:50:00 AM\nVishal Shah 6:00:00 PM\n"પરંતુ સરકાર આંકડાની માયાજાળ ઊભી કરવામાં અને ભાજપ આખા મુદ્દાને કેવળ કોંગ્રેસના વિરોધના સ્તરે ઉતારી દેવામાં વ્યસ્ત હોય, ત્યાં દેશનું નુકસાન ગૌણ અને પોતાનો રાજકીય ફાયદો મુખ્ય બની જાય છે."\nDwiref Vora 1:58:00 PM\nVery informative & balanced analysis of both parties' work on coal block.


News & Views :: માત્ર રૂ.9450માં 10થી વધારે ધાર્મિક સ્થળની યાત્રા કરાવે છે IRCTC Tour Package\nમાત્ર રૂ.9450માં 10થી વધારે ધાર્મિક સ્થળની યાત્રા કરાવે છે IRCTC Tour Package\nકોરોના વાયરસને કારણે લાગુ કરવામાં આવેલું લોકડાઉન ખતમ થયા બાદ લોકો હવે ફરવા માટેનો પ્લાન બનાવી રહ્યા છે. આમ પણ માર્ચ મહિનાથી વેકેશનનું પ્લાનિંગ કરીને લોકો એડવાન્સ બુકિંગ કરાવતા હોય છે. આ મુદ્દાને ધ્યાને લઈને IRCTCએ એક સરસ Tour Packageનું આયોજન કર્યું છે. જો તમે કોઈ ધાર્મિક સ્થળની યાત્રા કરવાનો વિચાર કરી રહ્યા છો તો આ પેકેજ બેસ્ટ છે.\nIRCTC Tour Packageના આ પેકેજનો સારો એવો ફાયદો મળી રહેશે. પ્રવાસીઓની માગને ધ્યાને લઈને IRCTCએ ભારત દર્શન ટ્રેનની મદદથી નવા ધાર્મિક સ્થળે દર્શન માટેની એક સરસ યોજના તૈયાર કરી છે. જેમાં વૈષ્ણોદેવી, અયોધ્યા, કાશી, મથુરા, શિરડી સહિતના મોટા અને મહત્ત્વના ધાર્મિક સ્થળનો સમાવેશ કરાયો છે. રેલવે વિભાગની ભારત દર્શન યોજના શરૂ થઈ ચૂકી છે. IRCTC તરફથી સંચાલિત આ યોજના અતંર્ગત તિરૂપતિ બાલાજી, પદ્મનાભસ્વામી મંદિર, મદુરાઈ, કન્યાકુમારી, ગંગાસાગર, વૈદ્યનાથ ધામ, મહાકાલેશ્વર, ઓમકારેશ્વર, સ્ટેચ્યુ ઓફ યુનિટી જેવા મહત્ત્વના સ્થળની યાત્રા કરી શકાય છે. આ ઉપરાંત પ્રવાસીઓની માગને ધ્યાને લઈને IRCTCએ આ પેકેજમાં અન્ય ધાર્મિક સ્થળ, પુરાતત્વ તેમજ ઐતિહાસિક સ્થળ ઉમેરવા માટે તૈયારી કરી છે. ટૂંક જ સમયમાં એની જાહેરાત કરવામાં આવશે. IRCTC Tour Packageમાં ભારત દર્શન અંતર્ગત રૂ.9450નું પેકેજ હોય છે. જેમાં પ્રવાસીઓને દરરોજનો આશરે રૂ900નો ખર્ચ કરવો પડે છે. જેમાં ટ્રેનનું ભાડું, સવારનો નાસ્તો, સાંજની ચા,લંચ અને ડીનર, રહેવા તથા લોકલ ટ્રાંસપોર્ટની સુવિધા આપવામાં આવે છે. આ સમગ્ર ટુર પેકેજ આઠ રાત અને નવ દિવસનું હોય છે.\nઆ ટુર પેકેજ અંતર્ગત અત્યાર સુધીમાં કુલ પાંચ ટ્રેનનું સંચાલન થયું છે. IRCTC Tour Packageની જે પણ પ્રવાસીઓ યાત્રા કરવા માગે છે તેઓ IRCTCની ઓફિશિયલ વેબસાઈટ પર વધુ માહિતી માટે સંપર્ક કરી શકે છે. વેબસાઈટ પરથી ટ્રાવેલિંગ મોડને પસંદ કરીને જુદા જુદા પેકેજ અંગે માહિતી મેળવી શકાય છે. જેમાં 5600રૂ.થી પેકેજ શરૂ થઈ રહ્યા છે. જેમાં રોકાણ માટેની વ્યવસ્થાથી લઈને કેટલા દિવસનો કાર્યક્રમ અને ક્યાંથી રવાના થશે એ તમામ વિગત આપવામાં આવી છે. ઓનલાઈન પેકેજ સિલેક્ટ કરીને સમગ્ર ટુર પ્લાન કરી શકાય છે.


Gujarati News » Gujarat » SURAT : flight pilot stopped landing due to high beam light at wedding in gujarat\nમીડિયા રિપોર્ટ્સ અનુસાર, ડૂમસમાં એક લગ્ન સમારોહમાં ડીજે પર હાઇ બીમ લાઇટ લગાવવામાં આવી હતી. તે3કિમી દૂર સુધી ચમકે છે. આ પ્રકાશ તે બાજુ પર હતો જ્યાંથી વિમાન ધીમે ધીમે તેની ઊંચાઈ ઓછી કરે છે અને ઉતરાણ માટે પહોંચે છે.\nPublish Date - 6:23 pm, Wed, 8 December 21 Edited By: Utpal Patel Follow us -\nલગ્નની લાઇટિંગને કારણે પ્લેનનું લેન્ડિંગ અટકયું\nSURAT : શું જમીન પર સળગતી લાઇટનો પ્રકાશ પ્લેનના લેન્ડિંગને રોકી શકે છે? અજુગતું લાગશે પણ ગુજરાતના ડૂમસમાં આવો જ એક કિસ્સો સામે આવ્યો છે. અહીં એક લગ્ન સમારંભમાં સળગતી હાઇ બીમ લાઇટે એરક્રાફ્ટના પાઇલટને મૂંઝવણમાં મૂકી દીધી હતી. પ્રકાશ એટલો તેજ હતો કે તેની આંખો અંધ થઈ ગઈ હતી, ત્યારબાદ પાઈલટે ફરીથી વિમાનને હવામાં લઈ લીધું અને લગભગ 45 મિનિટ સુધી ફરતું રહ્યું.\nઆ દરમિયાન તેણે એર ટ્રાફિક કંટ્રોલરને આ અંગે ફરિયાદ કરી હતી. માહિતી મળતા જ પોલીસ તરત જ લગ્ન સ્થળ પર પહોંચી અને લાઇટ બંધ કરી દીધી. લાઈટો બંધ થયા બાદ પ્લેન લેન્ડ થઈ શકે છે.\n3 કિલોમીટર સુધી પ્રકાશ ઝળહળી રહ્યો હતો\nમીડિયા રિપોર્ટ્સ અનુસાર, ડૂમસમાં એક લગ્ન સમારોહમાં ડીજે પર હાઇ બીમ લાઇટ લગાવવામાં આવી હતી. તે3કિમી દૂર સુધી ચમકે છે. આ પ્રકાશ તે બાજુ પર હતો જ્યાંથી વિમાન ધીમે ધીમે તેની ઊંચાઈ ઓછી કરે છે અને ઉતરાણ માટે પહોંચે છે. સ્પાઈસ જેટનું વિમાન 62 મુસાફરો સાથે લેન્ડ થવાનું હતું. પરંતુ આ સમય દરમિયાન હાઇ બીમ લાઇટના કારણે એપ્રોચ બનાવવો મુશ્કેલ બની રહ્યો હતો. તેની આંખોમાં સીધો પ્રકાશ આવી રહ્યો હતો.\nઆ ઘટના 10-12 દિવસ પહેલા બની હતી\nપાયલોટે ફ્લાઇટને લેન્ડ કરવાને બદલે સમજણ બતાવીને તેને ઉંચાઈ પર લઈ ગઈ. અહીં પાયલોટ ગો અરાઉન્ડ મોડ એક્ટિવેટ થાય છે, જે મુજબ જો સમસ્યાનું નિરાકરણ ન આવે તો આકાશમાં ચક્કર લગાવવામાં આવે છે. પાયલોટે તાત્કાલિક સુરત એટીસીને હાઈ બીમ લાઈટ અંગે જાણ કરી હતી. ATCએ આ અંગે ડૂમ્સ પોલીસને જાણ કરી હતી. માહિતી મળ્યા પછી, પોલીસ સમારોહના સ્થળે પહોંચી અને હાઈ બીમ લાઇટ બંધ કરી દીધી, ત્યારબાદ પ્લેન લેન્ડ થઈ શક્યું.\nતે જ સમયે, ડૂમસ પોલીસ સ્ટેશનના ઇન્સ્પેક્ટર અંકિત સોમૈયાએ જણાવ્યું કે આ ઘટના 10-12 દિવસ પહેલા બની હતી. લગ્નમાં લેસર લાઈટ બળી રહી હતી, જેના કારણે પ્લેન લેન્ડ થઈ શક્યું ન હતું. આ અંગે ATC કંટ્રોલ રૂમમાંથી ફોન આવ્યો. જે બાદ અમે પહોંચ્યા અને લાઈટ બંધ કરી દીધી.


જોતા જ રહી જશો!! રાતમાં બહુ ખુબસુરત લાગે છે આ ૬ જગ્યાઓ | ફક્તગુજરાતી\nજોતા જ રહી જશો!! રાતમાં બહુ ખુબસુરત લાગે છે આ ૬ જગ્યાઓ\nરાતની રોશની આંખોને ઠંડક આપે છે. શહેરોમાં સાંજ પછીનો સમય રીલેક્ષ થવા માટેનો હોય છે. એમાં પણ નાસ્તા પાર્ટી અને કોલ્ડડ્રીંક્સની મહેફિલ જામે છે. એવી રીતે રાતમાં અનેરી મોજ આપે છે લાઈટીંગ ડેકોરેશન. કદાચ તમને સમજાતું નહીં હોય અમે ક્યાં વિષય વિશે વાત કરી રહ્યા છીએ. તો ચાલો, સાવ ઇઝી કરી આપીએ. શું તમે રાતમાં આ જગ્યાઓ પર ગયા છો? રાતમાં આ જગ્યા પરનો નજારો આહલાદક હોય છે. એકદમ ખૂબસૂરત લગતી આ જગ્યાની મુલાકાત સ્પે. રાતના સમયમાં લેવાની વાત કૈંક ઔર છે.\nઆજના આર્ટીકલમાં એવી જગ્યાઓ વિશે જાણીએ જ્યાં રાતની મુલાકાત અનેરી બની જાય છે. અહીં આ જગ્યાઓ પર આવ્યા પછી એકવાર તો દીલમાંથી અવાજ આવે જ કે, “ચલ બેટા, સેલ્ફી લે લે રે..”\nઇન્ડિયા ગેટની મુલાકાત તમે દિવસના લો અને એ જ લોકેશનની મુલાકાત રાતના સમયમાં લો તો બંને વચ્ચે જમીન-આસમાનનો ફરક અનુભવાય. અહીં રોશનીથી ચમકતો ઇન્ડિયા ગેટ રાતને ખુશનુમા બનાવી દે એવો નજરો સર્જ છે. લોકો અહીં આવીને નવરાશની પળ માણે છે અને સાથે ફોટોસ પણ ક્લિક કરે છે. જુઓ, તસવીરમાં તમને અંદાજો આવશે ઇન્ડિયા ગેટનો લૂક કેટલો જબરદસ્ત લાગે છે.\nવૃંદાવન બગીચા, મૈસુર\nઆ એક બગીચો છે, જ્યાં પણ રાતના સમયનું લાઈટીંગ નિહાળવા જેવું છે. આ ગાર્ડન મૈસુરથી ૨૦ કિમી દૂર આવેલું છે. આ ગાર્ડનની લોકપ્રિય વાત એ છે કે આખા ગાર્ડનમાં પુરાણી શૈલીની બાંધકામ હોય એવો નજરો જોવા મળે છે. સાથે આ ગાર્ડનને શાલીમાર ગાર્ડનની જેમ મુગલ શૈલીમાં બનાવવામાં આવ્યું છે. રાતના સમયમાં અહીં લોકો સ્પે. ફરવા માટે આવે છે. અહીં રાતનું વાતાવરણ અવલોકન કરવા જેવું હોય છે કારણ કે, કલરફૂલ ફૂવારા અને લાઈટીંગ બહુ જ ખૂબસૂરત છે.\nઅમૃતસરનું આ મંદિર વિશ્વ વિખ્યાત છે. અહીં રાતનો નજારો જોવા માટે લોકો દૂર-દૂરથી આવે છે અને સાથે લોકો ફ્રેશ મૂડ મહેસૂસ કરે છે. ગોલ્ડેન ટેમ્પલની આસપાસનું વાતાવરણ ખૂબ જ સરસ છે અને રાતના લાઈટીંગને કારણે અહીં આવવાની મજા વધી જાય છે. આ ગુરુદ્વારા પાસે સરોવર પણ છે તો એ પણ વધુ સુંદરતા અર્પે છે.\nકલકતામાં આવેલું આ લોકેશન રાતમાં અદ્દભુત દેખાય છે. આ મેમોરીયલની બહાર જો તમે ફોટો ક્લિક કરીને સોશિયલ મીડિયા પર અપલોડ કરી દો તો લાઈક્સનો ઢગલો થઇ જાય. વિક્ટોરિયા મેમોરીયલ રાતમાં બહુ ખૂબસૂરત દેખાય છે. લોકો અહીં રાતના સમયે આ સ્થળનું લાઈટીંગ જોવા માટે આવે છે.\nમરીન ડ્રાઈવ, મુંબઈ\nફિલ્મી દુનિયાના ઘર તરીકે જાણીતું મુંબઈ પણ રાતે જગમગાટ કરતુ હોય છે. અહીં રાતના સમયમાં મરીન ડ્રાઈવની મુલાકાત લેવાથી આખા દિવસની શાંતિ મળી રહે છે. અહીંનું વાતાવરણ બહુ જ અલગ છે. મરીન ડ્રાઈવ પર લાઈટીંગ પણ જબરદસ્ત નજારો આપે છે.\nહવા મહેલ, જયપુર\nઆ મહેલનું નામ જ હવા મહેલ છે એટલે કે અહીં ખુલ્લી વાતાવરણ મળી રહે છે. શહેરની દોડભાગથી કંટાળીને લોકો અહીં ફ્રેશ થવા માટે આવે છે. રાતના સમયમાં આ લોકેશન અતિ સુંદર લાગે છે. પીળા કલરનું લાઈટીંગ ડેકોરેશન મહેલને સુંદર બનાવે છે.


Gujarati News » Gujarat » Surat » Surat: Corporation patches over 12 km of roads in two days, 821 tonnes of asphalt used\nSurat : કોર્પોરેશને બે દિવસમાં 12 કી.મી.થી વધુ રસ્તાનું પેચવર્ક કર્યું, 821 ટન ડામર વાપરવામાં આવ્યો\nઆગામી 10 ઓક્ટોબર સુધી શહેરના તમામ માર્ગોના ખાડા મરામત કરવા માટે અભિયાન ચલાવવામાં આવી રહ્યું છે. જેને પણ હવે થોડા દિવસો બાકી રહ્યા હોય કોર્પોરેશન દ્વારા પણ રસ્તા બાબતની ફરિયાદોનું નિરાકરણ કરવા કામગીરી કરવામાં આવી રહી છે.\nPublish Date - 4:04 pm, Sat,2October 21 Edited By: Parul Mahadik Follow us -\nSurat : છેલ્લા બે દિવસથી વરસાદ (Rain) બંધ થઇ જતા મહાનગર પાલિકા તંત્રે જર્જરિત અને બિસમાર થઇ ગયેલા રસ્તાના રીપેરીંગ (Roads Repairing) માટે રાહત થઇ હતી. અપેક્ષાથી વિપરીત વરસાદે ઉઘાડ લીધો હતો અને સૂર્પ પ્રકાશ નીકળતા મનપા દ્વારા તાત્કાલિક અસરથી હોટમિક્સ પ્લાન્ટ કાર્યરત કરી દેવામાં આવ્યા છે. છેલ્લા બે દિવસમાં વિવિધ ઝોન વિસ્તારમાં રસ્તાઓના પેચવર્ક પાછળ 821 મેટ્રિક ટન ડામર વાપરવામાં આવ્યો છે.\nસતત વરસાદને કારણે શહેરના માર્ગો અત્યંત બિસમાર થઇ ગયા હતા. રોડના રીપેરીંગ છતાં વરસાદના કારણે કામગીરી યોગ્ય રીતે થઇ શકી ન હતી. શહેરીજનો તરફથી ભારે રોષનો સામનો કોર્પોરેટરો અને તંત્રને પણ કરવો પડ્યો હતો. જોકે વરસાદના વિરામ બાદ હવે કોર્પોરેશને યુદ્ધના ધોરણે રસ્તાના રીપેરીંગ અને પેચવર્કની કામગીરી હાથ ધરી છે.\nસુરતના મેયરના જણાવ્યા પ્રમાણે અંદાજે 62 કિલોમીટર જેટલા વિસ્તારમાં રોડ તૂટી ગયા હતા. જે પૈકી બે દિવસમાં 12 કિલોમીટરથી વધુ લંબાઈના રસ્તાનું પેચ વર્ક પૂર્ણ કરવામાં આવ્યું છે. એક માત્ર સેન્ટ્રલ ઝોન વિસ્તારમાં જ સર્વે પ્રમાણે 35 કિલોમીટર જેટલા રસ્તા તૂટી ગયા છે. નોંધનીય છે કે સેન્ટ્રલ ઝોન ના ઘણા વિસ્તારોમાં ડ્રેનેજ અને પાણી નેટવર્કના ઓગ્મેન્ટેશન બાદ રસ્તા કાર્પેટ કરવામાં જ નથી આવ્યા. પરિણામે ચોમાસા દરમ્યાન તૂટેલા રસ્તા વધુ બિસમાર બન્યા હતા.\nમનપાની ઓનલાઇન કમ્પ્લેઇન મેનેજમેન્ટ સિસ્ટમમાં પણ કતારગામ ઝોન વિસ્તારમાંથી 60 ટકા જેટલી ફરિયાદો આવી હતી. પણ તેનું નિરાકરણ પણ કોઈ પણ પ્રકારની સ્થળ વિઝિટ વગર સિસ્ટમ પર જ બતાવી દેવામાં આવતી હોવાની ફરિયાદ સ્થાયી સમિતિના સભ્ય દ્વારા કરવામાં આવી હતી. એટલું જ નહીં શહેરના અનેક બ્રિજ પર પણ ખાડા પડ્યા હોવાની અસંખ્ય ફરિયાદો હેલ્પ ડેસ્ક બોર્ડ પર આવી હતી.\nત્યારે હવે વરસાદના વિરામ બાદ કોર્પોરેશને ખાડા પૂર્વ પણ ધ્યાન કેન્દ્રિત કર્યું છે. સરકાર દ્વારા પણ આગામી 10 ઓક્ટોબર સુધી શહેરના તમામ માર્ગોના ખાડા મરામત કરવા માટે અભિયાન ચલાવવામાં આવી રહ્યું છે. જેને પણ હવે થોડા દિવસો બાકી રહ્યા હોય કોર્પોરેશન દ્વારા પણ રસ્તા બાબતની ફરિયાદોનું નિરાકરણ કરવા કામગીરી કરવામાં આવી રહી છે.\nઆ પણ વાંચો : Surat : ટેક્સ્ટાઇલ માર્કેટમાં છેતરપીંડી કરી ઉધમ મચાવનાર 51 ચીટરોની યાદી પોલીસને સુપરત કરાઈ\nઆ પણ વાંચો : Surat : આઝાદીના જશ્ન નિમિત્તે બ્યુટીફીકેશન અને પ્લેસ મેકિંગ કરીને સુરત બન્યું ખુબસુરત


I have Drug of corona but will give only if Government approved my Condition Porbandar man booked for viral video JM– News18 Gujarati\nપોરબંદર : 'મારી પાસે કોરોનાની દવા છે, સંસદ મારી શરત માને તો આપીશ', યુવાનને Video બનાવવો ભારે પડ્યો\nપોલીસે આ મામલે રાજુ કેશવાલાની ધરપકડ કરી છે.\nદરેક માટે ચેતવણી રૂપ કિસ્સો : પોરબંદરના વિસાવાડાના યુવકનો Video વાયરલ થતા ખળભળાટ મચી ગયો હતો.\nLast Updated:April 29, 2020, 17:46 pm\nપોરબંદર : 'મારી પાસે કોરોનાની દવા છે, સરકારને આ દવા હું મફતમાં આપીશ, સરકાર મને કોરોનાના ઇન્જેક્શન આપે અને પછી મારી બનાવેલી દવાથી મારા પર પ્રયોગ કરે જો એ દવા સાર્થક સાબિત થાય તો લોકોને મફતમાં આપવામાં આવે. પણ મારી એક શરત છે. હું આ દવા સરકારને એક શરતે આપીશ. સરકાર જો મારી શરત માને અને સંસદમાં ખરડો પસાર થાય તો જ દવા આપીશ' આ શબ્દો છે virl Videoમાં કોરોનાની દવા શોધવાનો દવા કરનાર પોરબંદરના શખ્સ રાજુ કેશવાલાના\nપોરબંદરના વિસાવાડાના આ શખ્સની વાયરલ વીડિયો બનાવી અને લોકોને ગેરમાર્ગે દોરવા બદલ પોલીસે ધરપકડ કરી છે. હકિકતમાં રાજુએ એક વીડિયો તૈયાર કરી અને પોતાની પાસે કોરોનાની દવા હોવાનો દાવો કર્યો હતો અને આ દવા તે સરકારને આપવાનો દાવો કરી રહ્યો હતો. તેણે કહ્યું હતું કે સરકાર મારી શરત માને તો દેશને અને વિદેશને આ દવા આપીશ.\nઆ પણ વાંચો : અમદાવાદમાં કોરોના ફેલાતો અટકાવા AMCએ મોટો નિર્ણય લીધો, નિયમો તોડનારને 50,000 રૂ. સુધીનો દંડ\nઆ મામલે પોલીસે5મિનિટ અને 46 સેકન્ડનો વીડિયો તૈયાર કરી અને વાયરલ કરનાર શખ્સની ધરપકડ કરી છે. આ કિસ્સો તમામ લોકો માટે ચેતવણીરૂપ છે જે કોરોના વાયરસ વિશે જાત જાતની વાતો સોશિયલ મીડિયામાં પ્રસરાવે છે. પોલીસ સોશિયલ મીડિયામાં અફવા ફેલાવનારા લોકો પર બાજ નજર રાખી રહ્યું છે.\nપોરબંદર : 'મારી પાસે કોરોનાની દવા છે, સંસદ મારી શરત માને તો આપીશ', યુવાનને Video બનાવવો ભારે પડ્યો pic.twitter.com/rke22wcPDE\n— News18Gujarati (@News18Guj) April 29, 2020\nઆ પણ વાંચો : સુરત : લૉકડાઉનમાં થયેલા ઝઘડામાં યુવકની હત્યા, માતાનો વિલાપ 'મારા જીગરનો ટૂકડો લઈ લીધો'\nસસ્તી પ્રસિદ્ધી માટે કર્યુ\nજોકે, સૂત્રોના મતે આ યુવાનની માનસિક સ્થિતિ પણ ઠીક ન હોય તો નવાઈ નહીં. યુવાનની પોલીસે આકરી પૂછપરછ કરી ત્યારે તેણે સ્વીકાર્યુ હતું કે તેની પાસે કોરોનાની આવી કોઈ દવા નથી. તેણે સસ્તી લોકપ્રિયતા મેળવવા માટે વીડિયો વાયરલ કર્યો હતો. પોલીસે આ મામલે તેની સામે આઈપીસીની કલમ 188, જીપી એક્ટની કલમ 139, તથા નેશનલ ડિઝાસ્ટર મેનેજમેન્ટ એક્ટ 2005ની કલમ મુજબ ગુન્હો નોંધીને કાર્યવાહી હાથ ધરી છે.\nFirst published:April 29, 2020, 15:24 pm\nArrestcoronavirusDrug of coronaPobandarપોલીસવાયરલ વીડિયો


ભોજપુરી સિનેમાની આ અભિનેત્રીઓ એટલી હોટ છે કે તસવીરો જોઈ દીવાના થઈ જશો….. – હું ગુજરાતી\nHome/બોલિવૂડ/ભોજપુરી સિનેમાની આ અભિનેત્રીઓ એટલી હોટ છે કે તસવીરો જોઈ દીવાના થઈ જશો…..\nભોજપુરી સિનેમાની આ અભિનેત્રીઓ એટલી હોટ છે કે તસવીરો જોઈ દીવાના થઈ જશો…..\nadmin September 13, 2020\tબોલિવૂડ Comments Off on ભોજપુરી સિનેમાની આ અભિનેત્રીઓ એટલી હોટ છે કે તસવીરો જોઈ દીવાના થઈ જશો….. 313 Views\nભોજપુરી સિનેમાની આ5અભિનેત્રીઓ બોલિવૂડની હસ્તીઓથી ઓછી નથી,આજકાલ ભોજપુરી ફિલ્મોના સ્ટાર્સની લોકપ્રિયતા પણ બીજા ક્રમે નથી. તે જ સમયે, ભોજપુરી અભિનેત્રી સ્ટાઇલ અને ગ્લેમરની બાબતમાં બૉલીવુડ સુંદરીઓથી પાછળ નથી.ભોજપુરી ફિલ્મોના સ્ટાર્સની લોકપ્રિયતા પણ બીજા ક્રમે નથી. તે જ સમયે, ભોજપુરી અભિનેત્રીઓ સ્ટાઇલ અને ગ્લેમરની બાબતમાં બોલીવુડ સુંદરીઓથી પાછળ નથી. આજની વાર્તામાં, અમે તમને ભોજપુરી ફિલ્મ ઉદ્યોગની કેટલીક એવી સુંદરતાઓ વિશે જણાવીશું, જેઓ હંમેશાં તેમની હિંમત અંગે ચર્ચામાં રહે છે\nમોનાલિસાએ ભોજપુરી સિનેમાથી લઈને ટીવીની દુનિયામાં ખૂબ વખાણ મેળવ્યા છે. તેના અભિનય સિવાય મોનાલિસા પણ તેની ગ્લેમરસ શૈલી માટે પ્રખ્યાત છે.ભોજપુરી એક્ટ્રેસ મોનાલિસા તેની શાનદાર એક્ટિંગ માટે તો જાણીતી છે જ પણ સાથે સાથે તેના ગ્લેમરસ અને બોલ્ડ અંદાજ માટે પણ ઓળખાય છે. મોનાલિસા સોશિયલ મીડિયા પર વધુ એક્ટિવ રહે છે અને સતત તેની તસવીરો અને વીડિયો તેના ઇન્સ્ટાગ્રામ એકાઉન્ટ પર પોસ્ટ કરે છે. ત્યારે હવે મોનાલિસાની વધુ કેટલીક બોલ્ડ તસવીરો સામે આવી છે.આ તસવીરોમાં મોનાલિસાનો ગ્લેમરસ અંદાજ તેના ફેન્સનો ખૂબ પસંદ આવી રહ્યો છે. ચાહકો અલગ-અલગ પ્રતિક્રિયા આપી રહ્યા છે. મોનાલિસાની આ તસવીરો હાલ સોશિયલ મીડિયા પર ધૂમ મચાવી રહી છે. આપને જણાવી દઈએ કે મોનાલિસા માત્ર ભોજપૂરી ફિલ્મોમાં જ નહીં પણ કેટલીક ટીવી સિરિયલોમાં પણ કામ કર્યું છે.\nભોજપુરી ફિલ્મોની ટોચની અભિનેત્રીઓમાંની એક રાણી ચેટર્જી પણ હિંમતની બાબતમાં ઓછી નથી. તે સોશિયલ મીડિયા અકાઉન્ટ્સ પર તેની તસવીરો અંગે ઘણી વાર ચર્ચામાં રહે છે.ભોજપુરી જગનની સફળ અભિનેત્રીઓમાંથી એક રાની ચેટર્જી આજકાલ ઇન્સ્ટાગ્રામ પર વધારે એક્ટિવ રહે છે. તે સતત તેની બોલ્ડ તસવીરો અને સુંદર તસવીરો શેર કરી રહી છે. જ્યારે હાલ રાની લોકડાઉનના કારણે તે ઘરે કામ કરી રહી છે. ત્યારે તે ફેન્સ માટે ગ્લેમરસ તસવીરો શેર કરી રહી છે. જેમા બોલિવૂડ અભિનેત્રીઓને પણ તે ટક્કર આપી રહી છે.અભિનેત્રી રાની ચેટર્જી હાલમાં એક વેબ સીરીજ મસ્તરામમાં જોના મળી છે. રાનીએ આ સીરીજમાં જોરદાર કામ કર્યું છે. દર્શકો રાનીના પાત્રને ખૂબ પસંદ કરી રહ્યા છે. ભોજપુરી સિનેમાની આ સુંદર અભિનેત્રી હવે બોલિવૂડમાં કોઇ ખાસ અભિનેતા સાથે એન્ટ્રી કરવા માંગે છે. જેનો ઉલ્લેખ હાલ કર્યો નથી.\nઆમ્રપાલી દુબે ભોજપુરી સિનેમાના લગભગ દરેક મોટા સ્ટાર સાથે મળીને કામ કરી ચૂકી છે. ચાહકોને આમ્રપાલીની શૈલી પસંદ છે.આમ્રપાલી દુબે ભોજપુરી ફિલ્મ ઇન્ડસ્ટ્રીનો એક જાણીતો અને લોકપ્રિય ચહેરો છે. તેની એક્ટિંગ અને ગ્લેમરસ અંદાજ લોકોને તેના દિવાના બનાવે છે. આમ્રપાલી જેટલી શાનદાર અભિનેત્રી છે એટલો જ સુંદર, હોટ અને બોલ્ડ અંદાજ પણ ધરાવે છે. તેની એક્ટિંગ જોવા માટે થિયેટર્સમાં ફેન્સની ભારે ભીડ જોવા મળે છે.\nઆપને જણાવી દઈએ કે આમ્રપાલી સોશિયલ મીડિયા પર પણ ઘણી એક્ટિવ રહે છે. તે સતત તેની તસવીરો અને વીડિયો તેના ઇન્સ્ટાગ્રામ એકાઉન્ટ પર પોસ્ટ કરે છે. જે તેના ફેન્સને ખૂબ પસંદ આવે છે. આમ્રપાલીએ ભોજપુરી ફિલ્મ ઈન્ડસ્ટ્રીના સ્ટાર નિરહુઆ, ખેસારી લાલ, રવિ કિશન જેવા મોટા કલાકારો સાથે પણ કામ કર્યું છે. આમ્રપાલીની ઘણી ફિલ્મોએ ભોજપુરી બોક્સ ઓફિસ પર ધૂમ મચાવી છે. રિપોર્ટ પ્રમાણે આમ્રપાલી દુબેનો જન્મ મૂળ ઉત્તર પ્રદેશના ગોરખપુરના ચનહર ગામમાં થયો છે. તેણે મુંબઈની ભવન કોલેજમાંથી સ્નાતકની ડિગ્રી પણ મેળવી છે.\nસ્ટાઇલ અને ગ્લેમરની વાત કરવામાં આવે ત્યારે કાજલ રાઘવાણી આ મામલામાં બીજા ક્રમે નથી. કાજલ અને ઘેસરી લાલ યાદવ દંપતી પ્રેક્ષકોને પસંદ કરે છે.ભોજપુરી એક્ટ્રેસ કાજલ રાઘવાની ભોજપુરી ફિલ્મ ઇન્ડસ્ટ્રીની સૌથી પોપ્યુલર અભિનેત્રીઓમાંથી એક છે. તે સોશિયલ મીડિયા પર પણ ધણી એક્ટિવ રહે છે. કાજલ સતત તેના ફેન્સ માટે તસવીરો અને વીડિયો પોસ્ટ કરતી રહે છે. તેની તસવીરો સોશિયલ મીડિયા પર હંમેશા ધૂમ મચાવે છે.ભોજપુરી ફિલ્મ ઇન્ડસ્ટ્રીમાં કાજલ રાઘવાની તેના દમદાર અભિનય સાથે જબરદસ્ત સૌન્દર્ય માટે પણ જાણીતી છે. ઈન્સ્ટાગ્રામ પર કાજલ રાઘવાની 10 લાખ ફોલોઅર્સ ધરાવે છે.કાજલની મેજીકલ સ્માઈલથી દર્શકો મંત્રમુગ્ધ થઈ જાય છે. 2013માં ભોજપુરી ફિલ્મમાં સબસે બડા મુઝરીમથી ડેબ્યુ કર્યુ હતુ. કાજલની અત્યાર સુધીમાં 50થી વધારે ફિલ્મો આવી ચુકી છે.\nભોજપુરી સિનેમાની સૌથી લોકપ્રિય અભિનેત્રી અક્ષરાસિંહે તેની સુંદરતા અને અભિનયથી લાખોના દિલમાં પોતાનું સ્થાન બનાવ્યું છેએક વીડિયોમાં તે કોફી પીતા ટેરેસ પર છે. તે આકાશ તરફ જોઈ રહી છે. સાંજ છે શહેર પ્રકાશથી નવડાવવામાં આવ્યું છે. નીચે મોબાઇલ છે. અને અક્ષરાના શબ્દો છે . આકાશને પેઇન્ટ કરો અને તેને તમારા પોતાના બનાવો. ભોજપુરી અભિનેત્રી અક્ષરા સિંહ આજકાલ ગુમ થઈ હોવાનું લાગી રહ્યું છે. અથવા તો કદાચ તે એક ક્ષણ માટે નથી કે વ્યક્તિ પોતાની જાતને પોતાની અંદર શોધે છે. તો કંઈક એવું જ અક્ષર સિંહ સાથે ચાલી રહ્યું છે. તે ટેરેસ પર ઉભી રહે છે અને આસમાનમાં જાતી રહે છે. કેટલાક બે લાઇન લખો. પરંતુ, ચહેરા પર મૌન છે. અક્ષરા આવી રીતે ખુબ જ ઓછી જાવા મળે છે. અક્ષરાના ઇન્સ્ટા પર ત્રણ વીડિયો છે. તેની વાર્તા લગભગ સમાન છે.માત્ર એક વીડિયોમાં વરસાદનું પાણી છે. અક્ષરાએ આ વીડિયો સાથે થોડીક લાઈનો લખી છે.\nPrevious જો તમે પણ રાત્રે કપડાં વગર સુઈ જાવ છો તો ખાસ વાંચીલો નહીં તો પછતાંવાનો વારો આવશે…..\nNext 15 હવસખોરો એ ભેગા થઈ ને યુવતી સાથે સંભોગ કરવાનો પ્લાન બનાવ્યો, પરંતુ પ્લાન ઉલટો થઈ જતાં થઈ ગયું નાં થવાનું.


મોટા સમાચાર/ કોરોના વકરે કે ના વકરે પણ ઓલિમ્પિક્સ તો યોજાશે, જાપાન બન્યું મક્કમ - GSTV\nટોકિયો ૨૦૨૦ના પ્રમુખ યોશિરો મોરીએ મંગળવારે જણાવ્યું હતું કે કોરોનાને લઈને જે પણ સ્થિતિ હોય પણ ઓલિમ્પિક્સ યોજાશે. અમે ઓલિમ્પિક્સનું આયોજન શક્ય બનાવવા માટે ઇન્ટરનેશનલ ઓલિમ્પિક્સ કમિટી સાથે મળીને કામ કરી રહ્યા છીએ. તેમણે જણાવ્યું હતું કે અમે કોઈપણ પ્રકારની પરિસ્થિતિમાં ટોકિયો ઓલિમ્પિક્સનું આયોજન કરવા મક્કમ છીએ, પછી કોરોનાની ગમે તે સ્થિતિ હોય.\nકોરોનાની વચ્ચે ઓલિમ્પિક્સ યોજવાના નવતર માર્ગો શોધી કાઢવા પડશે\nઅમારે કોરોનાની વચ્ચે ઓલિમ્પિક્સ યોજવાના નવતર માર્ગો શોધી કાઢવા પડશે. મોરીએ જણાવ્યું હતું કે અમે હાલમાં ઓલિમ્પિક્સના આયોજન અને તેના આડે આવતી અડચણો દૂર કરવા પર કામ કરી રહ્યા છીએ. ટોકિયો ઓલિમ્પિક્સના આયોજકો અને આઇઓસી વચ્ચે મજબૂત સંબંધો છે. જાપાન સ્પોર્ટ્સ રિસર્ચ કમિશનની બેઠકના પ્રારંભ પહેલા મોરીએ આ વાત કહી હતી.\nઆ વર્ષે પણ ઓલિમ્પિક્સનું આયોજન મુલતવી રહી શકે છે\nગયા વર્ષે વિશ્વ સ્તરે કોરોના વાઇરસ ફેલાવવાના લીધે ઓલિમ્પિક્સ ૨૦૨૦નું આયોજન મુલતવી રાખવું પડયું હતું. તાજેતરમાં જાપાનમાં કોરોનાના કેસોમાં ઉછાળો આવ્યો છે અને કેટલાક વિસ્તારોમાં કટોકટી જેવી સ્થિતિ છે ત્યારે તે વાતે વેગ પકડયો હતો કે આ વર્ષે પણ ઓલિમ્પિક્સનું આયોજન મુલતવી રહી શકે છે કે તેને રદ કરી શકાય છે.\nઇન્શ્યોરન્સ પોલીસી ખરીદનારાઓ માટે મોટા સમાચાર! જલ્દી લાગુ થશે આ નવો નિયમ, જાણી લો ફાયદામાં રહેશો


ભરૂચમાં ભાજપના ૧૫૦ કાર્યકર્તા AAPમાં જોડાયા - Shri Nutan Saurashtra Daily\n16 Jun, 2021 09:37 PM 48 0\nભરૂચની એક હોટલમાં એએપીની બેઠક મળી, ભાજપના ૧૫૦ જેટલા કાર્યકરોએ આમ આદમી પાર્ટીનો ખેસ પહેર્યો\nભરૂચ, તા. ૧૬\nભરૂચમાં ભાજપના ૧૦૦ થી વધુ કાર્યકરોએ ભાજપનો ખેસ છોડી આમ આદમી પાર્ટીની ટોપી પહેરી છે. ભાજપના યુવા મોરચાના સક્રિય કાર્યકર અને સેવાયજ્ઞ સમિતિના યુવા અગ્રણી અભિલેષ ગોહિલ સહિત ૧૫૦ થી વધુ સમર્થકો આમ આદમી પાર્ટીમાં જોડાયા છે. ભરૂચની એક હોટલમાં આમ આદમી પાર્ટીની બેઠક મળી હતી, જેમાં ભાજપના ૧૫૦ જેટલા કાર્યકરોએ આમ આદમી પાર્ટીનો ખેસ પહેર્યો છે.\nઘુડખર અભયારણ્ય ૧૫ ઓક્ટો. સુધી બંધ રહેશે\nબાઈક-ટ્રક વચ્ચે અકસ્માત થતા પિતા-પુત્રનાં મોત\n15 Jul, 2021 08:45 PM\nગોલ્ડન બ્રિજના સમાંતર બનેલા નર્મદા મૈયા બ્રિજનું આજે ના.મુખ્યમંત્રી લોકાર્પણ કરશે\n11 Jul, 2021 09:22 PM\nવાલિયા-નેત્રંગ માર્ગ પર શ્રધ્ધાળુઓનો ટેમ્પો પલટી જતા અકસ્માત, ૧૧ લોકોને ઇજા\n11 Jul, 2021 09:18 PM\nઅંક્લેશ્વર મર્ડર મિસ્ટ્રી ભરુચ એલસીબીને મોટી સફળતાઃ ત્રણ બાંગ્લાદેશી ઝડપાયા\n09 Jul, 2021 09:39 PM


મહિલા જાસુસ મુદ્દે મોદી અને શાહની પુછપરછ કરવામાં આવે : આશુતોષ | modi shah should also be questioned in snoopgate ashutosh - Sambhaav News\nનવી દિલ્હી : આમ આદમી પાર્ટી (આપ)નાં નેતા આશુતોષે ગુરૂવારે વડાપ્રધાન નરેન્દ્ર મોદી તથા ભારતીય જનતા પાર્ટીનાં અધ્યક્ષ અમિત શાહ પર ગંભીર આરોપ લગાવ્યા હતા. આશુતોષે મહિલા પંચને અપીલ કરી કે મોદી મુખ્યમંત્રી હતા ત્યારે એક મહિલાની કથિત રીતે કરાવેલી જાસુસી અંગે તેમની પુછપરછ કરવા માટે અપીલ કરી હતી. પંચે આશુતોષની ફરિયાદ સ્વિકારી છે અને કાર્યવાહી કરવામાં આવશે તેવું આશ્વાસન પણ આપ્યું છે.\nઆશુતોષ5સપ્ટેમ્બરને મોકલાયેલા સમન બાદ ગુરૂવારે પંચની સમક્ષ હાજર થયા હતા. મહિલા પંચની ઓફીસ બહાર આવ્યા બાદ આશુતોષે જણાવ્યું કે હુ અહીં માત્ર એટલા માટે હાજર થયો કારણ કે મને મારા દેશ અને સંવિધાન તથા તેનાં દ્વારા સ્થાપિત સંસ્થા પર ભરોસો છે. મે તેમને કહ્યું કે તમારો પત્ર (સમન) મારા મૌલિક અધિકારોનું હનન છે. સંવિધાને મને અભિવ્યક્તિની સ્વતંત્રતાનો અધિકાર આપ્યો છે.\nરાષ્ટ્રીય મહિલા પંચે આશુતોષને દિલ્હીનાં બર્ખાસ્ત મંત્રી સંદીપ કુમારનાં સમર્થનમાં લખેલા એક લેખની વિરુદ્ધ સમન મોકલ્યું હતું. મહિલા પંચે આ લેખને મહિલાઓ માટે અપમાનજનક ગણાવ્યો હતો. આ લેખથી મહિલાઓને નીચુ જોણું થાય તેવો ગણાવ્યો હતો. સંદીપ કુમારનો ગત્ત મહિને એક સેક્સ વીડિયો બહાર આવ્યા બાદ મુખ્યમંત્રી કેજરીવાલે તેમને મંત્રીમંડળમાંથી કાઢ્યા હતા. જો કે આશુતોષે તેનો બચાવ કર્યો હતો.\nજમાલપુરમાં યુવકની રોડ પર ચપ્પાના ઘા મારી હત્યા કરાઈ, શખ્સો થયા ફરાર


માણસે લખ્યું, ‘આ પ્રયોગને ત્રણ વર્ષ થઈ ગયા અને ત્યારથી અમારી વચ્ચેનું અંતર રહ્યું. હું આત્મીયતા ચૂકી ગયો છું પરંતુ હવે હું મારી બાજુથી કોઈ પહેલ કરવા માંગતો નથી. હું નથી ઇચ્છતો કે તે મારું મન રાખવા માટે કોઈ કામ કરે. એવું લાગે છે કે આ વસ્તુની તેના પર કોઈ અસર નથી. તેથી જ હું હવે તેના વિશે ઉલ્લેખ પણ કરતો નથી. આ માણસે ફેસહોલ નામના એકાઉન્ટથી ટ્વિટર પર પોતાના મનની દુવિધાઓ લખી છે. આ ખાતામાં 165,000 થી વધુ અનુયાયીઓ છે અને જે માણસની કબૂલાત સ્વીકારવાની હિંમત માટે તેની પ્રશંસા કરી રહ્યા છે. તે જ સમયે, કેટલાક કહે છે કે તેઓ પણ આવી પરિસ્થિતિમાંથી પસાર થયા છે. આ માણસની કબૂલાત પોસ્ટ પર એક યુઝરે લખ્યું, ‘મારા લગ્નને2વર્ષ થયા છે અને મારી પણ એ જ હાલત છે. લગ્ન પછી આપણે કેટલી વાર આત્મીય થયા છીએ તે ગણતરીથી હું કહી શકું છું. આપણી જાતે પહેલ કરવા સિવાય કોઈ વિકલ્પ નથી.\nઅન્ય એક યુઝરે લખ્યું, ‘આ પરિસ્થિતિમાંથી પસાર થયાને 15 વર્ષ થઈ ગયા છે..જો કે આપણે હજી પણ ખુશ છીએ.’ તે જ સમયે, બીજાએ લખ્યું, ‘હું પણ એ જ હોડી પર છું. અમને સેક્સ કર્યાને 18 મહિના થઈ ગયા છે. હું 50 વર્ષનો પણ નથી અને મારી સેક્સ લાઈફ પૂરી થઈ ગઈ છે. જો કે, સોશિયલ મીડિયા પર કેટલાક લોકો પણ આ વ્યક્તિને સલાહ આપતા દેખાયા હતા. એકે લખ્યું, ‘હું પણ આ પરિસ્થિતિઓમાંથી પસાર થયો છું. તેણે વિચાર્યું કે મેં પહેલ કરવાનું બંધ કરી દીધું કારણ કે હું નપુંસક હતો અને તેના વિશે શરમજનક હતો. મારો વિશ્વાસ કરો, મહિલાઓ પણ ફરક પાડે છે, તમારે ફક્ત થોડા વધુ પ્રયત્નો કરવાની જરૂર છે. એક યુઝરે સલાહ આપી હતી કે તમારા જીવનસાથી સાથે તેના વિશે ખુલીને વાત કરવા કરતાં આવી જિંદગી પસાર કરવી વધુ સારી છે. સલાહ આપતી વખતે બીજાએ લખ્યું, ‘તમારે તેને છોડીને આગળ વધવું જોઈએ. એવું લાગે છે કે તેને તમારામાં રસ નથી.


નવી દિલ્હી, તા. 27 : કોરોના વાયરસના નવા વેરિયેન્ટે દુનિયાભરમાં દેશોની ચિંતામાં વધારો કર્યો છે. ઘણા દેશોએ તો વેરિયેન્ટથી પ્રભાવિત દેશોની ફ્લાઇટ ઉપર રોક લાદી દીધી છે તો અમુક દેશોએ એન્ટ્રી કરતા યાત્રીઓ માટે ક્વોરન્ટીનનો નિયમો અનિવાર્ય કરી દીધો છે. હવે ભારતમાં પણ કોરોનાના નવા વેરિયેન્ટથી બચાવ માટે સરકારને આકરાં પગલાં લેવાની માગણી કરવામાં આવી રહી છે.\nબીજી તરફ મહારાષ્ટ્ર અને ગુજરાત સરકારે દક્ષિણ આફ્રિકાથી આવતા યાત્રીઓને ક્વોરન્ટીન કરવાની શરૂઆત કરી છે. તો ગુજરાત સરકાર દ્વારા દક્ષિણ આફ્રિકા સહિતના અમુક દેશોથી આવતા લોકો માટે એરપોર્ટ ઉપર આરટીપીસીઆર ટેસ્ટ ફરજિયાત કરવામાં આવ્યો છે. દિલ્હીના મુખ્યમંત્રી અરવિંદ કેજરીવાલે વડાપ્રધાન નરેન્દ્ર મોદી સમક્ષ માગણી કરી છે કે નવા વેરિયેન્ટથી પ્રભાવિત દેશોથી આવતી ફ્લાઇટ ઉપર પ્રતિબંધ મૂકવામાં આવે. જે દેશો પ્રભાવિત છે તે દેશોની યાત્રા ઉપર પણ પ્રતિબંધ મૂકવામાં આવે. દિલ્હીના મુખ્યમંત્રી અરવિંદ કેજરીવાલે કોરોનાના શરૂઆતી કેસનો પણ ઉલ્લેખ કર્યો હતો.\nબીજી તરફ આપના રાજ્યસભા સાંસદ સંજય સિંહે કહ્યું છે કે ઓલપાર્ટી મિટિંગમાં નવા કોરોના વેરિયેન્ટથી બચાવના સૂચનો કેન્દ્ર સરકાર સામે રજૂ કરવામાં આવશે. કેન્દ્ર સરકારે સ્પષ્ટ દિશાનિર્દેશો જારી કરવાની જરૂર છે. તાત્કાલિક પગલાં ભરવાની જરૂર છે.


Covid-19 Updates: Record-breaking death of more than 6,000 people in 24 hours in the country due to corona\nWritten By newsonline | Ahmedabad | Published: 2021-06-10 11:08:11\nનવી દિલ્હી: ભારતમાં કોરોના વાયરસ (Coronavirus) ના નવા કેસમાં ઘટાડો થઈ રહ્યો છે. પરંતુ છેલ્લા 24 કલાકમાં સંક્રમણથી થનારા મોતની સંખ્યાએ અત્યાર સુધીના તમામ રેકોર્ડ તોડી નાખ્યા છે. એક જ દિવસમાં કોરોનાથી 6148 લોકોના મોત થયા છે. જ્યારે 94,052 નવા કેસ નોંધાયા છે.\nમોતની સંખ્યાએ તોડ્યા તમામ રેકોર્ડ\nકેન્દ્રીય આરોગ્ય મંત્રાલયે આજે બહાર પાડેલા આંકડા મુજબ છેલ્લા 24 કલાકમાં દેશભરમાંથી કોરોના વાયરસ (Coronavirus) ના નવા 94,052 દર્દીઓ નોંધાયા છે. આ સાથે કુલ સંક્રમિતોની સંખ્યા વધીને 2,91,83,121 થઈ છે. એક દિવસમાં 1,51,367 દર્દીઓ કોરોનાથી રિકવર થયા. અત્યાર સુધીમાં કુલ 2,76,55,493 દર્દીઓએ કોરોનાને માત આપવામાં સફળતા મેળવી છે. હાલ 11,67,952 દર્દીઓ સારવાર હેઠળ છે. મોતના આંકડાએ ચોંકાવી દીધા છે. એક જ દિવસમાં કોરોનાથી 6148 લોકોના મોત થયા છે. આ સાથે કુલ મૃત્યુઆંક 3,59,676 થયો છે. રસીકરણ અભિયાન હેઠળ અત્યાર સુધીમાં 23,90,58,360 લોકોનું રસીકરણ કરાયું છે.\nએક દિવસમાં 20 લાખથી વધુ કોરોના ટેસ્ટ\nઈન્ડિયન કાઉન્સિલ ઓફ મેડિકલ રિસર્ચના જણાવ્યાં મુજબ ગઈ કાલે બુધવારે દેશભરમાંથી 20,04,690 કોરોના ટેસ્ટ કરવામાં આવ્યા. આ સાથે અત્યાર સુધીમાં કુલ 37,21,98,253 સેમ્પલનું પરીક્ષણ થયું છે.\nબિહારમાં મોતના આંકડામાં અચાનક વધારો\nબિહાર સ્વાસ્થ્ય વિભાગ દ્વારા બહાર પડેલા આંકડા મુજબ રાજ્યમાં છેલ્લા 24 કલાકમાં મોતના આંકડામાં 3951નો વધારો થયો છે. રાજ્ય સરકારે અત્યાર સુધીમાં કોરોનાથી 5458 મોતની જાણકારી આપી હતી જે હવે 9429 પર પહોંચી ગયો છે. વાત જાણે એમ છે કે રાજ્ય સરકાર પાસે જિલ્લાઓમાંથી આવી રહેલા રિપોર્ટમાં ગડબડી સામે આવી અને મોતના જૂના કેસને જોડ્યા બાદ બિહારમાં મૃતકોની સંખ્યા લગભગ4હજાર જેટલી વધી ગઈ. બિહારના સ્વાસ્થ્ય વિભાગના અધિક મુખ્ય સચિવ પ્રત્યય અમૃતે સ્વીકાર્યું કે કોરોનાથી થતા મોતનો સાચો આંકડો સામે આવ્યો નહતો. આ સાથે જ તેમણે કહ્યું કે દોષિતો વિરુદ્ધ કાર્યવાહી કરવામાં આવશે.\n19મી મેના રોજ થયા હતા કોરોનાથી સૌથી વધુ મોત\nભારતમાં કોવિડ19થી સૌથી વધુ મોત 19મી મેના રોજ નોંધાાયા હતા. એક દિવસમાં 4329 લોકોએ આ મહામારીથી જીવ ગુમાવ્યા હતા. જે મહામારીની શરૂઆતથી લઈને સૌથી વધુ સંખ્યા હતી. તે પહેલા 12મી મેના રોજ 4205 દર્દીઓના મોત નોંધાયા હતા.


સારા સમાચાર – વેબગુર્જરી\nby Ashok Vaishnav • July 23, 2017\nફોન પર ત્રાટક કરતી હોય તેમ આરતી તેની સામે જોતી બેઠી હતી. હમણાં અનુપનો ફોન આવવો જ જોઈએ. મનમાં એક ચિંતા, ભય, આશંકાનો ઓથાર….શું આવશે રીપોર્ટ? કંઈ માઠા સમાચાર તો નહીં હોય ને? પણ બહુ રાહ ન જોવી પડી. ફોનની એક જ રીંગ અને આરતીએ ઝાપટ મારી.\n‘શું થયું અનુપ? રીપોર્ટ શું આવ્યો? બધું બરાબર છે ને? કંઈ ચિંતા જેવું નથી ને?’ એકી સાથે પ્રશ્નોનો મારો. સામે છેડે મૌન.\n‘અનુપ, પ્લીઝ કંઈક બોલ તો ખરો…’\n‘શું બોલું?’ એક ધીમો અવાજ અને બે ચાર ડૂસકાં…\n‘અનુપ…ભાઈ, બોલ તો ખરો…શું આવ્યો મમ્મીનો રીપોર્ટ?’\n‘ભાઈ, કશું થઈ શકે તેમ નથી?’\n‘એવું શકય હોય તો હું બાકી રાખું ખરો? એક તો મમ્મીની ઉમર…આટલી વીકનેસ…અને આ રીપોર્ટ. કેમોથેરાપી પણ આ કેઈસમાં શક્ય નથી…\n‘કોઈ જ નહીં… બસ…. આપણાથી થાય તેટલી સેવા કરી લઈએ અને મમ્મીની બાકી રહેલી જિંદગીની દરેક ક્ષણ ખુશીથી ભરી દઈએ. પપ્પાએ તો કશું કરવાનો કોઈ મોકો નહોતો આપ્યો. હવે મમ્મીની સ્થિતિની આપણને જાણ થઈ છે તો સેવા કરવાની તક મળી છે એમ પોઝિટીવ લઈએ. એ એક માત્ર આપણા હાથની વાત. બાકી કશું નહીં અને તે પણ વધુમાં વધુ પંદર દિવસ….’\nઆરતીએ ફોન મૂકયો અને શૂન્યમનસ્ક થઈ ગઈ. અંતે શંકા સાચી નીકળી. ભાઈ ખુદ ડોકટર હતો…શકય તે બધું કરી છૂટવાનો જ…. પૈસાની કોઈ કમી નહોતી. તેથી બીજો કોઈ સવાલ નહોતો. આરતી તુરંત પિયર પહોંચી ગઈ. ઓસ્ટ્રેલિયાથી નાની બહેન અવનિ પણ આવી પહોંચી. રીપોર્ટ મુજબ મમ્મી પંદર-વીસ દિવસોથી વધારે કાઢે તેમ નહોતાં. છેલ્લે છેલ્લે જે થોડા દિવસો મમ્મી સાથે રહેવા મળ્યું કે જે સેવા થઈ શકે તેટલી કરી લઈએ જેથી પાછળથી વસવસો ન રહે. બધાએ મળીને નક્કી કર્યું કે મમ્મીને તેમના રોગનો ખ્યાલ સુદ્ધાં નથી આવવા દેવાનો. મમ્મીની જીજીવિષાથી તેઓ અજાણ નહોતાં જ. મોત પહેલાં જ તેમને મોતની પીડા આપવાનો કોઈ અર્થ નથી. મમ્મીને સમજાવી દીધું કે ‘તમારા લોહીમાં ઈનફેક્શન થઈ ગયું છે. તેથી જરૂર પડે તમને લોહી આપતાં રહેવું પડશે પછી તમને સારું થઈ જશે.’ કહેતાં કહેતાં અનુપની આંખો છલકી હતી. બંને બહેનો ધ્રૂસકું છૂપાવવા બાથરૂમમાં દોડી ગઈ હતી. અનુપની પત્ની વિરાજ સાસુનો હાથ પકડી ચૂપચાપ બેઠી રહી.\n‘બેટા, તું ડોકટર છે તેથી મારે બીજી શું ચિંતા હોય? તું જે કહે કે કરે તે બરાબર જ હોય ને?’ અલોપાબેને વિશ્વાસથી કહ્યું.\nપછી તો તેમનું સમયપત્રક ગોઠવાઈ ગયું. આરતી અને અવનિએ મમ્મીને સમયસર દવા આપવાની, ખાવાપીવાની સંભાળ રાખવાની બધી જવાબદારી લઈ લીધી.\n‘ભાભી, આજે મમ્મી માટે થોડો બદામનો શીરો બનાવજો.’ વિરાજ ચૂપચાપ શીરો બનાવીને નણંદના હાથમાં ડીશ મૂકી દેતી. આરતી માને ચમચીથી શીરો ખવડાવતા કહેતી, ‘ભાભી, લાવો તો મમ્મીની દવા અને પાણી. મમ્મીની દવાનો સમય થઈ ગયો.’ વિરાજ દવા અને પાણીનો ગ્લાસ લઈને રસોડામાંથી દોડી આવતી. આરતી માને દવા પીવડાવતી. ‘અવનિ, તું યે મમ્મીની દવાનો સમય યાદ નથી રાખી શકતી? એ પણ મારે એકલીએ જ કરવાનું? સારું છે હું સમયસર હાજર છું. નહીંતર તમારા કોઈનો ભરોંસો કયાં કરાય તેમ છે? ભાભી, સાંજે બરાબર સાત વાગ્યે દવા આપવાની છે. એ યાદ રહેશે ને?’ જવાબ આપવાની વિરાજને કે જવાબ સાંભળવાની આરતીને ટેવ જ કયાં હતી?\n‘અવનિ, મમ્મીનું ધ્યાન આપણે જ રાખવાનું છે. વહુને સાસુની કેટલીક પડી હોય? આપણી તો જનેતા છે.’ મોટે ભાગે સવારે અને સાંજે અલોપાબેનના પગે ભયંકર દુખાવો ઉપડતો.\n‘ભાભી, મમ્મીના પગ દુ:ખે છે. થોડીવાર દબાવી આપો તો તેમને સારું લાગે. છેલ્લે છેલ્લે સાસુની સેવા કરવાનો મોકો મળ્યો છે. તો લહાવો લઈ લો.. મારા નસીબમાં તો એ સેવા નથી. મારા પોતાના શરીરનાં જ ઠેકાણાં નથી. મમ્મીના પગ દબાવીશ તો મારા હાથ દબાવવાનો વારો આવશે અને અવનિ, તું મમ્મીને ગમતી કેસેટ ચાલુ કર તો બહેન….’ આરતીની એક કે બીજી સૂચનાઓ આખો દિવસ ચાલુ રહેતી, કેમકે એ મોટી દીકરી હોવાથી મમ્મીની સંભાળની બધી જવાબદારી તેણે લીધી હતી. વિરાજ પૂરા ભાવથી અલોપાબેનના પગ દબાવતી રહેતી. અવનિ કેસેટમાં ભજન ચાલુ કરતી. રાત્રે અનુપ આવે એટલે આખા દિવસનો અહેવાલ આરતી આપતી અને ઉમેરતી ‘ભાભી, દિવસ આખો તો અમે બંને બહેનો મમ્મીને સંભાળી લઈએ છીએ… હવે રાત્રે તમારો વારો. રાત્રે મારાથી ઉજાગરા નથી થતા… નહીંતર મમ્મી પાસે હું જ સૂત. પણ શું થાય? પછી વળી મારી તબિયત બગડે તો અત્યારે બીજી ઉપાધિ એટલે અત્યારે તો મારે પહેલાં મારી તબિયત સાચવવી રહી. ભાઈ બિચારો કેટલેક પહોંચે? માનું કરશે કે બહેનનું?’\n‘મને તો જોકે તબિયતનો કોઈ પ્રશ્ન નથી… પણ મને બીક લાગે. રાત્રે કંઈ જરૂર પડે ને મમ્મીને કંઈ થાય તો? મારાથી તો સહન જ ન થાય. અમારી તો મા છે ને? દિવસ આખો મમ્મી દીકરીઓના ચાર્જમાં અને રાત્રે ભાભીને સેવાનો લાભ આપીએ.. મમ્મી ઉપર એમનો યે થોડો હક્ક તો ખરો ને? આ તો પુણ્ય કમાઈ લેવાનો અવસર છે ભાઈ.’ અવનિ ઉમેરતી.\nહમણાં કામવાળા બેન પણ રજા ઉપર હતા. એક છૂટક નોકર વાસણ અને ઝાડુ-પોતાં કરી જતો. દિવસના વિરાજનો મોટા ભાગનો સમય રસોડામાં જ પસાર થતો. આરતીનો સાદ આવતો રહેતો.\n‘ભાભી, મમ્મી માટે જયુસ બનાવો છો તો અમારા બંને માટે પણ ભેગાભેગ જ બનાવી લેજો. અત્યારે બધાનું જુદું જુદું કરવા કયાં બેસીએ?’ વિરાજ રાત્રે સાસુના રૂમમાં જ સૂઈ રહેતી. રાત્રે અલોપાબેનને કેમેય ઊંઘ ન આવતી. શરીર જાણે તૂટતું હતું. વિરાજ ઘડીક હાથ તો ઘડીક પગ હળવા હાથે દબાવે. કદીક માથા પર વાંસામાં હાથ ફેરવી રહે. કદીક સાસુને ગમતા ભજનની કોઈ કડી ગાતી રહે. અલોપાબેન સંતોષ પામીને સૂઈ જાય.\n‘બેટા, તું સૂઈ જા…. હવે હું સૂવાનો પ્રયત્ન કરું છું.’\n‘મમ્મી, મારી ચિંતા ન કરો.’ ઓછાબોલી વિરાજ ધીમા અવાજે કહેતી. અલોપાબેનનું શરીર સાવ લેવાઈ ચૂકયું હતું. ખોરાક પણ નામ માત્રનો જ લઈ શકતા હતા. પરંતુ તેમની જિજીવિષા ખૂબ પ્રબળ હતી. વીલપાવર મજબૂત હતો. વરસોથી પોતે ખૂબ સક્રિય રહ્યાં હતાં. અનેક સંસ્થાઓ સાથે જોડાયેલાં હતાં. હવે બહાર નહોતાં જઈ શકતાં તેથી ફોન પર વાતો કર્યા કરતાં અને સલાહ, સૂચના આપતાં રહેતાં.\nઆજે અલોપાબેનનો જન્મદિવસ હતો. બધાએ ધામધૂમથી જન્મદિવસ ઉજવવાનું નક્કી કર્યું હતું. ઘરમાં બધાંને જાણ હતી કે મમ્મીનો આ છેલ્લો જન્મદિવસ છે. આમ તો દર વખતે આવી કોઈ ખાસ ધામધૂમ નહોતાં કરતાં. પરંતુ હવેની વાત અલગ હતી. જિંદગીનાં સમીકરણો બદલાયાં હતાં. દૃષ્ટિ બદલાઈ હતી. મમ્મીનો રૂમ ફૂલોથી મઘમઘી ઊઠયો. અલોપાબેને કેક કાપી ને મીણબત્તી ઓલવી ત્યારે બધાંની આંખો ભીની બની ઊઠી. આમ જ હવે જીવનની મીણબત્તી ઓલવાવાને પણ કયાં વાર હતી? કાળની એક જ ફૂંક અને…..બસ ..કઈ પળ આવશે અને…..? આરતી અને અવનિએ મમ્મી માટે નવી સાડી લીધી હતી. આજે તે જ સાડી મમ્મીને પહેરાવી. વિરાજે સાસુના જૂના ફોટાઓનું એક અલગ આલ્બમ તૈયાર કરીને તે દરેક ફોટાની નીચે કશુંક સરસ લખીને સાસુને આપ્યું હતું. અલોપાબેન નવી સાડી પહેરી આલ્બમમાં કેદ થયેલી સુખદ સ્મૃતિઓ જોતાં આખાં કોળી ઊઠયાં હતાં. દસ વરસના પૌત્ર અને સાત વરસની પૌત્રીએ ‘હેપી બર્થ ડે ગ્રાંડમા’ ગાઈને રૂમ ગજાવી મૂકયો. બાળકોને તો આમ પણ બીજી કોઈ ખબર નહોતી. અલોપાબેન ખુશખુશાલ… માંદગી આવી તો બાળકોએ પોતાના માટે સમય કાઢયો. નહીંતર તો બધા રોજના કામોમાં જ વ્યસ્ત રહેતા હતા. પુત્રીઓ પણ કયારેય નિરાંતે રહેવા આવી શકતી નહોતી.\nએક દિવસ અલોપાબેનને ઘરમાં સત્યનારાયણની કથા કરવાનું મન થયું. આમ તો ગયા વરસથી મન હતું. પરંતુ ગયા વરસે અનુપે ચોખ્ખી ના પાડી દીધી હતી.\n‘એવા બધાં તૂત કરવાની કોઈ જરૂર નથી એ બધા ક્રિયાકાંડ બકવાસ છે. એમાં હું માનતો નથી.’ અલોપાબેન કશું બોલી નહોતાં શક્યાં. આ વખતે ફરી એકવાર મન થઈ ગયું. કદાચ પુત્ર હા પાડે તો? હમણાં ઘણું ન ગમતું પણ પુત્ર કરતો હતો. તેથી તેમના મનમાં થોડી હિંમત આવી. ડરતાં ડરતાં ધીમેથી પુત્રને કહી જોયું.\n‘અરે મમ્મી, એમાં શું મોટી વાત છે? કાલે જ કરીએ… કરવું જ છે તો મોડું શા માટે?’ બહેન સામે જોતાં અનુપે કહ્યું. બહેને ધીમેથી માથુ હલાવ્યું. બીજે જ દિવસે બધી વ્યવસ્થા થઈ ગઈ અને ખૂબ સરસ રીતે કથા સંપન્ન થઈ. અલોપાબેન આ માંદગીનો લાખ લાખ ઉપકાર માની રહ્યાં જેને લીધે તેમને પોતાનાં સંતાનો ફરીથી મળ્યાં હતાં. કયારેય ન ધારેલું બધું થતું હતું. અલોપાબેનનો પડયો બોલ ઝિલાતો હતો.\nઆમ ને આમ પંદર દિવસને બદલે એક મહિનો પસાર થઈ ગયો. ધાર્યા કરતાં અલોપાબેનની તબિયત ઘણી સારી હતી. સુધારો તો જો કે નહોતો થયો. પરંતુ બગડયું પણ નહોતું. પહેલી વખત રીપોર્ટ જોઈ અનુપને થયું હતું કે મમ્મી માંડ થોડાં દિવસો કાઢી શકશે. પરંતુ ધાર્યા કરતા બધું લંબાયુ હતું અને હવે લંબાતું જશે એવું લાગતું હતું. અલબત્ત સાજા થવાના…આમાંથી ઊભા થવાના કોઈ ચાન્સીસ નહોતા જ. પરંતુ ઘણીવાર ઘણાં દર્દીઓ આમ જ પથારીમાં જ લાંબો સમય ખેંચી નાખતા તેણે કયાં નથી જોયા?\n‘ભાઈ, શું લાગે છે? મારે બે મહિના પછી દીકરાનાં લગ્ન લીધાં છે. લગ્નમાં કંઈ વિઘ્ન તો નહીં આવે ને?’\n‘મને શું ખબર? કંઈ મારા હાથમાં બધું થોડું છે?’ અનુપે થોડી અકળામણથી જવાબ આપ્યો.\n‘મારે પણ વેકેશનની ટિકિટો બુક થઈ ગઈ છે….પણ….’\n‘ભાઈ, મારે પણ જવું પડશે. ત્યાં હિતેનને જમવાની તકલીફ પડે છે.’\n‘અહીં તો ધાર્યા કરતાં બધું લંબાતું જતું હતું. અંતે જરૂર પડશે તો પાછાં આવીશું..’ એમ કહી બંને બહેનો ગઈ. આમ બેસી રહીને કયાં સુધી સમય બગાડે? રોજ બહેનોના ફોન આવતા રહેતા.\n‘ભાઈ, મમ્મીને કેમ લાગે છે હવે?’\n‘નવું કશું નહીં. જેમ છે તેમ જ ચાલે છે.’ અનુપના અવાજમાં રણકો નહોતો.\nઅલોપાબેન કદીક દીકરીઓને આવવાનો આગ્રહ કરતાં રહેતાં :\n‘મમ્મી, તને ખબર છે ને નિશાંતની સ્કૂલ હોય ત્યારે નીકળવું મારા માટે કેવું અઘરું બની રહે? વળી હમણાં જ રોકાઈ ગઈ ને તારી પાસે? હવે ફરીથી અનુકૂળતાએ જરૂર આવી જઈશ. મારોયે જીવ બહુ ખેંચાય છે. પણ શું કરું? મારે તો બધી બાજુનું જોવું ને?’ પછી ધીમેથી ઉમેરતી ખરી… ‘અને હા, દવા બરાબર લેજે….અને જયુસ ન ભાવે તો પણ પીવાનો. તબિયતનું ધ્યાન રાખજે. ભાભી, તારું ધ્યાન તો બરાબર રાખે છે ને?’\n‘બેટા, મને નથી લાગતું કે હું આમાંથી હવે ઊભી થાઉં. હવે થાકી ગઈ હું તો…’\n‘મને સારું તો થઈ જશે ને?’ નરી નિર્દોષતાથી અલોપાબેન પૂછી રહેતા.\n‘હા…મમ્મી, સારું થઈ જશે..’ બોદો અવાજ આવતો પરંતુ અલોપાબેનને ખ્યાલ ન આવતો. સંતોષનો શ્વાસ લઈ પૂર્ણ વિશ્વાસથી તે ફરીથી સૂઈ જતાં કે સૂવાનો સફળ, નિષ્ફળ પ્રયત્ન ચાલતો રહેતો.\n‘ભાઈ, લગ્નની તૈયારી કરું ને? વાંધો નહીં આવે ને?’\n‘મને શું ખબર પડે? હું કંઈ ભગવાન છું?’ અનુપ ચીડાઈ જતો.\n‘મારે પણ બધી ટિકિટો બુક થઈ ગઈ છે. હું કોને કહું?’ વાતાવરણ ધીમે ધીમે તંગ થતું જતું હતું. વહુ ચૂપચાપ મૌન બની સાસુના કૃશ થઈ ગયેલા ડિલે હાથ પસવારતી રહેતી. નાની બહેને પણ કહી દીધું હતું કે ‘એમ ધક્કા ખાવા મને ન પોસાય.. હું આવું ને આમ ને આમ ખેંચાયા કરે તો મારે તો સમય થાય એટલે જવું જ પડે….. “કંઈક સમાચાર” હોય તો મને કહેજો… હું તુરત નીકળી જઈશ.’\nઅનુપ અકળાય છે. બધાને “સારા” સમાચાર જોઈએ છે. જાણે કેમ બધું મારા હાથમાં હોય? એક વિરાજ સિવાય બધાની ધીરજ જાણે ખૂટી ગઈ હતી. અંદર સતત એક અવઢવ પણ અંતે એ અવઢવમાંથી ઈશ્વરે જ મુકત કર્યા.\nએ રાત્રે આસપાસ કોઈ નહોતું. વહુનો હાથ પરમ સ્નેહથી સાસુને માથે ફરતો હતો. અલોપાબેને સંતોષથી વહુ સામે અંતિમ દૃષ્ટિ નાખી. બે પાંચ ક્ષણો સાસુ-વહુ એકમેક સામે જોઈ રહ્યાં અને…. અલોપાબેને બધાને મુક્તિ આપી દીધી. વહુની આંખોમાં વાદળો છવાયાં અને ભાઈએ બહેનોને ‘સારા સમાચાર’ આપ્યા. બહેનો દોડતી આવી પહોંચી. હૈયાફાટ રૂદન…..\n‘મમ્મી, આટલી જલદી તું અમને છોડીને ચાલી ગઈ?’ ડૂસકાં સાથે નાની બહેન બોલી નહોતી શકતી. અલોપાબેનને પલંગ પરથી નીચે લેવાયા. ઘીનો દીવો થયો. નવીનક્કોર સાડી ઓઢાડાઈ. સુવાસિત ગુલાબના પુષ્પોથી અલોપાબેનનું શરીર મઘમઘી ઊઠયું.\n‘દીકરી થઈને અમારું મન કેમ માને? તમે તો પારકી જણી છો. અમારી તો મા હતી. મારો તો હાથ લગાડતાં પણ જીવ ન ચાલે..તમે વહુ છો તમારી ફરજ કહેવાય.’ વહુએ નણંદ સામે નજર નાખી. સાસુને જરા પણ દુ:ખે નહીં એનું ધ્યાન રાખી પારકી જણીએ પરમ મૃદુતાથી હળવે હળવે સાસુના નિર્જીવ શરીર પરથી ઘરેણાં ઉતાર્યા. અંતર થડકી ઊઠયું. આંખોમાં ભીનાશ ઊતરી આવી.\n‘સહેજે બે લાખ રૂપિયાનાં તો થાય જ…’ દાગીના સામે એકીટશે જોઈ રહેલી પુત્રીના મનમાં અંદાજ મંડાઈ ગયો.\n‘લાવો, કબાટમાં સાચવીને રાખી દઉં.’ દીકરીએ હાથ લંબાવ્યો. વિરાજે ચૂપચાપ દાગીના તેના હાથમાં મૂકયા. બહેને આંસુથી છલકતી આંખે માના દાગીના લીધા. ભાવથી કપાળે અડાડયા. મનમાં વિચાર ઝબકી ઊઠયો. ‘કેવી સરસ ડીઝાઈન છે. હવે તો આવી ડીઝાઈન જોવા પણ ન મળે. લગ્નમાં પહેરીશ તો બધાં જોતાં રહી જશે.’ આસપાસ નજર ફેરવી…. કોઈ સાંભળી તો નથી ગયું ને? થોડાં ડૂસકાઓ સાથે બહેને દાગીના કબાટમાં મૂકયા. કબાટ લોક કર્યો અને ચાવીનો ઝૂડો કમરે ખોસ્યો. સગાંઓ આવ્યાં. ભાઈ બહેનોએ મમ્મીની કેટલી..કેવી રીતે રાત-દિવસ ઉજાગરા કરીને સેવા કરી તે કહેતાં આરતી કે અવનિ થાકતા નહોતાં. ‘અમે કોઈ ક્રિયામાં માનતાં નથી. તેથી કોઈ વિધિ કરવાનાં નથી. અનાથાશ્રમ કે વૃધ્ધાશ્રમમાં જે આપવું હશે તે આપી દેશું.’ ત્રીજે જ દિવસે સગાંઓ બધાં વિખેરાયાં.\nત્યાં મોટી બહેને કહ્યું, ‘ભાઈ, મારાથી હવે વધારે રોકાવાશે નહીં. મા વિના અહીં રોકાઈને શું કરું? કયાંય મન નથી લાગતું મમ્મી જ યાદ આવ્યા કરે છે. આંખો લૂછતાં આરતીએ કહ્યું.\n‘અને હું પણ બહેન સાથે જ નીકળી જઈશ. આવી જ છું તો થોડું જરૂરી શોપીંગ કરવાનું છે તે આજે પતાવી લઈશ. ગમે કે નહીં બધું કર્યે જ છૂટકો ને? માની ખોટ તો થોડી પુરાવાની છે?’ અનુપે ચૂપચાપ ડોકું હલાવ્યું.\n‘ભાઈ, હું સૌથી મોટી છું તો મમ્મીના દાગીના અને બધી વસ્તુઓ ઠેકાણે પાડવાની જવાબદારી મારે જ લેવી રહી ને? હું છું ત્યાં એ કામ પતાવી લઈએ. પછી તારે કોઈ ચિંતા નહીં. આમ તો છેલ્લે આવી હતી ત્યારે જ મમ્મીએ બધું મારી પાસે લખાવ્યું હતું. મમ્મીની ઇચ્છા મુજબ જ આપણે તો કરવાનું રહ્યું ને? તેમના આત્માને શાંતિ મળે એ જ હવે તો આપણે જોવું રહ્યું.’ ગળગળા અવાજે મોટી બહેન માંડ બોલી શકી.\n‘અક્ષર તો મારા જ હોય ને? મમ્મી કંઈ લખી શકે એવી તાકાત બિચારાંમાં કયાં બચી હતી? એ બોલતાં ગયાં અને હું લખતી ગઈ. મારાયે હાથ ધ્રૂજતા હતા. પણ શું કરું? મોટી મૂઈ છું તો કરવું જ રહ્યું ને? તમે બધાં તો નાનાં છો…. અમને ખબર ન પડે કહીને છટકી જાવ…. મારે તો ન ગમે તોયે કરવું જ રહ્યું ને?’ રડતા અવાજે બહેને મમ્મીનો છેલ્લો કાગળ વાંચ્યો ત્યારે બધાને જાણ થઈ કે મોટી દીકરીએ મમ્મીની ખૂબ સેવા કરી છે તેથી મોટા ભાગનું બધું તેને આપ્યું છે. બે-ચાર વસ્તુઓ નાની બહેનને આપી છે. વહુને પ્રસાદી તરીકે પોતે પહેરતી હતી તે તુલસીની કંઠી આપી છે.\n‘લે ભાઈ, વાંચ…’\n‘મમ્મીને જે ઠીક લાગ્યું એ તેણે કર્યું. મા જેવી મા ગઈ…. હવે દાગીનાને શું કરવાના? મા, અમને કોઈને દાગીનાનો મોહ નથી. પણ આપણને ગમે કે ન ગમે… મરનારની આખરી ઇચ્છાને માન આપવું જ રહ્યું ને? મા, બધું તારી અંતિમ ઇચ્છા મુજબ જ થશે. બસ?’\n‘મમ્મી…’ કહેતાં મોટી બહેન ધ્રૂસકે ધ્રૂસકે રડી રહી. તસ્વીરમાં સમાઈ ગયેલાં અલોપાબેન કશુંક બોલ્યાં પણ કોઈને સંભળાયું નહીં. બે દિવસ પહેલા સાસુએ જાતે લખી આપેલો કાગળ વિરાજના બ્લાઉઝની ભીતર સળવળી ઊઠયો…. વિરાજે હળવેથી છાતીને સ્પર્શ કર્યો. એક સુવાસભરી હૂંફ તેને ઘેરી વળી.\n← બંદિશ એક, રૂપ અનેક: (૩૩): રંગી સારી ગુલાબી ચુનરિયાં રે\nશિક્ષણ ચેતના :: ટુ સર વિથ લવ – એરિક બ્રેથવેઇટ →\n1 comment for “સારા સમાચાર”\nસ્ત્રી સ્વભાવનું સુંદર નિરૂપણ. દીકરી અને પુત્રવધુનાં માનસને સુચારુ રૂપે દર્શાવીને સમાજનું એક ઓર ચિત્ર તાદ્રશ કર્યું છે.અભિનંદન


3.20 કરોડનો કોન્ટ્રાક્ટ ટેન્ડર વગર આપી દીધો|3.20 કરોડનો કોન્ટ્રાક્ટ ટેન્ડર વગર આપી દીધો\n3.20 કરોડનો કોન્ટ્રાક્ટ ટેન્ડર વગર આપી દીધો\nApr 05, 2018, 03:05 AM IST\nગાંધીધામ નગરપાલિકા દ્વારા કરવામાં આવી રહેલા કામોમાં જોવામાં આવે તો કામ ઓછા અને વિવાદ વધુ થઇ રહ્યા છે, જેની પાછળ પાલિકાના અધિકારીનું રાજકારણ કામ કરી રહ્યું હોય તેવી સ્થિતિ ઉભી થઇ રહી છે. ચોક્કસ માર્ગદર્શીકા મુજબ કામ કરવાને બદલે નિયમને નેવે મુકીને પણ કેટલીક વખત અપનાવવામાં આવી રહેલા ગતકડાથી પ્રશ્નો ઉભા થઇ રહ્યા છે. દરબાર વેસ્ટ કોર્પોરેશનને 1.80 કરોડનું અને અન્ય 1.40 કરોડનું કામ ઠરાવ નં. 309, ઠરાવ નં. 325થી કારોબારી દ્વારા કોઇપણ જાતની ટેન્ડર પ્રક્રિયા વગર આપી દેવામાં આવતાં આ મામલે નાગરીક દ્વારા ગાંધીધામ પાલિકામાં લોકલ ફંડ ઓફિસના ઓડીટર્સના કેમ્પ સમયે વાંધો રજૂ કરવામાં આવ્યો હતો. દસ્તાવેજી પુરાવા અને ઠરાવની નકલ સાથે કરવામાં આવેલી આ ફરિયાદ પછી શું પગલા ભરવામાં આવે છે તે જોવું રહ્યું.\nનગરપાલિકાના અધિનિયમની ઐસીતૈસી કરીને કેટલીક વખત અપનાવવામાં આવી રહેલી પદ્ધતિથી રોજેરોજ પ્રશ્નો ઉભા થઇ રહ્યા છે. ઘરે ઘરે કચરો ઉપાડવા માટે દરબાર વેસ્ટ કોર્પોરેશનને આપવામાં આવેલી કામગીરી વખતો વખત વિવાદ ઉભા કરી રહી છે. અગાઉ તત્કાલિન ચીફ ઓફિસર જીગર પટેલના સમયમાં આ એજન્સી સામે મોટા પાયા પર વિરોધ પણ થયો હતો. અને સફાઇ થતી ન હોવાની સાથે વિવિધ બાબતો અંગે ચણભણાટ પણ ઉઠ્યા હતા. કોન્ટ્રાક્ટ રિન્યુ ન કરવો જોઇએ તેવી પણ લાગણી ત્યાર બાદ ઉઠી હતી. શહેરમાં સફાઇની કામગીરી જોઇએ તેવી વ્યવસ્થિત રીતે થતી નથી. જુદા જુદા સ્થળ પર નિયમીત રીતે કચરો ઉપાડવામાં આવતો નથી અને ઘરે ઘરે કચરો ઉપાડવા માટે જે કામગીરી સોંપાય છે, તેમાં પણ કેટલાક સ્થળે ફરિયાદો ઉઠી રહી છે. આવા સંજોગોમાં નાગરીક સમીર દુદાણી દ્વારા ગાંધીધામમાં તાજેતરમાં લોકલ ફંડની ઓફિસનો કેમ્પ હતો તે સમયે દસ્તાવેજી પુરાવા અને ઠરાવની નકલ આપીને આ મુદ્દે તપાસની માગણી કરી છે. પાલિકાના વર્તુળોમાં એવી પણ અગાઉ ચર્ચા ઉઠી હતી કે, દરબાર વેસ્ટ કોર્પોરેશન સામ ઢગલાબંધ ફરિયાદો હોવા છતાં એક યા બીજા કારણોસર તેને છાવરવામાં આવી રહી છે. આ એજન્સીમાં પાલિકાના જ કોઇ અધિકારીની ભાગીદારી હોવાની પણ વાત ઉઠી હતી. જેને કારણે આ એજન્સી સામે પગલા ભરાતા ન હોવાનું તારણ લોકોમાં ઉઠ્યું હતું.\nનિયમ શું કહે છે?\nગુજરાત નગરપાલિકા અધિનિયમની કલમ 67 મુજબ જો કોઇપણ કામ પાંચ લાખથી વધુની કિંમતનું હોય તો તેના માટે ટેન્ડર મંગાવવું કાયદા મુજબ ફરજીયાત છે. હાલના કેસમાં ઉપરોક્ત બન્ને ઠરાવમાં ઉંચી કિંમતના કરોડોના કામો હોવા છતાં કલમ 67ની જોગવાઇ ધ્યાને રાખવામાં આવી નથી. જેને કારણે બન્ને કામમાં કૌભાંડની શક્યતા છે.


સવાલ આપના જવાબ ટેક્સ ટુડે એક્સપર્ટના (આ કૉલમ દર સોમવારે પ્રસિદ્ધ થશે) 27th August 2020 - Tax Today\nસવાલ આપના જવાબ ટેક્સ ટુડે એક્સપર્ટના (આ કૉલમ દર સોમવારે પ્રસિદ્ધ થશે) 27th August 2020\nઅમારા એક અસીલના ધંધાના સ્થળેજુલાઇ ૧૯ માં આગ લાગવાથી કપાસનો અંદાજે ૨૨ લાખનો સ્ટોક નાશ પામેલ છે. આ માલમાં મહદંશે URD રિવર્સ ચાર્જને પાત્ર ખરીદીનો સ્ટોક હતો. આ સ્ટોક ઉપર ખરીદી સમયે 9(3)નો કપાસ ઉપર RCM ટેકસ ભરીને ક્રેડિટ મજરે લીધેલ. આ માલ નો ઇન્સ્યોરેન્સ હોય ક્લેમ કરેલ ઇન્સ્યોરેન્સ કંપની એ ૧૭ લાખ મંજુર કરી અમારા અસીલને એપ્રિલ 20 માં ચેક આપેલ છે. તો હવે અમારા અસીલ ની GST ક્રેડીટ રીવર્સ કરવા અંગેની કોઈ જવાબદારી આવે કે કેમ? જો હા તો કેટલી ક્રેડીટ રીવર્સ કરવાની થાય અને કઈ રીતે? ધર્મેશ પરમાર, જુનાગઢ\nજવાબ: હા, તમારા અસિલે પૂરે પૂરા 22 લાખના કપાસ ઉપર લીધેલી ક્રેડિટ રિવર્સ કરવાની થાય. ઈન્સ્યોરન્સની રકમ ઉપર કોઈ ટેક્સ ભરવાનો આવે નહીં. આ ક્રેડિટ જી.એસ.ટી. કાયદાની 17(5)(h) હેઠળ ક્રેડિટ રિવર્સ કરવાની થાય.\nઅમારા અસીલ એગ્રો વેસ્ટ (સાંઠી, ડાંગરની સેતરી, મગફળીની ફોતરી) ખરીદ કરી એજ વસ્તુનું વેચાણ કરીએ છીએ. શું આ એગ્રો વેસ્ટ કરપાત્ર બને? નીલમ પરમાર, અમદાવાદ\nજવાબ: અમારા મતે એગ્રો વેસ્ટ જેવી કોઈ સયુક્ત એન્ટ્રી ના ગણી શકાય. દરેક HSN પ્રમાણે વસ્તુના દર નક્કી કરવાના રહે. આપે જણાવેલ છે તે વસ્તુમાં મગફળીની ફોતરી કરપાત્ર બને તેવો અમારો મત છે. સાંઠી, ડાંગરની સેતરીના ચીજવસ્તુની વિગતો જાણવી જરૂરી છે.\nઅમારા અસીલ કરમુક્ત વસ્તુનું વેચાણ કરીએ છીએ. અમારા વેચાણ બિલમાં સાથે ટ્રાન્સપોર્ટેશનનો ખર્ચ પણ ઉમેરે છે. શું આ ટ્રાન્સપોર્ટેશન ઉપર જી.એસ.ટી. ઉઘરાવવાનો રહે? આ ટ્રાન્સપોર્ટેશનનું પેમેન્ટ અમારા અસીલ (વેચનાર) કરતાં હોય છે. તો શું તેઓ રેસિપીયંટ ગણાય અને રિવર્સ ચાર્જ મુજબ જી.એસ.ટી. ભરવા પાત્ર ગણાય? નીલમ પરમાર, અમદાવાદ\nજવાબ: જ્યારે બિલમાં ટ્રાન્સપોર્ટેશનની રકમ બિલમાં ઉમેરવામાં આવી હોય ત્યારે આ કંપોઝીટ સર્વિસ બને. માલનો જે દર હોય તે દર ઉપરજ ટ્રાન્સપોર્ટેશન ઉપર પણ જી.એસ.ટી. લાગે. આ ટ્રાન્સપોર્ટેશનનું પેમેન્ટ જ્યારે તમારા અસીલ (વેચનાર) ટ્રાન્સપોર્ટરને કરે ત્યારે RCM ની જવાબદારી આવે તેવો અમારો મત છે.\nજી.એસ.ટી. નોંધણી દાખલા માટે વેરિફિકેશન કરવા આધાર OTP, 21 ઓગસ્ટ 2020 થી જરૂરી બનાવવામાં આવ્યા છે. જો કોઈ કરદાતાનો મોબાઈલ નંબર આધાર સાથે રજિસ્ટર્ડ ના હોય તો તેઓએ શું વિધિ કરવાની રહે? એક વેપારી, દીવ\nજવાબ: 21 ઓગસ્ટ 2020 થી આધાર OTPથી વેરિફિકેશન ફરજિયાત બનાવવામાં આવ્યા છે. જે કરદાતા આધાર વડે વેરિફિકેશનના કરી શકે તેમના મતે હાલ જે EVC ની પદ્ધતિ છે તે ચાલુ રહેશે. પણ આવા કરદાતાને નોંધણી દાખલો માત્ર જગ્યાની સ્પોટ વિઝિટ કરી ત્યાર બાદજ આપવામાં આવશે. કરદાતા પોતાના મોબાઈલ નંબર આધારમાં ઉમેરી અરજી કરે તે હિતાવહ છે.\nશું કોઈ લેણદાર તથા દેણદાર એકબીજાને અનસિકયોર્ડ લોન આપી શકે? આ અંગે ઓડિટમાં કોઈ પ્રશ્ન ઊભો થાય? હિત લિંબાણી, કચ્છ\nજવાબ: હા, લેણદાર તથા દેવેદાર એક બીજાને અનસિકયોર્ડ લોન આપી શકે. તે અંગે અમારા માટે કોઈ પ્રશ્ન ઓડિટમાં આવે નહીં તેવું અમારું મંતવ્ય છે. અમારા મતે જો લેણદાર અને દેણદાર ના ખાતા સરભર થઈ જાય તો 269 SS અને 269T ની પેનલ્ટી આવી શકે છે.\nTags: FAQ ON GST, Tax Today, Tax Today Experts\nPrevious 21 ઓગસ્ટથી જી.એસ.ટી. નોંધણી નંબર લેવાની પદ્ધતિમાં આવ્યો મહત્વનો સુધારો!! જાણો વિગતો\nNext શું સરકાર દ્વારા જી.એસ.ટી. માટેની લિમિટ વધારવામાં આવી છે????


ડી-એન-એ – Gujarati Vishwakosh – ગુજરાતી વિશ્વકોશ\nડી-એન-એ (DNA) : આનુવંશિક લાક્ષણિકતા સાથે સંકળાયેલ માહિતીનું વહન કરનાર એક જૈવરાસાયણિક પદાર્થ. સસીમકેંદ્રી (eukaryotic) કોષોમાં આવેલા કેંદ્રમાં તે રંગસૂત્રના અગત્યના ઘટક તરીકે આવેલું છે. વધારામાં તે કણાભસૂત્ર (mitochondrion) અને હરિતકણ (chloroplast) જેવી અંગિકાઓમાં પણ જોવા મળે છે. પૅરામિશિયમ અને ગુલબાસ (four o´clock plant) જેવા સજીવોમાં તેનો સમાવેશ કોષાંતર્ગત (cytoplasmic) તરીકે થયેલો છે.\nડી-એન-એનો અણુ-આકાર બેવડાં વલય (double helix) જેવો હોય છે. આ માહિતીની રજૂઆત સૌપ્રથમ 1953માં વૅટસન અને ક્રિક નામના શાસ્ત્રજ્ઞોએ કરેલી. આ વલય બે અણુઓની સાંકળના જોડાણથી બનેલું છે. આ સાંકળના એકમો તરીકે ડીઑક્સિરિબો-ન્યૂક્લિયોટાઇડના અણુઓ આવેલા હોય છે. એક સંપૂર્ણ ઘેરાવો 10 બેઇઝની જોડનો બનેલો હોય છે, જ્યારે પ્રત્યેક ડીએનએના અણુમાં ન્યૂક્લિયોટાઇડના હજારોથી લાખો એકમો આવેલા હોય છે. આ ન્યૂક્લિયોટાઇડનો અણુ ડીઑક્સિરિબોઝ, શર્કરા, ફૉસ્ફેટ અને પ્યુરાઇન કે પિરિમિડાઇન બેઇઝ, આમ ત્રણ પ્રાથમિક અણુઓના સંયોજનથી બનેલો છે. મુખ્ય સાંકળ એકાંતરે આવેલ ફૉસ્ફેટ અને રિબોઝ અણુઓની બનેલી છે. ફૉસ્ફેટ અણુનું જોડાણ અગ્રવર્તી શર્કરાના ત્રીજા ક્રમાંકના કાર્બન સાથે, જ્યારે પશ્ર્ચાત્ શર્કરાના 5મા ક્રમાંકના કાર્બન સાથે થયેલું હોય છે. આ બે અણુઓની બનેલ સાંકળને ડીએનએના આધારસ્તંભ તરીકે વર્ણવી શકાય. શર્કરાના પહેલા ક્રમાંકના કાર્બન સાથે બેઇઝનું જોડાણ થતાં, ન્યૂક્લિયોટાઇડનો અણુ બને છે. એકબીજીને સમાંતર એવી ન્યૂક્લિયોટાઇડની બે સાંકળો એકબીજી સાથે સંયોજન પામતાં ડીએનએનો અણુ બને છે. અહીં A(એડિનાઇન)નું સંયોજન T (થાયમિન) સાથે, જ્યારે G(ગ્વાનાઇન)નું સંયોજન C (સાયટોસાઇન) સાથે થયેલું છે. બે હાઇડ્રોજન બંધનો ‘A’ અને ‘T’ વચ્ચે અને ત્રણ હાઇડ્રોજન બંધનો ‘C’ અને ‘G’ વચ્ચે આવેલાં છે ‘A’ અને ‘T’ તેમજ ‘G’ અને ‘C’ બેઇઝના સંયોજનથી બનેલા ડીએનએના અણુઓના ભાગને સીડીનાં પગથિયાં સાથે સરખાવી શકાય. મોટાભાગના ડીએનએનું વલય દક્ષિણાવર્તી (right-handed) હોય છે અને બેઇઝ નાણાંની થપ્પીની જેમ એકબીજા પર ગોઠવાયેલો જોવા મળે છે. સામાન્યપણે દક્ષિણાવર્તી ડીએનએના અણુઓ બી ડીએનએ તરીકે ઓળખાય છે.\nવામાવર્તી (left–handed) અથવા Z ડીએનએ : 1979માં થયેલ સંશોધન મુજબ કેટલાક ડીએનએના અણુઓ વામાવર્તી સ્વરૂપના હોય છે. આવા અણુઓમાં આવેલ ફૉસ્ફેટના અણુઓને લીટીથી જોડવામાં આવે તો તે લીટી વાંકીચૂકી હશે. પ્રચલિત માન્યતા મુજબ Z ડીએનએના અણુઓ જનીનિક અભિવ્યક્તિ(genetic expression)માં મહત્વનો ભાગ ભજવે છે. વળી કેટલાંક પ્રોટીનો માત્ર Z ડીએનએ સાથે સંયોજન પામી શકે છે.\nડીએનએની ક્રિયાત્મકતા : આ અણુઓ પ્રતિકૃતિ-નિર્માણ (replication) અને અનુલેખન (transcription) પ્રક્રિયા સાથે સંકળાયેલા છે. ડીએનએમાં બેઇઝોના ગોઠવાયેલ અનુક્રમમાં સંકેત રૂપે આનુવંશિક લક્ષણો વિશેની માહિતીનું સંકલન થયેલું છે. ડીએનએના અણુવિભાજન દરમિયાન બે આબેહૂબ પ્રતિકૃતિઓ નિર્માણ થવાથી આ માહિતીનું સાતત્ય જળવાય છે. આ માહિતીની અભિવ્યક્તિ પ્રોટીન અણુના નિર્માણ અને તેના કાર્ય રૂપે પ્રદર્શિત થાય છે.\nપ્રતિકૃતિનિર્માણ : બેવડા વલય રૂપે આવેલ ડીએનએના બંધારણ પરથી પ્રતિકૃતિનિર્માણ કઈ રીતે થાય છે તેની અટકળ બાંધી શકાય. આમ તો તેની બંને સાંકળ પરસ્પર પૂરક (complementary) હોય છે. વિભાજન દરમિયાન વિશિષ્ટ મર્યાદિત અંતર સુધી આ પૂરક સાંકળો એકબીજીથી અલગ થાય છે અને તેની સાથે પ્રત્યેક પૈતૃક સાંકળ સાથે સંયોજનથી એક નવનિર્મિત પૂરક સાંકળ જોડાય છે. પરિણામે નવનિર્મિત સાંકળ બધી રીતે પૈતૃક સાંકળ જેવી જ હોય છે. આમાં ભૂલ ભાગ્યે જ થતી હોય છે. 10,00,000 : 1 આ પ્રમાણમાં થતી એકાદ ભૂલને લીધે સંકેતોમાં ફેરફાર થવાનો સંભવ ખરો. બેઇઝના અનુક્રમમાં થતા આ ફેરફારને વિકૃતિ (mutation) કહે છે.\nઅનુલેખન : કોષની મધ્યાવસ્થા (interphase) દરમિયાન, વિભાજનથી અલગ થયેલ બે સાંકળમાંથી માત્ર એક સાંકળનું અનુલેખન આરએનએની સાંકળ રૂપે થાય છે. આરએનએમાં શર્કરા તરીકે ડીઑક્સિરિબોઝને સ્થાને રિબોઝ હોય છે. તે જ પ્રમાણે થાયમાઇન બેઇઝની જગ્યાએ યુરેસિલનું સ્થાપન થતું હોય છે. અનુલેખન દરમિયાન ડીએનએ નિર્મિત પૉલિમરેઝ ઉત્સેચક ડીએનએના એક વિશિષ્ટ સ્થાને જોડાય છે. ત્યાંથી ડીએનએના વિભાજનની શરૂઆત થાય છે. પિરિમિડાઇનથી સમૃદ્ધ એવી સાંકળ સાથે આ પૉલિમરેઝ જોડાય છે. આ સાંકળ ફર્મા(template)નું સ્થાન લે છે અને સંયોજનથી આરએનએનું સંયોજન સંપૂર્ણ થતાં ડીએનએની સાંકળો પુન: એકબીજી સાથે જોડાય છે અને પૂર્વસ્વરૂપ ધારણ કરે છે.\nકોષકેંદ્ર ઉપરાંત કણાભસૂત્ર અને નીલકણ જેવી અંગિકાઓમાં પણ ડીએનએના અણુઓ આવેલા હોય છે. આવા અણુઓ સ્વતંત્ર રીતે નવા ડીએનએના અણુઓનું ઉત્પાદન કરી શકે છે. જોકે આ ઉત્પાદનનું નિયંત્રણ કોષકેંદ્રની અસર હેઠળ થાય છે.\nનાના કદના વિષાણુ, બૅક્ટેરિયામાં આવેલ પ્લૅસ્મિડ અને કેટલીક અંગિકાઓમાં આવેલા ડીએનએના અણુઓ આકારે ગોળ હોય છે. તે મુક્ત છેડારહિત હોવાને કારણે તેઓ પર રાસાયણિક કે ઉત્સેચકીય અસર જવલ્લે જ થાય છે. કેટલાક વિષાણુમાં ડીએનએનો અણુ માત્ર એક જ સાંકળનો બનેલો હોય છે. કેટલાક વિષાણુમાં સાયટોસાઇનને સ્થાને મિથાઇલ અથવા હાઇડ્રૉક્સિમિથાઇલ સાયટોસાઇન આવેલું હોય છે. તેની અસર અણુની સ્થિરતા પર થાય છે.\nગુનાશોધનવિદ્યા ડી-એન-એ પ્રાણીશાસ્ત્ર મ. શિ. દૂબળે\nડીઓક્લેશિયન થર્મે, રોમ →


world map of billionaires mb – News18 Gujarati\nHome » photogallery » business » WORLD MAP OF BILLIONAIRES MB\nકયા દેશમાં વસે છે દુનિયાના સૌથી વધુ અબજોપતિ?\nદરેક દેશમાં અલ્ટ્રા હાઇ નેટવર્થ અમીર વસે છે. પરંતુ શું તમે જાણો છો કે દુનિયામાં સૌથી વધુ અબજપતિ કયા દેશમાં છે? અને આ દેશોની યાદીમાં આપણો દેશ ભારત કયા સ્થાને છે?\n| September 03, 2019, 15:35 IST\nદુનિયામાં સૌથી વધુ અબજપતિ અમેરિકામાં વસે છે. કુલ 585 અબજપતિવાળા અમેરિકામાં 68% એવા છે, જે કોઈ વારસામાં મળેલી સંપત્તિને બદલે જાત મહેનતે પૈસા કમાયા છે. આ અબજપતિઓની કુલ સંપત્તિ 3096.7 અબજ ડૉલર છે.\nઅબજપતિઓની સંખ્યામાં બીજા નંબરે પડોસી દેશ ચીન આવે છે. ચીનમાં 373 અબજપતિ વસે છે. તેમાંથી 98% અબજપતિએ પોતાના મહેનતથી પૈસા કમાયા છે. જ્યારે 51 ડ્રૉપ આઉટ એવા અમીર પણ સામેલ છે, જેમની સંપત્તિ છેલ્લા એક વર્ષની તુલનામાં 1 અબજ ડૉલરથી ઓછી થઈ.\nત્રીજા નંબરે જર્મનીનું નામ આવે છે. આ દેશમાં કુલ 123 અબજપતિ વસે છે. તેની કુલ સંપત્તિ 579 અબજ ડૉલર છે. જ્યારે 15 અમીર એવા છે જેમની સંપત્તિ છેલ્લા એક વર્ષની તુલનામાં 1 અબજ ડૉલરથી ઓછી થઈ ગઈ.\nદુનિયામાં અબજપતિઓની સંખ્યામાં ભારત ચોથા નંબરે છે. ભારતમાં કુલ 119 અબજપતિ છે. તેમની કુલ સંપત્ત‍િ 440.1 અબજ ડૉલર છે. છેલ્લા એક વર્ષની તુલનામાં આ યાદીમાં5અમીર ઓછા થઈ ગયા જેમની સંપત્તિ 1 અબજ ડૉલરથી ઓછી થઈ ગઈ.\nઆ યાદીમાં પાંચમાં નંબરે રશિયાનું નામ છે. 101 અબજપતિ ધરાવતા રશિયામાં તમામ અલટ્રા હાઇ નેટવર્થવાળા અમીર પોતાની મહેનતથી બન્યા છે.\nહાલ પોતાના પ્રદર્શનોને કારણે ચર્ચામાં આવેલું હોંગકોંગ અમીરોનું શરણસ્‍થળ છે. ત્યાં કુલ 67 અબજપતિ વસે છે. તેમની કુલા સંપત્તિ 334.7 અબજ ડૉલર છે. હોંગોકોંગ છઠ્ઠા નંબરે છે.\nયૂનાઈટેડ કિંગડમમાં અબજપતિઓની સંખ્યા 54 છે. તેમની કુલ સંપત્તિ 202 અબજ ડૉલર છે. આ દેશ સાતમા સ્થાને છે.\nસૌથી વધુ અબજોપતિઓની યાદીમાં આઠમા નંબરે કેનેડા આવે છે. અહીં કુલ અબજપતિઓની સંખ્યા 46 છે જેમની કુલ સંપત્તિ 148.5 અબજ ડૉલર છે.\nનવમા નંબરે આવે છે દક્ષિણ કોરિયા. અહીં કુલ 44 અબજપતિ વસે છે જેમની પાસે 126.8 અબજ ડૉલરની સંપત્તિ છે.\nદસમા નંબરે ઈટલી આવે છે. અહીં કુલ 43 અબજપતિ વસે છે. તેમની કુલ સંપત્તિ 170.4 અબજ ડૉલર છે.


Films ready with release date, awaiting government permission; Loss of Rs 350 crore to 50 multiplex-miniplex in Ahmedabad | ફિલ્મો રિલીઝ ડેટ સાથે તૈયાર, બસ હવે સરકારની 'એક્શન' બોલવાની રાહ, ગુજરાતમાં થિયેટર્સ- સંચાલકોએ 1200 કરોડનું નુકસાન ભોગવ્યું - Divya Bhaskar\nFilms Ready With Release Date, Awaiting Government Permission; Loss Of Rs 350 Crore To 50 Multiplex miniplex In Ahmedabad\nસિનેમાઘરો જલદી જ શરૂ થશે:ફિલ્મો રિલીઝ ડેટ સાથે તૈયાર, બસ હવે સરકારની 'એક્શન' બોલવાની રાહ, ગુજરાતમાં થિયેટર્સ- સંચાલકોએ 1200 કરોડનું નુકસાન ભોગવ્યું\nઅમદાવાદમાં આવેલાં કુલ 50 જેટલાં મલ્ટિપ્લેક્સ અને મિનીપ્લેક્સને આશરે 350 કરોડનું નુકસાન થયું.\nઅમદાવાદમાં આવેલા કુલ 50 મલ્ટિપ્લેક્સને કોરોનામાં આશરે 350 કરોડનું નુકસાન થયું છે\nઅન્ય ઇન્ડસ્ટ્રી ખોલવામાં આવી છે એમ મલ્ટિપ્લેક્સ પણ સોશિયલ ડિસ્ટન્સ સાથે ખોલવાં જોઈએ: સંચાલક\nથિયેટરમાં ફિલ્મ જોવાની જે ફીલ છે એ બીજા કોઇ સેટઅપમાં નથી. અમુક ફિલ્મો એવી હોય છે જેને જોવાની મજા મોટી સ્ક્રીન પર જ આવે છે. મલ્ટિપ્લેક્સમાં ફિલ્મો જોવી ખાસ કરીને ફની બોલિવૂડ કે પછી અન્ય કોઈ વિષય એ સ્ટ્રેસ બસ્ટર જેવું કામ કરી શકે છે. બિઝનેસના દૃષ્ટિકોણથી જોઈએ તો જેમ અન્ય ઇન્ડસ્ટ્રી ખોલવામાં આવી છે તેમ મલ્ટિપ્લેક્સ પણ સોશિયલ ડિસ્ટન્સ સાથે ખોલવાં જોઇએ. - હરિતોષ ભટ્ટ.\nહું રિવ્યૂના આધારે જો ખૂબ સારી ફિલ્મ હોય તો જ મલ્ટિપ્લેક્સમાં જોવા જાઉં છું. મને એવું લાગે છે કે મલ્ટિપ્લેક્સ ઓવરરેટેડ છે. મને હોમ સ્ક્રીન પર પોતાના સમય મુજબ ફિલ્મો જોવી વધારે પસંદ છે. જૂની ફિલ્મો જોવી હોય તો મલ્ટિપ્લેક્સમાં ઓપ્શન મળતો નથી. હવે કોઈ સારી ફિલ્મ આવે તો બિગ સ્ક્રીન પર જોઈ શકાય, ત્યાં સુધી ઘરે જ ફિલ્મો જોઈશ. - રિતુ મહેતા.\nટ્રાવેલિંગમાં જેમ કોરોના ગાઈડલાઈન્સ ફોલો કરવામાં આવે છે, એમ અહીં પણ વેક્સિનેશન રિપોર્ટ કે કોવિડ હિસ્ટરીના આધારે શરૂ કરી શકાય. દિવસના નક્કી કરેલા શોમાં 50% કેપેસિટી સાથે એન્ટ્રી આપવી જોઈએ. બિગ સ્ક્રીન એક્સપિરિયન્સ હવે મિસ થાય છે. અમુક હોલિવૂડ ફિલ્મો સાઉન્ડ ઈફેક્ટ, સ્ક્રીનના કારણે મલ્ટિપ્લેક્સમાં જ જોવાની મજા પડે છે. - યુગ ત્રિવેદી.\nહાલ થિયેટર્સ બંધ છે પણ અમારે તો દર મહિને5લાખ રૂપિયા મેઇન્ટેનન્સ માટે જુદા રાખવા પડે છે. જો થિયેટર્સ શરૂ થઈ જશે તો પણ મૂવી જોનારા લોકો તરત થિયેટર તરફ નહીં વળે. કોરોનામાં ગુજરાતમાં થિયેટર્સને આશરે 1200 કરોડનું નુકસાન થયું છે. - રાકેશ પટેલ, પ્રેસિડેન્ટ, ગુજરાત મલ્ટિપ્લેક્સ એસોસિયેશન,મેમ્બર.\nઅમે મિનીપ્લેક્સમાંથી મલ્ટિપ્લેક્સમાં શિફ્ટ થયા છીએ. પહેલી લહેર બાદ થિયેટર્સ શરૂ થવાની સાથે ધીમે-ધીમે સંખ્યામાં વધારો જોવા મળ્યો હતો, પરંતુ બીજી લહેર બાદ લોકો હવે ઘરે રહીને કંટાળ્યા છે માટે થિયેટર્સ અચૂકપણે આવશે. આ મહામારીમાં અમને આશરે3કરોડનું નુકસાન થયું છે. - અનિસ પટેલ , કોનપ્લેક્સ ઓનર.\nમલ્ટિપ્લેક્સનો વાર્ષિક વકરો 10-12 કરોડનો હોય છે, જેમાં 20% પ્રોફિટ ગણાય છે. આમ, કોરોનામાં આશરે સવા બે કરોડનું નુકસાન થયું છે. કમાવાનું કંઈ નહીં ને મેઇન્ટેનન્સ અને માણસોના પગારનો ખર્ચ તો ખરો. તંત્રએ આ સેક્ટર માટે ખરેખર કંઈક વિચારવાની જરૂર છે. - વંદન શાહ, સેક્રેટરી, સિનેમા ઓનર્સ એન્ડ એક્ઝિબિટર્સ એસોસિયેશન.\nફ્લોપ શો: અમદાવાદમાં સિનેમાઘરો શરૂ, પહેલા દિવસે ત્રણથી ચાર દર્શકો જ આવ્યા, થિયેટરોએ માસ્ક, સોશિયલ ડિસ્ટન્સિગ અને સેનિટાઈઝરની વ્યવસ્થા કરી\nગુડ મોર્નિંગ ગુજરાત: 50 ટકા સીટિંગ કેપેસિટી સાથે સિનેમાઘરો ખૂલશે, રાજ્યમાં બે દિવસ વરસાદની આગાહી, નવરાત્રિમાં પેકેટમાં પ્રસાદ આપવાની છૂટ\nઅનલોક-5: સાત મહિને સિનેમાઘરો ખુલશે પણ કપલને ફાયદો નહીં, એક સીટ છોડીને બેસવું પડશે,જૂની ફિલ્મો જોવી પડશે


Gujarati News » National » Anju Sehwag, sister of Virender Sehwag joined Aam Aadmi Party, took membership in Delhi\nવિરેન્દ્ર સેહવાગની બહેન અંજૂ સેહવાગ જોડાઇ આમ આદમી પાર્ટીમાં, દિલ્લીમાં લીધી સદસ્યતા\nAnju Sehwag, sister of Virender Sehwag joined Aam Aadmi Party\nઅંજુ સેહવાગે કહ્યું કે તેને સીએમ અરવિંદ કેજરીવાલની નીતિઓ પસંદ છે, જેના કારણે તે આમ આદમી પાર્ટી સાથે જોડાઇ. નગરપાલિકાની ચૂંટણી પહેલા અંજુનું આમ આદમી પાર્ટીમાં જોડાવું AAP માટે મજબૂતીકરણ સમાન છે.\nપૂર્વ ભારતીય ક્રિકેટર વીરેન્દ્ર સેહવાગની બહેન અંજુ સેહવાગ (Anju Sehwag) આમ આદમી પાર્ટી (AAP)માં જોડાઈ ગઈ છે. દિલ્હીમાં તેઓ AAPના રાષ્ટ્રીય મહાસચિવ પંકજ ગુપ્તા અને ધારાસભ્ય સોમનાથ ભારતીની હાજરીમાં પાર્ટીમાં જોડાયા હતા. અંજુ સેહવાગ 2012-17 સુધી SDMCમાં કોંગ્રેસ તરફથી કાઉન્સિલર રહી ચુકી છે. તે વ્યવસાયે હિન્દી અને સમાજશાસ્ત્રના શિક્ષક પણ રહી ચૂક્યા છે.\nઅંજુ સેહવાગે કહ્યું કે તેને સીએમ અરવિંદ કેજરીવાલની નીતિઓ પસંદ છે, જેના કારણે તે આમ આદમી પાર્ટી સાથે જોડાયેલી છે. નગરપાલિકાની ચૂંટણી પહેલા અંજુનું આમ આદમી પાર્ટીમાં જોડાવું AAP માટે મજબૂતીકરણ સમાન છે.\nઆમ આદમી પાર્ટીએ આ પ્રસંગે કહ્યું કે ચંદીગઢની રેલીમાંથી એક વાત સામે આવી છે કે દેશને મોદીનો વિકલ્પ મળ્યો છે. ધારાસભ્ય સોમનાથ ભારતીએ કહ્યું કે અરવિંદ કેજરીવાલની પહોંચ ચંડીગઢમાં દરેક જગ્યાએ છે. ટૂંક સમયમાં અમે ત્યાં મેયર બનવાના સારા સમાચાર આપીશું.\nDelhi: Anju Sehwag, sister of former cricketer Virender Sehwag, joins Aam Aadmi Party (AAP) pic.twitter.com/pyypeNGrwe\nચંદીગઢમાં, આમ આદમી પાર્ટીએ ગુરુવારે સેક્ટર 22ની એરોમા લાઇટથી સેક્ટર 23ની લાઇટ સુધી વિજય માર્ચ કાઢી હતી. અહીં દિલ્હીના સીએમ અરવિંદ કેજરીવાલે આમ આદમી પાર્ટીના કાઉન્સિલરોને શપથ લેવડાવ્યા હતા. કાઉન્સિલરોને શપથ લેવડાવવામાં આવ્યા હતા કે તેઓ કોઈપણ રીતે પક્ષ સાથે દગો નહીં કરે.\nતેમણે શપથ લીધા, “હું ચંદીગઢના લોકો દ્વારા બતાવેલ વિશ્વાસને ક્યારેય તૂટવા નહીં દઉં. હું નિષ્ઠાપૂર્વક કામ કરીશ. હું ક્યારેય લાંચ નહીં લઉં. હું કોઈ ખોટું કામ કરીશ નહીં, ન તો હું તેને આવું કરવા દઈશ. આમ આદમી પાર્ટી મારી માતા સમાન છે અને ચંદીગઢના લોકો મારો પરિવાર છે. લોકોએ મારી પાર્ટીમાં મૂકેલા વિશ્વાસને હું ક્યારેય તોડીશ નહીં. હું આમ આદમી પાર્ટી છોડીશ નહીં અને ન તો હું ચંદીગઢ પરિવાર અને AAP સાથે દગો કરીશ.\nકોરોના રસીકરણને લઈને રાહુલ ગાંધીનો કેન્દ્ર સરકાર પર પ્રહાર, કહ્યું- જુમલો કી સરકાર હૈ, જૂઠ-ઢોંગ-દિખાવા અપાર હૈ\naam aadmi partyAnju SehwagdelhiVirender Sehwag


આ છે દુનિયાનો સૌથી નાનો મોબાઇલ, નામ છે Beat the Boss | beat the boss 3in1 j8 world smallest mobile phone - Sambhaav News\nઅમે તમને અહીંયા દુનિયાના સૌથી નાના મોબાઇલ માટે કહેવા જઇ રહ્યા છીએ. આ ફોન મેટલનો બનેલો છે. રીચેન સાઇઝનો આ ફોન અમેઝન પર ઉપલબ્ધ છે. આ ફોનને j8 Beat the Boss phone નામ આપવામાં આવ્યું છે. એની કિંમત માત્ર 1800 રૂપિયા જ છે.\nઆ ફોન ત્રણ પ્રકારથી કામ કરે છે. આ બ્લૂટૂથ ડાયલર, બ્લૂટૂથ ઇયરફોન અને મિની ઇન્ડિપેન્ડેન્ટ સેલફોનનું કામ કરે છે. એટલે કે તમે એનો ઉપયોગ3પ્રકારે કરી શકો છો. એની કી ડાયલર સોફ્ટ અને ડ્યૂરેબલ છે એની ઉપર સિલીકોન કેપ આપવામાં આવી છે. એનાથી સરળતાથી નંબર ડાયલ કરવાની સાથે મેસેજ સેન્ડ કરી શકો છો.\nઆ ફોનનું વેટ 19 ગ્રામ છે. એની ડિઝાઇન લક્ઝરી છે. બ્લૂટૂથ હોવાને કારણે આ ફોન પર વાત કરતી વખતે એની સાથે બીજા કામ પણ કરી શકો છો. આ ડિવાઇસમાં બેઝિક ફોનના દરેક ફંક્શન છે. એની સરફેસ સોફ્ટ હોવાની સાથે એની ગ્રીપ કમ્ફર્ટેબલ છે.\nફોન એન્ટી ડર્ટ અને એન્ટી સ્ક્રેચ છે. એમાં બેકલાઇટ ડિસપ્લે આપવામાં આવી છે. અંધારામાં પણ આ ફોનમાં સારું ક્લિયરન્સ જોઇ શકાય છે. આ સરળતાથી કોઇ પમ ટેબ્લેટ પર ફીટ થઇ જાય છે.\nએને ઓપરેટ કરવો ખૂબ જ સરળ છે. આ કન્વિનિયન્ટ છે. આ ફોન બુક સપોર્ટ કરે છે. એનાથી તમે કોલ રેકોર્ડ કરવાની સાથે ગીતો પણ સાંભળી શકે છે. એમાં માઇક, અલાર્મ અને ઘડીયાળ પણ આપવામાં આવી છે.


Gujarati News » National » Lakhimpur Kheri Violence: Accused Ashish Mishra to be produced in court on October 11, till judicial custody\nLakhimpur Kheri Violence: 11 ઓકટોબરે આરોપી આશિષ મિશ્રાને કરાશે કોર્ટમાં રજૂ, ત્યાં સુધી જ્યુડિશલ કસ્ટડીમાં\nકોંગ્રેસ, સપાએ અજય મિશ્રાનું રાજીનામું માંગ્યું છે, રાતે જ મેજિસ્ટ્રેટ સમક્ષ હાજર થશે અને પોલીસ રિમાન્ડ માંગશે\nUpdated On - 6:37 am, Sun, 10 October 21 Edited By: Rahul Vegda Follow us -\nLakhimpur Kheri Violence: લખીમપુર ખેરી ઘટનાના આરોપી મંત્રી અજય મિશ્રાનો પુત્ર આશિષ મિશ્રાની ધરપકડ પર રાજકારણ તેજ બન્યું છે. કોંગ્રેસ, સપાએ અજય મિશ્રાનું રાજીનામું માંગ્યું છે, રાતે જ મેજિસ્ટ્રેટ સમક્ષ હાજર થશે અને પોલીસ રિમાન્ડ માંગશે, ત્યાં સુધી આશિષ જ્યુડિશિયલ કસ્ટડીમાં રહેશે.\nપોલીસે લખીમપુર હિંસા કેસમાં આશિષ મિશ્રાની ધરપકડ કરી છે. સહારનપુરના ડીઆઈજી ઉપેન્દ્ર અગ્રવાલે જણાવ્યું કે લાંબી પૂછપરછ બાદ અમને જાણવા મળ્યું કે આશિષ મિશ્રા સહકાર આપી રહ્યો નથી. તે ચર્ચામાં ઘણી વાતો કહેવા માંગતો નથી.\nએટલા માટે અમે તેની (Ashish Mishra Arrest) ધરપકડ કરી રહ્યા છીએ, તેને કોર્ટ સમક્ષ રજૂ કરવામાં આવશે. અગાઉ, આશિષને આજે લંબાણપૂર્વક પૂછપરછ કરવામાં આવી હતી. હિંસા કેસમાં આરોપી આશિષ ક્રાઈમ બ્રાન્ચ સમક્ષ હાજર થયો હતો.\nઆશિષ મિશ્રા ઉર્ફે મોનુની હત્યા, આકસ્મિક મૃત્યુ, ફોજદારી કાવતરું, અવિચારી ડ્રાઇવિંગની કલમો હેઠળ ધરપકડ કરવામાં આવી છે. ડીઆઈજીએ એક નિવેદન જારી કરીને કહ્યું કે તેઓ તપાસમાં સહકાર આપી રહ્યા નથી. 12 કલાકની પૂછપરછ બાદ મંત્રી અજય ટેનીના પુત્રની ધરપકડ કરવામાં આવી છે. આજની પૂછપરછમાં એસઆઈટી આશિષ મિશ્રાના જવાબોથી સંતુષ્ટ નહોતી. જે બાદ તેની ધરપકડ કરવામાં આવી હતી.\nતે, તેના ડઝનેક સમર્થકો સાથે, ક્રાઈમ બ્રાંચની પૂછપરછ માટે સોગંદનામા સાથે પહોંચ્યો હતો. જેમાં કહેવામાં આવ્યું હતું કે તે ઘટના સમયે એક ટીવી કાર્યક્રમમાં હતો. તે સમયે તે ઘટના સ્થળે નહોતો.3ઓક્ટોબરે લખીમપુર ખેરીમાં થયેલી હિંસા બાદ સમગ્ર વિપક્ષ સતત સરકાર પર હુમલા કરી રહ્યો છે. આ પછી, આશિષ આજે પોલીસ સમક્ષ હાજર થયો છે.\nઆશિષ સામે હત્યાનો કેસ નોંધવામાં આવ્યો છે (Murder Case Against Ashish Mishra). એફઆઈઆર અનુસાર, આશિષ ખેડૂતોને કચડી નાખતી કારમાં બેઠો હતો. આ સાથે આશિષ સામે ગોળીઓ ચલાવવાનો પણ આરોપ છે. માહિતી અનુસાર, બહરાઈચ જિલ્લાના જગજીત સિંહની ફરિયાદ પર એફઆઈઆર નોંધવામાં આવી છે.\nઆ પણ વાંચો: Forex Reserves : કેમ ઘટી રહ્યો છે દેશનો વિદેશી મુદ્રા ભંડાર? સતત ચોથા સપ્તાહે ઘટાડો નોંધાયો, જાણો શું છે સ્થિતિ\nઆ પણ વાંચો: Gandhinagar : સ્મિત બાળકને ત્યજી દેવાનો મામલો, આરોપી સચિન દિક્ષીત ઝડપી લઇ ગાંધીનગર લવાયો


મૌન બોલે છે! | અમિત પરીખનો બ્લોગ - મૌન બોલે છે! આધ્યાત્મિક વિજ્ઞાન અને સંશોધન\nArchive for the ‘મૌન બોલે છે!’ Category\nમન ચંગા તો કથરોટ મે ગંગા!\nનૈઋત્ય, ઇશાન કે વાયવ્ય? પૂર્વ કે પશ્ચિમ? દક્ષિણ કે પછી ઉત્તર? છે શું સાચો ઉત્તર? કોણ જાણે ક્યાંથી ઇશ્વરનાં પગલાં દરેકે દરેક દિશામાં હોવા છતાં, માત્ર અમુક જગ્યા, અમુક દિશા, અમુક કાળ સારા ને બાકી નરસાં એવો હિસાબ લગાવી બેઠો છે માનવી (માનવું ન માનવું છે માત્ર ‘માનવી’ના મનમાં)!\nસર્વ કાળે, અત્ર તત્ર સર્વત્ર છે સદા ‘મારો’ ‘આત્મનો’ વાસ – એ જે જાણશે ને માનશે – એ માનવી જ આનાથી ‘પર’ થઇ ‘પરમ-આત્મ’ પ્રાપ્ત કરશે. જવલ્લે જ કોઇ જ્ઞાની દિશા જોઇ જ્ઞાન મેળવવા બેસતો હશે. જ્ઞાન સર્વ સુલભ છે – સર્વ માટે સદાકાળ – હર સ્થળે ઉપલબ્ધ છે. માત્ર ‘જરૂરત’ છે મનમાં પ્રેમ, જ્ઞાન અને શાંતિની. “મન ચંગા તો કથરોટ મે ગંગા” – કહેવત અનુસાર જીવન વ્યતિત કરનારને સર્વ જગ્યાએ ગંગારૂપી જ્ઞાન જ મળવાનું.\nઅલખ નિરંજન! શિવ બાબા – અઘોરી બાબા – સાંઇ બાબા – નિહારી વિવિધ રૂપોને આખરે તુ પહોંચ્યો છે અલગારી બાબા ‘અલખ નિરંજન’ પાસે. તો એ જ છે ગુરુ. એ જ છે અનંત બ્રહ્માંડનો ધણી કે માતા. એ જ છે તું. એ જ છુ હું. ના ઉપજાવ નવા નામ કે સંબંધો – રાખ માત્ર એક જ ઋણાનુબંધ સર્વ સાથે – ‘સ્વ-બંધ’નો જ સંબંધ. સહુ સમાન – કારણ સહુ છે ‘સ્વજન’. ઘડી ઘડી, વારે વારે, અવારનવાર આજ શીખવું છું તુને. હું જ છું – હું જ છું – બાબા કે બુદ્ધ – ગોપી કે ગમાર – છુટકો નથી મારાથી – અહીં કે અન્ય વિશ્વોમાં – આ કાળ કે અનંત કાળ સુધી. સ્વબંધથી જોડાયેલા છે આપણે સ્વજન.\nહિત કે અહિત – બધી વાર્તા જનહિતની કરવી. એક અંશ કે સંપૂર્ણ વંશ – તો સંપૂર્ણ વંશ. એક વંશ કે સારાંશ તો સારાંશ. સદા અંતિમ ધ્યેય પર દ્રષ્ટિ રાખી અનુભવ મેળવતો જા. અથાગ મહેનત થકી અનંત થા, અનંત થા, અમર અવિનાશી અજેય થા.\nટૅગ્સ:દિશા, બાબા, માનવી, સંબંધ\nટૅગ્સ:ચૈતન્ય, દુ:ખ, બિમારી, બ્રહ્માંડ, યોગી


હોસ્ટિંગ માર્ગદર્શિકાઓ આર્કાઇવ્સ - પૃષ્ઠ2ના3- WHSR\nમુખ્ય પૃષ્ઠ > બ્લોગ > હોસ્ટિંગ માર્ગદર્શિકાઓ > પેજમાં 2\nજૂન 29, 2020 સુધારાશે\n348 જેટલા 2018 મિલિયનથી વધુ ડોમેન નામો સાથે, ડોમેન નામો હોટ સેલિંગ કોમોડિટીઝ છે. હકીકતમાં, એવી મોટી માંગ આવી છે કે એસોસિએટેડ નામો માટે ઇન્ટરનેટ કોર્પોરેશન ...\nડોમેન ચોરમાંથી તમારું ડોમેન નામ સુરક્ષિત કરવા માટે6ટીપ્સ\nડોમેન ચોર? હા, તે ડોમેન ખરીદદારો અને પુનર્વિક્રેતાઓની એક સાચી સબકૅટેગરી જેને અમે ડોમેનર્સ કહીએ છીએ. ડ્રોપ અથવા સમાપ્ત ડોમેન નામ (જે ડ્રોપ કેચિંગ તરીકે પણ ઓળખાય છે) ખરીદવા માટે તે ગેરકાયદેસર પ્રવૃત્તિ નથી ...\nજૂન 24, 2020 સુધારાશે\n* અપડેટ્સ: ભાવ સૂચિ અને સરખામણીનું ટેબલ અપડેટ કર્યું. આપણે બધાને ફ્રીબીઝ ગમે છે અને તે આશ્ચર્યજનક નથી હોવું જોઈએ કે વેબ હોસ્ટિંગમાં પણ ઘણા બધા ફ્રીબીઝ છે જો તમને ખબર હોય કે ક્યાં જોવાનું છે. નથી…\nજૂન 22, 2020 સુધારાશે\nવી.પી.એસ. હોસ્ટિંગ યોજનાઓ મોટાભાગની વેબ હોસ્ટિંગ સેવા પ્રદાતાઓ સોલ્યુશન રેન્જના પાવર પોઇન્ટ્સ છે. તેઓ ઘણા વપરાશકર્તાઓ માટે સંક્રમણની મીઠી જગ્યા છે અને હકીકતમાં, જ્યાં ગ્રેજ્યુએશન થાય ત્યારે મોટાભાગના લોકો સમાપ્ત થાય છે…\nવેબસાઇટ બનાવવાની ત્રણ સરળ રીતો: પગલું દ્વારા પગલું પ્રારંભિક માર્ગદર્શિકા\nજૂન 16, 2020 સુધારાશે\n2020 માં વેબસાઇટ બનાવવી એ ખૂબ સરળ છે. તમારે ટેક ગિક ન હોવો જોઈએ કે ન પ્રોગ્રામર. યોગ્ય પદ્ધતિ અનુસરો. યોગ્ય પ્લેટફોર્મ પસંદ કરો. યોગ્ય સાધનોનો ઉપયોગ કરો. તમે 100% દંડ થશો. મારી પાસે શૂન્ય હતું…\nજૂન 15, 2020 સુધારાશે\nકંટ્રોલ પેનલ્સ એ અમારી વેબસાઇટ હોસ્ટિંગના અનુભવનો એક અભિન્ન ભાગ છે અને હજી આપણાંમાંના ઘણા તેમને ખૂબ વિચાર નથી આપતા. ઉદાહરણ તરીકે, શું તમે જાણો છો કે બે સૌથી લોકપ્રિય વેબ હોસ્ટિંગ કંટ્રોલ પેનલ્સ…\nસુધારાશે એપ્રિલ 07, 2020\nઆદર્શ વિશ્વમાં, આપણે ક્યારેય વેબ હોસ્ટ્સને બદલવા વિશે ચિંતા કરવાની જરૂર નથી - અમારી સાઇટને ખુબ ખુશીથી વર્તમાન હોસ્ટિંગ પ્રદાતાની સુવિધા પર મોટું લોડ ટાઇમ, સસ્તું ખર્ચ સાથે રાખવામાં આવશે…\nશિખાઉ માણસ માર્ગદર્શિકા: વેબ હોસ્ટિંગ શું છે? ડોમેન એટલે શું? ડોમેન નામ અને વેબ હોસ્ટિંગ વચ્ચેનો તફાવત\nસુધારાશે માર્ચ 27, 2020\nવેબસાઇટની માલિકી મેળવવા માટે, તમારે ત્રણ વસ્તુઓની જરૂર છે: ડોમેન નામ, વેબ હોસ્ટિંગ અને વિકસિત વેબસાઇટ. પરંતુ એક ડોમેન નામ શું છે? વેબ હોસ્ટિંગ શું છે? શું તે સરખા નથી? તે મહત્વનું છે કે તમે ક્રિસ્ટલ ક્લ…\nહોસ્ટસ્કોર.નેટનો પરિચય આપવો - વેબ હોસ્ટને પસંદ કરવાની એક નવી, ડેટા-ડ્રાઇવ વે\nસુધારાશે માર્ચ 16, 2020\nઆ મારા નવા પ્રોજેક્ટ હોસ્ટસ્કોર.ન.ના પ્રારંભ વિશે એક વિશેષ જાહેરાત છે - એક વેબસાઇટ જ્યાં અમે હોસ્ટિંગ પ્રદર્શન ડેટા અને વેબ હોસ્ટિંગ વપરાશ માટે સરળ સમજવા મેટ્રિક્સ પ્રકાશિત કરીએ છીએ…\nસુધારાશે માર્ચ 09, 2020\nસંબંધ બાંધવા માટે ટ્રસ્ટની આવશ્યકતા છે અને આ તે માટે વધુ તીવ્ર છે જેમાં બંને પક્ષો સંભવિત રૂપે સંભાવના ધરાવે છે અને ક્યારેય પૂર્ણ થશે નહીં. ઇન્ટરનેટ પર વિશ્વાસ એ સૌથી મહત્વનું છે, વિશિષ્ટ ...\nડેરેન લો દ્વારા\nતમારા આગલા વેબ હોસ્ટને પસંદ કરતી વખતે, ઝડપ તમારા વિચારોની ટોચ પર હોવી જોઈએ. ઝડપી વેબ હોસ્ટનો અર્થ તમારા વપરાશકર્તાઓ અને ગ્રાહકો માટે વધુ સારો અનુભવ છે. તે તમારા માટે મજબૂત પાયો બનાવે છે ...\nવેબ હોસ્ટિંગ સર્વે 2016: પરિણામો, હાઇલાઇટ્સ, અને હોસ્ટિંગ સલાહ\nલોકોના મંતવ્યો અને તેમના વેબ હોસ્ટ માટેની અપેક્ષાઓ વિશે શીખવાનું હંમેશા રસપ્રદ રહે છે. મે / જૂન 2016 માં, મેં એક સર્વેક્ષણ શરૂ કર્યું અને વપરાશકર્તાઓના હોસ્ટિંગ પ્રતિસાદને એકત્રિત કરવા 1.5 મહિના પસાર કર્યા. હું પણ ફરી…\n[ઇન્ફોગ્રાફિક] શ્રેષ્ઠ વેબ યજમાન કેવી રીતે પસંદ કરવું\nવેબસાઇટ માર્ગદર્શિકા અને હોસ્ટ શોપિંગ માર્ગદર્શિકા બનાવવા પર આધારિત નીચેની ઇન્ફોગ્રાફિક બનાવવામાં આવી છે. તે માર્ગદર્શિકાઓ ખૂબ લાંબા સમયથી વાંચવામાં આવે છે પરંતુ જો તમે પહેલી વખત શ્રેષ્ઠ વેબ હોસ્ટની શોધ કરી રહ્યાં હોવ તો ...\nઆજે વેબસાઇટના માલિકો પાસે વેબ હોસ્ટિંગ માટે ઘણાં વિવિધ વિકલ્પો છે. જે કિસ્સાઓમાં કોઈ કંપની તમને જરૂરી સેવાની સ્તર પ્રદાન કરતી નથી, તે નવી હોસ્ટિંગ કંપની શોધવા માટે ખૂબ સરળ છે. હોવ ...\nતમારી સામાન્ય ટોપ 10 હોસ્ટિંગ પ્રોવાઇડર્સ સૂચિ નથી\nદરેકને એવું લાગે છે કે ટોચનાં 10 હોસ્ટિંગ પ્રદાતાઓનો તાજ કોને પહેરવો જોઈએ. કોણ શ્રેષ્ઠ છે તેના પર અમે અમારા બે સેન્ટ પણ ફેંકી દીધા છે, અને અમે તે સૂચિ દ્વારા .ભા છીએ. જો કે, લગભગ હંમેશાં હોસ્ટ ...\nSilliest વેબ હોસ્ટિંગ સુવિધાઓ સાત\nતે સોલિડ માર્કેટિંગ અને જાહેરાત વ્યૂહરચનાના પ્રાથમિક નિયમોમાંનું એક છે: તમારા અનન્ય વેચાણ દરખાસ્તને સ્પષ્ટરૂપે વ્યાખ્યાયિત કરો - ગ્રાહકોને બરાબર ખબર છે કે તે તમને શું છે તે તમને અલગ કરે છે ...\nબ્લોગ્સ અને નાના વ્યવસાય વેબસાઇટ્સ માટે શ્રેષ્ઠ ડીડીઓએસ સંરક્ષણ શોધવું\nલેમેન માટે વર્ડપ્રેસ સુરક્ષા ટીપ્સ: તમારું વર્ડપ્રેસ લ Loginગિન અને અન્ય સુરક્ષા વ્યવહાર સુરક્ષિત કરો


મખમલ જેવી ગોરી ત્વચા મેળવવા માંગતા હો, તો આજે જ તમારા ચહેરા પર આ2ફેસ માસ્ક લગાવો\nભારતમાં લોકોની સુંદરતાની વ્યાખ્યા મોટી ગરબડ છે. તેઓ વિચારે છે કે તમારી ત્વચા ગોરી હોય તો જ તમે સુંદર દેખાઈ શકો છો પણ એવું નથી. કેટલીકવાર વાજબી ચામડીવાળા લોકો ખરાબ ત્વચાને કારણે નકામા પણ દેખાઈ શકે છે. તમે વાજબી, શ્યામ કે કાળા છો? તેનાથી કોઈ ફરક પડતો નથી. જો તમે સુંદર અને આકર્ષક દેખાવા માંગો […]\nઆ મહિલા તેના ઘરના ટેરેસ ગાર્ડનમાં 80 પ્રકારના ઓર્ગેનિક શાકભાજી ઉગાડે છે -જાણો ટિપ્સ\nઆજકાલ બજારમાં તાજા ફળો અને શાકભાજીનું નામ ખોવાઈ ગયું છે, માત્ર કેમિકલયુક્ત ફળો અને શાકભાજી જ બધે જોવા મળે છે. શહેરોમાં પરિસ્થિતિ વધુ ખરાબ છે, એક તો તેમની વ્યસ્ત દિનચર્યા, બીજું પ્રદૂષિત વાતાવરણ અને મહાનગરોમાં જ્યાં રહેવા માટેનું સ્થળ ભાગ્યે જ ઉપલબ્ધ છે, લોકો સજીવ ખેતી વિશે કેવી રીતે વિચારશે? તેઓ ચિંતિત છે કે કેમિકલ […]


મેરાન્યૂઝ નેટવર્ક.નવી દિલ્હી: સંસદનું ચોમાસુ સત્ર: પેગાસસ કૌભાંડ અને કૃષિ કાયદાઓના મુદ્દે સંસદ સત્રની કાર્યવાહી સતત ખોરવાઈ રહી છે. પ્રયત્નો કરવા છતાં સરકાર અને વિપક્ષ વચ્ચેની મડાગાંઠ દૂર થઈ શકી નથી. મંગળવારે સંસદીય દળની બેઠકમાં વડાપ્રધાન નરેન્દ્ર મોદીએ વિપક્ષ પર આકરા નિશાન સાધ્યા હતા. તેમણે કહ્યું કે વિપક્ષ સંસદને કાર્ય કરવા દેતો નથી.આ સંસદ, બંધારણ, લોકશાહી અને દેશની જનતાનું અપમાન છે. 27 જુલાઇએ પણ ભાજપની સંસદીય દળની બેઠકમાં પીએમ મોદીએ કોંગ્રેસ પર ઉગ્ર નિશાન સાધ્યું હતું અને કહ્યું હતું કે આ પાર્ટી ગૃહને કામ કરવા દેતી નથી.\nતેમણે કહ્યું હતું કે જ્યારે કોવિડ -19 પર બેઠક બોલાવવામાં આવી હતી ત્યારે કોંગ્રેસે બહિષ્કાર પણ કર્યો હતો અને અન્ય પક્ષોને આવતા અટકાવ્યા હતા. પીએમ મોદીએ ભાજપના સાંસદોને કોંગ્રેસ અને વિપક્ષના આ 'કામ' ને જનતા અને મીડિયા સામે ઉજાગર કરવા વિનંતી કરી હતી. પીએમ એ સાંસદોને એમ પણ કહ્યું હતું કે આઝાદીના 75 વર્ષ પૂર્ણ થવા પ્રસંગે 75 ગામોની મુલાકાત લો, 75 કલાક રોકાઓ. લોકોને ગામડાઓમાં દેશની સિદ્ધિઓ, દેશની આઝાદી, આ બધી બાબતો વિશે જણાવો. નાની જોડી બનાવો અને જાઓ. તેમણે કહ્યું હતું કે, એ સુનિશ્ચિત કરવું પડશે કે આઝાદીના 75 વર્ષનો આ કાર્યક્રમ સરકારી કાર્યક્રમ ન બને, આ કાર્યક્રમમાં દેશના લોકોની ભાગીદારી હોવી જોઈએ.\nનોંધનીય છે કે પેગાસસ જાસૂસી અને કૃષિ કાયદાના મુદ્દે બંને ગૃહોની કાર્યવાહી સતત ખોરવાઈ રહી છે. સરકાર અને વિપક્ષ વચ્ચેની મડાગાંઠ દૂર થઈ રહી નથી. ઓગસ્ટના પહેલા કામકાજના દિવસે એટલે કે સોમવારે પણ કાર્યવાહી સ્થગિત કરવી પડી હતી. સંસદનું સત્ર 19 જુલાઇથી શરૂ થયું છે, પરંતુ વિપક્ષી સાંસદોના હંગામો અને વિરોધને કારણે ઘણો સમય પસાર થયો છે.\nMonsoon Session Parliament Monsoon Session PM Narendra Modi BJP Opposition Congress


સીરિયલ કિલર : દરજીએ ૩૩ લોકોની કરી ઘાતકી હત્યા : ટ્રક ડ્રાઇવરને બનાવતો શિકાર\nસવારે દરજી, રાત્રે હત્યારો : કબૂલનામુ સાંભળી પોલીસ અચંબામાં\nભોપાલ તા. ૧૨ : ભોપલના બહારના વિસ્તારમાં આવેલી નાનકડી દુકાનમાં આદેશ ખમારા દિવસે સિલાઈ મશીન પર કપડા સીવતો અને રાત્રે જયારે ઊંઘવા જતો ત્યારે પલંગમાં પડ્યા પડ્યા તેને ખતરનાક ઘટનાઓને અંજામ આપવાના વિચારો આવતા. આ દરમિયાન તે પોતાની જાતને કુહાડીની ધાર કાઢતાં કે જલ્લાદની જેમ ફાંસીનો ગાળિયો તૈયાર કરતા જોતો હશે. હત્યાઓની શરૂઆત થઈ ૨૦૧૦માં, પ્રથમવાર મહારાષ્ટ્રનું અમરાવતી અને પછી નાસિક. એ પછી તો જાણે મધ્યપ્રદેશમાં મૃતદેહો મળવાનો સિલસિલો શરૂ થયો.\nમહારાષ્ટ્ર, ઉત્ત્।રપ્રદેશ અને બિહારમાંથી ઘણી લાશ મળી અને આ તમામ હત્યાઓને જોડતી એક કડી હતી. જેની પણ હત્યા થઈ તે વ્યકિત ટ્રક ડ્રાઈવર હતો અથવા તો તેનો સહયોગી. કોઈએ કયારેય વિચાર્યું પણ નહીં હોય કે આ ખૂનીખેલ ખેલનાર વ્યકિત મંડીદીપનો એક મિલનસાર દરજી હશે. ગયા અઠવાડિયે સ્થાનિક પોલીસે આદેશ ખમારાની ધરપકડ કરી ત્યારે ૩૦ હત્યાનું તેનું કબૂલનામું સાંભળીને પોલીસ પણ અચંબિત થઈ. મંગળવારે આદેશે કબૂલ્યું કે તેણે વધુ ૩ હત્યા પણ કરી હતી.\n૩૩ હત્યાઓ કરનાર આદેશનું નામ ભારતના સીરિયલ કિલર્સમાં સામેલ થયું છે. આ લિસ્ટમાં ૪૨ લોકોના ગળા કાપનાર રમણ રાઘવ, નિઠારી કાંડમાં દોષી સુરેંદ્ર કોળી અને કોલકત્ત્।ાના સ્ટોનમેન જેવા ગુનેગારો સામેલ છે. એક વરિષ્ઠ પોલીસ અધિકારીએ જણાવ્યું કે, ત્રણ દિવસ પીછો કર્યા બાદ અમારી એક બહાદુર મહિલા પોલીસકર્મીના કારણે ઉત્ત્।રપ્રદેશના સુલતાનપુરના એક જંગલમાંથી ગયા અઠવાડિયે આદેશને ઝડપી લેવાયો. જેટલી ઝડપથી તે હત્યાઓ વિશે કબૂલતો હતો તેટલી જ મુશ્કેલી પોલીસને જાણકારી મેળવવામાં ઉઠાવી પડી. તેના કબૂલનામા બાદ પાડોશી રાજયોને પણ બંધ કરાયેલા કેસ ફરી ખોલવા પડ્યા.\nતાઈકવોન્ડોમાં બ્લેક બેલ્ટ અને જૂડોમાં એશિયન ગેમ્સમાં બ્રોન્ઝ મેડલ જીતનારી સિટી એસપી બિટ્ટુ શર્માએ આદેશ ખમારાને મોડી રાત્રે બંદૂકની અણીએ કાબૂ કર્યો. આરોપીને પકડ્યો ત્યારે એસપી બિટ્ટુ શર્મા અને ટ્રક ડ્રાઈવરની હત્યાના બે કેસની આગેવાની કરી રહેલા એસપી રાહુલ કુમારને એ વાતનો અંદેશો હતો કે પકડાયેલો આરોપી એક સીરિયલ કિલર છે. હત્યાઓ કરવામાં આદેશનો સાથ આપનારા જયકરને પૂછ્યું કે તેઓ ટ્રક ડ્રાઈવર્સને નિશાન કેમ બનાવતા હતા. જવાબમાં તેણે હસતાં હસતાં કહ્યું કે, એ તો ટ્રક ડ્રાઈવર્સને મોક્ષ આપતા હતા. તેમનું જીવન ઘણું મુશ્કેલ હોય છે. હું તો તેમને કષ્ટમાંથી છૂટકારો અપાવીને મુકિતના માર્ગે મોકલી રહ્યો છું.\nતપાસમાં સામેલ પોલીસ અધિકારીઓનું કહેવું છે કે, આદેશની પૂછપરછ કરવી બેચન કરનારું કામ છે કારણકે તેને જરા પણ પસ્તાવો નથી. એક પોલીસ ઓફિસરે જણાવ્યું કે, જે પણ વ્યકિતની આદેશે હત્યા કરી છે તેના વિશેની નાનામાં નાની વિગત તેને યાદ છે. હત્યા પહેલા છેલ્લી વાર કયાં અને શું ખાધું, કયા કપડાં પહેર્યા હતા, કયાં અને કોની હત્યા કરી, કેવી રીતે હત્યા કરી અને લાશ કયાં ફેંકી બધું જ યાદ છે. હત્યા પહેલા તેણે શરીરના જે જગ્યા પર હુમલો કર્યો હોવાનો ઉલ્લેખ કર્યો તે જ જગ્યા પોસ્ટમોર્ટમ રિપોર્ટમાં પણ બહાર આવી છે.\nખમારા સમાજના લોકોના વંશજો ભાગલા બાદ પાકિસ્તાનથી આવ્યા હતા. કુખ્યાત અશોક ખમારાના કારણે સમાજ શર્મસાર છે. હવે આદેશ ખમારાનો ખુલાસો પણ તેમના માટે ઝટકા સમાન છે. આદેશનો દીકરો એક સ્થાનિક સંસ્થામાં કામ કરે છે. આદેશની હકીકત જાણ્યા બાદ તેની પત્ની અને દીકરીઓ આઘાતમાં છે. આદેશના મોટા પુત્ર શુભમનું કહેવું છે કે, અમને ન્યૂઝપેપર દ્વારા તેમણે કરેલી હત્યાઓ વિશે જાણ થઈ. છેલ્લે અમે ૧૫ ઓગસ્ટે તેમને જોયા હતા. એ વખતે તે નાગપુરમાં એક જૂના કેસની સુનાવણી માટે જતા હતા. અમને તેમની આ ખતરનાક હકીકત વિશે જાણ નહોતી.


અમિતાભ બચ્ચન ની આવવા વાળી5મોટી ફિલ્મો, બીજા નંબર વાળી નો બધાને છે ઇન્તજાર - Gujarati Times\nબોલીવુડ ના મહાનાયક અમિતાભ બચ્ચન દરેક જનરેશન ના ફેવરેટ છે એવું તેથી કારણકે તેમનો અભિનય મોટા થી લઈને બાળકો સુધી તેમની ફિલ્મો ને પસંદ કરે છે. ફિલ્મ ઇન્ડસ્ટ્રી માં અમિતાભ જી ને દરેક કોઈ પસંદ કરે છે અને આજે 75 વર્ષ ની ઉંમર માં પણ તે કોઈ નવજુવાન ની જેમ કામ કરે છે. તેમની પાસે બેક ટુ બેક ફિલ્મો ની લાઈન લાગી છે હવે તેમની કેટલીક એવી ફિલ્મો આવવાની છે જેનાથી તેમના કેરિયર નો ઈતિહાસ પણ બદલાઈ જશે. અમિતાભ બચ્ચન ના અભિનય ની કાયલ પૂરી દુનિયા છે અને તેમને સૌથી વધારે બ્લોકબસ્ટર ફિલ્મો થી બોલીવુડ ને એક અલગ મુકામ આપ્યો છે. આજે પણ તેમની પાસે પાંચ ફિલ્મો છે જેમની શુટિંગ તે એક પછી એક કરી જ રહ્યા છે. અમિતાભ બચ્ચન ની આવવા વાળી5મોટી ફિલ્મો, હંમેશા વ્યસ્ત રહેવા વાળા અમિતાભ બચ્ચન ની પાસે આ ફિલ્મો ની લાઈન છે.\nઅમિતાભ બચ્ચન ની આવવા વાળી5મોટી ફિલ્મો\nઅમિતાભ બચ્ચન ઉંમર ના આ પડાવ પર આવીને પણ એવી ફિલ્મો માં કામ કરી રહ્યા છે જે આજ ના યુવા કરવામાં પણ અસહજ અનુભવ કરશે. તે એવી ઉંમર માં એક્શન ફિલ્મો કરી રહ્યા છે અને તેમની આવવા વાળી ફિલ્મો પણ એક્શન થી ભરપુર છે.\n1. ઠગ્સ ઓફ હિન્દુસ્તાન\nઆ દિવાળી પર આમિર ખાન ફિલ્મ ‘ઠગ્સ ઓફ હિન્દુસ્તાન’ લઈને આવી રહ્યા છે જેમાં અમિતાભ બચ્ચન પણ મુખ્ય ભૂમિકા માં નજર આવશે. ફિલ્મ નું ટ્રેઇલર રીલીઝ થઇ ગયું છે અને ફિલ્મ 8 નવેમ્બર એ રીલીઝ થશે. ફિલ્મ માં કેટરીના કૈફ અને સના ફાતિમા શેખ પણ છે. ફિલ્મ 18 મી શતાબ્દી માં અંગ્રેજો ની ગુલામી ના દરમિયાન ની છે. ફિલ્મ નું ટ્રેઇલર ખુબ વાયરલ થઇ રહ્યું છે અને બધાને આ ફિલ્મ નો બેસબ્રી થી ઇન્તજાર છે કારણકે એવી ફિલ્મ બહુ સમય પછી અને બોલીવુડ માં કદાચ પહેલી વખત દેખવા મળશે.\nઅયાન મુખર્જી દ્વારા નિર્દેશિત ફિલ્મ ‘બ્રહ્માસ્ત્ર’ અમિતાભ બચ્ચન નો રોલ બહુ જ વધારે એક્શન થી ભરપુર હશે. આ ફિલ્મ માં અમિતાભ બચ્ચન ના સિવાય રણબીર કપૂર, આલિયા ભટ્ટ અને મૌની રોય પણ મુખ્ય રોલ માં હશે. આ ફિલ્મ નો લોકો ને ઇન્તજાર લોકો ને બેસબ્રી થી છે, અને આ ફિલ્મ વર્ષ 2019 ના એપ્રિલ માં રીલીઝ થશે.\n3. આંખે 2\nનિર્દેશક અનીસ બજ્મી ની ફિલ્મ આંખે ની અપાર સફળતા પછી અમિતાભ બચ્ચન હવે આંખે-2 માં નજર આવશે. ફિલ્મ માં અમિતાભ બચ્ચન ના સિવાય ઘણા બીજા સિતારા પણ નજર આવશે. આ ફિલ્મ પણ આગળ ના વર્ષએ જ ફ્લોર પર આવી જશે. ફિલ્મ ની થીમ એક્શન અને ડ્રામા પર આધારિત હશે.\nતમે હંમેશા અમિતાભ બચ્ચન ને એક્શન ફિલ્મો માં દેખ્યા હશે. હવે તે ફિલ્મ બદલા માં નજર આવશે અને આ ફિલ્મ માં અમિતાભ બચ્ચન ની સાથે તાપસી પન્નુ અને અમૃતા સિંહ પણ નજર આવશે. આ સારી અને એક્શન ફિલ્મ ની શુટિંગ લગભગ પૂરી થઇ ચુકી છે અને આગળ ના વર્ષે 2019 માં આ ફિલ્મ રિલીજ થઇ જશે.\nમરાઠી ફિલ્મ સૈરાટ ના પ્રોડ્યુસર નાગરાજ મંજુલે ની સાથે અમિતાભ બચ્ચન મળીને એક ફિલ્મ માં કામ કરવા જઈ રહ્યા છે. તેમને ઘણી બ્લોકબસ્ટર ફિલ્મો બનાવી છે. આ જ એક ફિલ્મ ઝુંડ બનાવવા જઈ રહ્યા છે જેમાં અમિતાભ બચ્ચન ને કાસ્ટ કરવામાં આવશે. હજુ આ વિશે વાત થઇ રહી છે આ ફિલ્મ પર આગળના વર્ષે કામ થશે અને આ ફિલ્મ વર્ષ 2020 માં રીલીઝ થશે.\npreviousખુબસુરતી ના મામલા માં ઓછી નથી વિરાટ કોહલી ની ભાભી, દેખો સરસ ફોટા\nnextઅભિનેત્રી મૌની રોય એ બદલ્યો પોતાનો લુક, હવે ઓળખવી મુશ્કેલ, દેખો ફોટા


today-horoscope-in-gujarati-read-tula vruschik dhan 13th september August 2020-rashifal-or-horosocpe-here-km – News18 Gujarati\nHome » photogallery » dharm-bhakti » TODAY HOROSCOPE IN GUJARATI READ TULA VRUSCHIK DHAN 13TH SEPTEMBER AUGUST 2020 RASHIFAL OR HOROSOCPE HERE KM\n13 September 2020: તુલા, વૃશ્ચિક અને ધન રાશીના જાતકો તબીયતને લઈ રહો સતર્ક, થશે પરિશ્રમ\n| September 12, 2020, 23:41 IST\nતુલા રાશીફળ - આજનો દિવસ થકાવટ ભર્યો રહેશે, જેથી વચ્ચે જરૂરી આરામ કરવો નહીં તો નિરાશા હાવી થઈ શકે છે. તમારા ઘર સાથે જોડાયેલું રોકાણ ફાયદાકારક રહેશે. ઘરેલુ કામ તણાવનું કારણ બની શકે છે. આજનો દિવસ તમારો ખટિન પરિશ્રમ ફળદાયી સિદ્ધ થશે. ભરપૂર રચનાત્મકતા અને ઉત્સાહ તમને ફાયદાકરક દિવસ તરફ લઈ જશે. આજે તમને સાચા પ્રેમનો અહેસાસ થશે.\nવૃશ્ચિક રાશીફળ - માનસીક તણાવ ન લેવો, સકારાત્મક વિચાર રાખવો. આર્થિક સમસ્યાએ વિચારવાની ક્ષમતા નબળી કરી દીધી છે. કોઈ પણ નિર્ણય લેતા પહેલા પરિવારની સલાહ જરૂર લેવી, નહીં તો મુશ્કેલીમાં ફસાઈ શકો છો. મોટી વ્યાપારીક લેવડ-દેવડ સમયે ભાવનાત્મકતાને કાબુમાં રાખો. મુસાફરી માટે સારો દિવસ નથી.\nધન રાશીફળ - તમારી મન ચંચળ સ્વભાવનું રહી શકે છે. ઝડપી પૈસા કમાવવાની તીવ્ર ઈચ્છા પેદા થશે. કાર્ય સ્થળ પર કામના દબાણને લઈ માનસિક ઉથલ-પાથલ અને પરેશાનીનો સામનો કરવો પડી શકે છે. નોકરીયાત માટે દિવસ સારો રહેશે. તમારી વાતચીતમાં મૌલિકતા રાખો, બનાવટી દેખાવ ફાયદો નહીં કરાવી શકે. જીવનસાથી તરફ વધારે પડતી આશા ઉદાસી તરફ લઈ જશે, જેથી સકારાત્મક બનો.


પૈસાએ બનાવ્યા આ7બોલિવૂડ સ્ટાર્સને સુંદર5નંબર માટે વરદાન સાબિત થયા પૈસા - GujjuClub\nપૈસાએ બનાવ્યા આ7બોલિવૂડ સ્ટાર્સને સુંદર5નંબર માટે વરદાન સાબિત થયા પૈસા\nતમે ઘણા લોકોને કહેતા સાંભળ્યા જ હશે કે પૈસા જ મહત્વ ના નથી. પરંતુ ઘણા લોકો સહમત થશે કે આજના સમયમાં પૈસાજ બધું છે. જો તમારી પાસે પૈસા છે, તો તમે રાજા છો અને જો તમારી પાસે પૈસા નથી, તો તમે રાંક તમે કહેવત તો સાંભળી જ હશે કે ‘ખુશી પૈસાથી ખરીદી શકાતી નથી’ પરંતુ કેટલાક લોકો માટે આ પૈસા તેમની ખુશીનું કારણ બની ગયા છે.\nબોલીવુડ ઇન્ડસ્ટ્રીમાં પદ મેળવવા છોકરીઓ માટે સુંદર દેખાવું ખૂબ જ મહત્વપૂર્ણ છે. સુંદર દેખાવાની ઈચ્છામાં, નાયિકાઓ ઘણી પ્રકારની સર્જરીઓ કરે છે. તમને જણાવી દઈએ કે સુંદર દેખાવાની ઈચ્છામાં આ અભિનેત્રીઓ પોતાના પર લાખો રૂપિયા ખર્ચ કરે છે. બોલિવૂડમાં એવી ઘણી અભિનેત્રીઓ છે જેમણે સુંદર દેખાવા માટે સર્જરી કરાવી છે અને તેમની સર્જરી પણ સફળ રહી છે.\nપરંતુ કલ્પના કરો કે જો તેમની પાસે પૈસા ન હોય તો શું થશે? શું આ અભિનેત્રીઓને આવી મોંઘી સારવાર મળી શકે? ના, જો તેમની પાસે પૈસા ન હોય, તો આ અભિનેત્રીઓ આવી ખર્ચાળ સારવાર મેળવી શકશે નહીં. એમ કહેવું ખોટું નથી તેમને સુંદર દેખાવામાં પૈસાનું વિશાળ યોગદાન છે. પૈસાને કારણે આ અભિનેત્રીઓ સુંદર અને ખૂબસૂરત દેખાવા માંડી છે. તે પ્રખ્યાત બનતા પહેલા ખાસ દેખાતી નહોતી, પરંતુ નામ અને ખ્યાતિ મળ્યા પછી તેનો લુક સંપૂર્ણપણે બદલાઈ જાય છે. આજે આ પોસ્ટમાં, અમે તમને એવી7મહિલાઓનો પરિચય આપવા જઈ રહ્યા છીએ, જેનો દેખાવ પ્રખ્યાત થયા પછી સંપૂર્ણ બદલાઈ ગયો.\nનેહા કક્કર આજે બોલિવૂડની જાણીતી ગાયિકા છે. તેણે સિંગિંગ રિયાલિટી શો ‘ઇન્ડિયન આઇડોલ’ થી તેની કરિયરની શરૂઆત કરી હતી. આજે તે પોતાની મહેનતને કારણે આ તબક્કે પહોંચી છે. આજે આખી દુનિયાના લોકો નેહા કક્કરને ઓળખે છે. તેનું નામ ઉદ્યોગના ખૂબ જ સુંદર ગાયકોમાં શામેલ છે. પરંતુ ઈન્ડસ્ટ્રીમાં આવતા પહેલા તે એકદમ અલગ દેખાતી હતી. પૈસા અને ખ્યાતિ મળ્યા પછી નેહાનો લૂક સંપૂર્ણ બદલાઈ ગયો છે.\nમિસ વર્લ્ડનો ખિતાબ જીતનાર માનુષી છિલ્લર પહેલા તો ખૂબ જ સામાન્ય લાગતી હતી. જેમ તમે ચિત્રમાં જોઈ શકો છો તેણી કોઈ સામાન્ય છોકરી જેવી દેખાતી હતી. પરંતુ મિસ વર્લ્ડ બનતા જ તેનો દેખાવ બદલાઈ ગયો. આજે માનુષી છિલ્લર ખૂબ જ સુંદર અને ખૂબસૂરત લાગી રહી છે.\nઝરીન ખાને તેની કારકિર્દીની શરૂઆત સલમાન ખાન સાથે ફિલ્મ ‘વીર’ માં કરી હતી. ફિલ્મ ઈન્ડસ્ટ્રીમાં આવતા પહેલા ઝરીન ખૂબ ચરબીવાળી હતી. ચિત્ર જોઈને, તમે અનુમાન કરી શકો છો કે પૈસા મળ્યા પછી તેઓએ તેનો કેટલો ઉપયોગ કર્યો છે. આજે ઝરીન ખૂબ જ સુંદર લાગી રહી છે.\nજો કે, સોનાક્ષી પાસે પૈસાની અછત ન હતી કારણ કે તેના પિતા શત્રુઘ્ન સિંહા બોલિવૂડના મહાન અભિનેતા છે. પરંતુ ફિલ્મોમાં આવતા પહેલા તે ખૂબ જ ચરબીવાળી હતી. જ્યારે તે આ ઈન્ડસ્ટ્રીથી દૂર હતી ત્યારે તેણે તેના લુક પર ધ્યાન આપ્યું ન હતું પરંતુ ખ્યાતિ મળતાંની સાથે જ તેણી ફીટ થઈ ગઈ હતી.\nયાદીમાં આગળ શિલ્પા શેટ્ટી નું નામ આવે છે, જે યુપી બિહારને પોતાના લટકા લૂંટી લેતી નાયિકા છે. જ્યારે તે ફિલ્મોમાં આવી ત્યારે શિલ્પા પણ ખૂબ જ શ્યામ હતી. પરંતુ તેને ખ્યાતિ મળતાંની સાથે જ તેની ત્વચાની ચમકની સારવાર અને નાકની સર્જરી કરાવી. આજે 44 વર્ષની ઉંમરે પણ તે ખૂબ જ આકર્ષક લાગે છે.\nપ્રિયા પ્રકાશ વારિયર.\nનૈન મટકાની પ્રિયા પ્રકાશ વારિયર રાતોરાત સ્ટાર બની હતી. કારકિર્દીની શરૂઆતમાં તે એકદમ અલગ દેખાતી હતી, પરંતુ ખ્યાતિ મળ્યા પછી તેનો દેખાવ સંપૂર્ણપણે બદલાઈ ગયો હતો.\nદીપિકા પાદુકોણ આજે બોલિવૂડની ટોચની અભિનેત્રી છે. પરંતુ તે કહેવું ખોટું નથી કે ખ્યાતિ મળવાના કારણે દીપિકાના લુકમાં ઘણો બદલાવ આવ્યો છે. જેમ તમે જોઈ શકો છો કે તે જૂના ચિત્રમાં કેવી દેખાય છે અને આજે તે કેવી દેખાય છે. ઈન્ડસ્ટ્રીમાં આવ્યા પછી દીપિકાના રંગમાં સંપૂર્ણપણે ફેરફાર થયો.


રામ પ્રસાદ બિસ્મિલ જીવન પરિચય\nHomeસ્વતંત્રતા સેનાનીરામ પ્રસાદ બિસ્મિલ જીવન પરિચય\nKhedut Help - Saturday, June 11, 2022\nભારતની આઝાદીના ઈતિહાસમાં જ્યારે પણ મહાન ક્રાંતિકારીઓની વાત થશે ત્યારે ભારત માતાના બહાદુર પુત્ર રામ પ્રસાદ બિસ્મિલનો ઉલ્લેખ જરૂર થશે. રામ પ્રસાદ બિસ્મિલ માત્ર એક મહાન ક્રાંતિકારી જ નહીં, પરંતુ કવિ, અનુવાદક, બહુભાષાવિદ અને ઉચ્ચ કક્ષાના સાહિત્યકાર હતા. તેમણે પોતાની બહાદુરી અને સમજદારીથી બ્રિટિશ શાસનની ઊંઘ હરામ કરી દીધી હતી અને ભારતની આઝાદી માટે માત્ર 30 વર્ષની વયે પોતાના જીવનનું દેશ માટે બલિદાન આપી દીધું.\nરામ પ્રસાદ બિસ્મિલ ‛બિસ્મિલ’ સિવાય રામ અને અજ્ઞાત નામે લેખો અને કવિતાઓ લખતા હતા. રામ પ્રસાદ બિસ્મિલની પ્રખ્યાત રચના 'સરફરોશી કી તમન્ના અબ હમારે દિલ મેં હૈ' ગાઈને દેશની આઝાદી માટે ઘણા ક્રાંતિકારીઓએ ફાંસીના માંચડે હસતા મુખે અમર થઈ ગયા. રામ પ્રસાદ બિસ્મિલે 'મૈનપુરી કાંડ' અને 'કાકોરી કાંડ' દ્વારા બ્રિટિશ સામ્રાજ્યને હચમચાવી નાખ્યું હતું. રામ પ્રસાદ બિસ્મિલે 11 વર્ષના તેમના ક્રાંતિકારી જીવનમાં ઘણા પુસ્તકો લખ્યા અને પોતે જ પ્રકાશિત કર્યા. તેમના જીવનકાળ દરમિયાન પ્રકાશિત થયેલા લગભગ તમામ પુસ્તકો બ્રિટિશ સરકાર દ્વારા જપ્ત કરવામાં આવ્યા હતા.\nરામ પ્રસાદ બિસ્મિલનું પ્રારંભિક જીવન\nરામ પ્રસાદ બિસ્મિલનો જન્મ 11 જૂન 1897ના રોજ ઉત્તર પ્રદેશના શાહજહાંપુર જિલ્લામાં થયો હતો. તેમના પિતાનું નામ મુરલીધર અને માતાનું નામ મૂળમતી હતું. જ્યારે રામ પ્રસાદ બિસ્મિલ સાત વર્ષના હતા ત્યારે તેમના પિતા પંડિત મુરલીધર તેમને ઘરે હિન્દી શીખવવા લાગ્યા. તે સમયે ઉર્દૂનું પણ પ્રભુત્વ હતું, તેથી હિન્દી શિક્ષણની સાથે બાળકને ઉર્દૂ ભણવા માટે એક મૌલવી સાહેબ પાસે મોકલવામાં આવ્યા. તેમના પિતા પંડિત મુરલીધર રામના શિક્ષણ પર વિશેષ ધ્યાન આપતા હતા અને અભ્યાસની બાબતમાં કોઈપણ પ્રકારની બેદરકારી બદલ સખત સજા પણ કરતા હતા.\nરામ પ્રસાદ બિસ્મિલ આઠમા ધોરણ સુધી હંમેશા વર્ગમાં પ્રથમ આવ્યા પરંતુ અસંગતતાને કારણે તેઓ સતત બે વર્ષ સુધી ઉર્દૂ માધ્યમની પરીક્ષામાં નાપાસ થયા હતા. રામ પ્રસાદ બિસ્મિલની આ અધોગતિથી સૌને ખૂબ જ દુ:ખ થયું અને એક જ પરીક્ષામાં બે વાર નાપાસ થયા પછી રામ પ્રસાદ બિસ્મિલનું મન પણ ઉર્દૂ ભણવામાંથી હટી ગયું. આ પછી તેમણે અંગ્રેજી ભણવાની ઈચ્છા વ્યક્ત કરી. તેમના પિતા અંગ્રેજી શીખવવાની તરફેણમાં ન હતા પરંતુ રામપ્રસાદ બિસ્મિલની માતાના કહેવાથી તેઓ સંમત થયા. નવમા ધોરણમાં ગયા પછી રામપ્રસાદ આર્ય સમાજના સંપર્કમાં આવ્યા અને ત્યાર બાદ તેમના જીવનની સ્થિતિ બદલાઈ ગઈ. તેઓ આર્ય સમાજ મંદિર શાહજહાંપુર ખાતે સ્વામી સોમદેવના સંપર્કમાં આવ્યા હતા. જ્યારે રામપ્રસાદ બિસ્મિલ 18 વર્ષના હતા, ત્યારે સ્વાતંત્ર્ય સેનાની ભાઈ પરમાનંદને 'ગદર કાવતરા'માં સામેલ થવા બદલ બ્રિટિશ સરકારે મૃત્યુદંડની સજા ફટકારી હતી (જે પાછળથી આજીવન કેદમાં પરિવર્તિત થઈ હતી અને પછી 1920 માં તેઓને મુક્ત કરવામાં આવ્યા હતા). આ સમાચાર વાંચીને રામપ્રસાદ ખૂબ જ નારાજ થયા અને 'મેરા જનમ' નામની કવિતા લખીને સ્વામી સોમદેવને બતાવી. આ કાવ્યમાં અંગ્રેજોના શાસનમાંથી દેશને આઝાદ કરવાની પ્રતિબદ્ધતા દેખાતી હતી.\nઆ પછી રામપ્રસાદે પોતાનો અભ્યાસ છોડી દીધો અને 1916માં કોંગ્રેસના લખનઉ સત્ર દરમિયાન કોંગ્રેસના નરમ પક્ષના વિરોધ છતાં લોકમાન્ય બાલગંગાધર તિલકની આખા લખનઉ શહેરમાં સરઘસયાત્રા નીકળી. આ સંમેલન દરમિયાન તેઓ સોમદેવ શર્મા અને મુકુંદીલાલ વગેરેને મળ્યા. આ પછી કેટલાક સાથીઓની મદદથી તેમણે 'અમેરિકાનો સ્વતંત્રતા ઇતિહાસ' નામનું પુસ્તક પ્રકાશિત કર્યું. જે પ્રકાશિત થતાંની સાથે જ તે સમયની સરકારે તેના પર પ્રતિબંધ મૂક્યો.\nરામ પ્રસાદ બિસ્મિલે બ્રિટિશ સામ્રાજ્યવાદ સામે લડવા અને દેશને આઝાદ કરવા 'માતૃદેવી' નામની ક્રાંતિકારી સંસ્થાની સ્થાપના કરી. આ કામ માટે તેમણે ઔરૈયાના પંડિત ગેંડા લાલ દીક્ષિતની મદદ લીધી. સ્વામી સોમદેવ ઈચ્છતા હતા કે રામ પ્રસાદ બિસ્મિલને આ કામમાં કોઈ અનુભવી વ્યક્તિની મદદ મળે, તેથી તેમણે તેમનો પરિચય પંડિત ગેંડા લાલ સાથે કરાવ્યો. રામ પ્રસાદ બિસ્મિલની જેમ પંડિતજીએ પણ 'શિવાજી સમિતિ' નામની ક્રાંતિકારી સંસ્થાની સ્થાપના કરી હતી. બંનેએ ક્રાંતિકારીઓએ સાથે મળીને ઈટાવા, મૈનપુરી, આગ્રા અને શાહજહાંપુર જિલ્લાના યુવાનોને દેશની સેવા માટે સંગઠિત કર્યા. જાન્યુઆરી 1918માં બિસ્મિલે 'દેશવાસીઓ કે નામ સંદેશ' નામનું પેમ્ફલેટ પ્રકાશિત કર્યું અને તેની કવિતા 'મૈનપુરી કી પ્રતિજ્ઞા' સાથે તેનું વિતરણ કરવાનું શરૂ કર્યું. 1918માં તેમણે પોતાના સંગઠનને મજબૂત કરવા માટે3વખત લૂંટ પણ કરી હતી. 1918 માં કોંગ્રેસના દિલ્હી અધિવેશન દરમિયાન પોલીસે પ્રતિબંધિત સાહિત્ય વેચવા બદલ તેમના અને તેમના સંગઠનના અન્ય સભ્યો પર દરોડા પાડ્યા હતા, પરંતુ રામ પ્રસાદ બિસ્મિલ ભાગવામાં સફળ રહ્યા હતા. પોલીસ સાથેના એન્કાઉન્ટર પછી તેઓ યમુનામાં કૂદી ગયા અને તરીને આધુનિક ગ્રેટર નોઈડાના કોતરોમાં ગાયબ થઈ ગયા. તે જમાનામાં આ કોતરોમાં માત્ર બાવળના વૃક્ષો હતા અને માણસ દૂર દૂર સુધી દેખાતો ન હતો.\nબીજી તરફ 'મૈનપુરી કાંડ' કેસમાં બ્રિટિશ ન્યાયાધીશે ચુકાદો સંભળાવતા બિસ્મિલ અને દીક્ષિતને ભાગેડુ જાહેર કર્યા હતા.\nરામ પ્રસાદ બિસ્મિલે ગ્રેટર નોઈડાના એક નાનકડા ગામ રામપુર જાગીરમાં આશરો લીધો અને કેટલાક મહિનાઓ સુધી અહીંના નિર્જન જંગલોમાં ભટક્યા. આ સમય દરમિયાન તેમણે તેમની ક્રાંતિકારી નવલકથા 'બોલ્શેવીકો કી કરતૂતો' લખી અને 'યોગીક સાધના'નો હિન્દી અનુવાદ પણ કર્યો. આ પછી રામ પ્રસાદ બિસ્મિલ થોડો સમય અહીં ત્યાં ભટકતા રહ્યા અને જ્યારે સરકારે ફેબ્રુઆરી 1920માં 'મૈનપુરી કાવતરા'ના તમામ કેદીઓને મુક્ત કર્યા ત્યારે તેઓ પણ શાહજહાંપુર પરત ફર્યા.\nઆ પણ વાંચો : ભારતના પ્રથમ મહિલા રાજ્યપાલ સરોજિની નાયડુ\nસપ્ટેમ્બર 1920માં રામ પ્રસાદ બિસ્મિલ શાહજહાંપુર કોંગ્રેસ સમિતિના અધિકૃત પ્રતિનિધિ તરીકે કોંગ્રેસના કલકત્તા અધિવેશનમાં હાજરી આપી હતી. ત્યાં તેઓ લાલા લજપત રાયને મળ્યા જેઓ તેમના પુસ્તકોથી ખૂબ પ્રભાવિત થયા અને તેમને કલકત્તાના કેટલાક પ્રકાશકો સાથે પરિચય કરાવ્યો. આ પ્રકાશકોમાંના એક ઉમદત્ત શર્માએ પાછળથી વર્ષ 1922માં રામ પ્રસાદ બિસ્મિલનું પુસ્તક કેથરિન પ્રકાશિત કર્યું.\n1921માં તેમણે કોંગ્રેસના અમદાવાદ અધિવેશનમાં ભાગ લીધો હતો અને મૌલાના હસરત મોહની સાથે મળીને કોંગ્રેસની સામાન્ય સભામાં 'પૂર્ણ સ્વરાજ'નો ઠરાવ પસાર કરવામાં મહત્વની ભૂમિકા ભજવી હતી. શાહજહાંપુર પરત ફરીને તેમણે લોકોને 'અસહકાર ચળવળ'માં ભાગ લેવા માટે પ્રેરિત કર્યા. ચૌરી ચૌરાની હિંસક ઘટના પછી ગાંધીજીએ અસહકાર ચળવળ પાછી ખેંચી લીધી ત્યારે 1922ના ગયા સત્રમાં બિસ્મિલ અને તેના સાથીઓના વિરોધ સ્વરૂપ કોંગ્રેસમાં ફરીથી બે વિચારધારાઓ રચાઈ, એક ઉદારવાદી અને બીજી ગરમ મિજાજી.\nએચ.આર.એ ની રચના\nસપ્ટેમ્બર 1923માં દિલ્હીના વિશેષ કોંગ્રેસ અધિવેશનમાં અસંતુષ્ટ યુવાનોએ ક્રાંતિકારી પક્ષ બનાવવાનું નક્કી કર્યું. તે દિવસોમાં વિદેશમાં રહીને દેશની આઝાદી માટે પ્રયાસ કરી રહેલા જાણીતા ક્રાંતિકારી લાલા હરદયાલે રામ પ્રસાદ બિસ્મિલને પત્ર લખીને શચીન્દ્રનાથ સાન્યાલ અને યદુ ગોપાલ મુખર્જીને મળીને નવા પક્ષનું બંધારણ તૈયાર કરવાની સલાહ આપી હતી.\n3 ઑક્ટોબર 1924ના રોજ કાનપુરમાં હિન્દુસ્તાન રિપબ્લિકન એસોસિએશનની એક બેઠક યોજાઈ હતી જેમાં શચિન્દ્રનાથ સાન્યાલ, યોગેશચંદ્ર ચેટર્જી અને રામ પ્રસાદ બિસ્મિલ જેવા ઘણા અગ્રણી સભ્યોએ હાજરી આપી હતી. પાર્ટી માટે ભંડોળ એકત્ર કરવા માટે 25 ડિસેમ્બર 1924 ના રોજ બમરૌલીમાં એક લૂંટનું આયોજન કરવામાં આવ્યું હતું.\nપાર્ટીના કામ માટે ભંડોળની જરૂરિયાતને પહોંચી વળવા રામ પ્રસાદ બિસ્મિલે સરકારી તિજોરીને લૂંટવાની યોજના બનાવી અને તેમના નેતૃત્વ હેઠળ કુલ 10 લોકો (જેમાં અશફાક ઉલ્લા ખાન, રાજેન્દ્ર લાહિરી, ચંદ્રશેખર આઝાદ, શચિન્દ્રનાથ બક્ષી, મનમથનાથ ગુપ્તા, મુકુંદી લાલ, કેશવ ચક્રવર્તી, મુરારી શર્મા અને બનવારી લાલ વગેરે)એ9ઓગસ્ટ 1925ના રોજ લખનઉ નજીકના કાકોરી સ્ટેશન પર ટ્રેન રોકીને સરકારી તિજોરી લૂંટી હતી. 26 સપ્ટેમ્બર 1925ના રોજ રામ પ્રસાદ બિસ્મિલની સાથે કાકોરી લૂંટ કેસમાં દેશભરમાં 40 થી વધુ લોકોની ધરપકડ કરવામાં આવી હતી.\nરામ પ્રસાદ બિસ્મિલને ફાંસીની સજા\nરામ પ્રસાદ બિસ્મિલને અશફાક ઉલ્લાહ ખાન, રાજેન્દ્ર લાહિરી અને રોશન સિંહ સાથે મૃત્યુદંડની સજા ફટકારવામાં આવી હતી. તેમને 19 ડિસેમ્બર 1927ના રોજ ગોરખપુર જેલમાં ફાંસી આપવામાં આવી હતી.\nજે સમયે રામ પ્રસાદ બિસ્મિલને ફાંસી આપવામાં આવી હતી તે સમયે હજારો લોકો જેલની બહાર તેમની અંતિમ ઝલક માટે રાહ જોઈ રહ્યા હતા. તેમની અંતિમયાત્રામાં હજારો લોકો જોડાયા હતા અને રાપ્તીના કિનારે વૈદિક મંત્રોચ્ચાર સાથે તેમના અંતિમ સંસ્કાર કરવામાં આવ્યા હતા.\nજીવન પરિચય સ્વતંત્રતા સેનાની


વ્યાજની વસૂલાત માટે યુવકને 31 કલાક ગોંધી રાખી ઢોર માર માર્યો | For the recovery of interest, the youth beat them for 31 hours - Sambhaav News\nઅમદાવાદ: શહેરના માધુપુરા વિસ્તારમાં રૂપિયાની લેતી દેતી મામલે વાહનોની લે વેચ કરતા યુવકનું અપહરણ કર્યા બાદ ૩૧ કલાક સુધી ગોંધી રાખીને માર મારવાની ઘટના સામે આવતા ચકચાર મચી ગઇ છે. યુવકનું માધુપુરાથી ચપ્પાની અણીએ અપહરણ કર્યા બાદ તેને કાલુપુર અને જુહાપુરાના મકાનમાં ગોંધી રાખ્યો હતો.\nજ્યાં તેને પાંચ લોકોએ લાકડી, પાઇપ અને પટ્ટાથી ઢોર માર માર્યો હતો. ગઇ કાલે બે અપહરણકર્તા યુવકને રિવરફ્રન્ટ પર મારતા હતા ત્યારે પોલીસે ત્યાં પહોંચી ગઇ હતી અને તેને બચાવી લીધો હતો. પોલીસે બે યુવકોની ધરપકડ કરીને સમગ્ર ઘટનાનો પર્દાફાશ કર્યો છે.\nસરસપુર વિસ્તારમાં આવેલ પરમાનંદ પટલની ચાલીમાં રહેતા અને વાહનોની લે વેચ કરતા ફરીદ એહમદ અંસારીએ માધુપુરા પોલીસ સ્ટેશનમાં પાચ શખ્સો વિરુદ્ધમાં અપહરણ અને માર મારવાની ફરિયાદ કરી છે. ફરિયાદમાં કરેલા આક્ષેપ પ્રમાણે ત્રણ મહિના પહેલા કાલુપુરમાં રહેતા અસ્લમખાને ફરીદ એહમદની મુલાકાત સલમાન તેમજ અમીનાઆપા સાથે કરાવી હતી.\nફરીદ અહેમદને ધંધાનું કામ હોવાથી અસલમખાને તેની મુલાકાત કરાવી હતી. મુલાકાત દરમિયાન અમીનાએ ફરીદને જણાવ્યુ હતું કે ધંધા માટે રૂપિયાની જરૂર હોય તો કહેજો. અમીનાની વાત સાંભળતાં જ ફરીદે છ લાખ રુપિયાની માગણી કરી હતી. અમીનાએ ફરીદને છ લાખ રૂપિયા આપ્યા હતા જે રૂપિયા તેને ધંધામાં રોકાણ કર્યા હતા. ગત મહિને સલમાન અને સાહિદ ફરીદ અહેમદની દુકાન પર રૂપિયાની ઉઘરાણી કરવા માટે આવ્યા હતા.\nફરીદને ધંધામાં નુકસાન થયું હોવાથી તેને સલમાન અને સાહિદ પાસે ટાઇમ માંગ્યો હતો. જોકે ઉશ્કેરાયેલા સલમાને ફરીદને ધમકી આપી હતી અને છ લાખ મૂડી અને ત્રણ લાખ રૂપિયા વ્યાજ સાથે કુલ નવ લાખની માગણી કરી હતી. બન્ને જણા ફરીદને ધમકી આપીને જતા રહ્યા અને કહ્યુ હતું કે અમારા પૈસા આપી દે તને કોઇ ભાઇ કે પોલીસ બચાવી નહીં શકે. ત્યારબાદ અવારનવાર સલમાન ફરીદને ફોન પર ધમકી આપતો હતો. સોમવારના દિવસે ફરીદ તેની દુકાન પર હાજર હતો ત્યારે બપોરે બાર વાગ્યાની આસપાસ સલમાન, સાહિદ અને બીજા બે માણસો આવ્યા હતા.\nઅસલમખાન અને સાહિદે ચાઇનાનું ચપ્પુ બતાવીને ફરીદને કહ્યું હતું કે ચુપચાપ ગાડીમાં બેસી જા. સલમાનની વાત સાંભળીને ફરીદે ભાગવાની કોશિશ કરી હતી જોકે ચારેય જણાએ તેને જબરજસ્તી રિક્ષામાં બેસાડી દીધો હતો. જેમાં સલમાને તેને મોં દબાવી દીધું હતું. ચારેય જણા ફરીદનું અપહરણ કરીને કાલુપુર વિસ્તારમાં આવેલી ભંડારી પોળમાં અમીનાના ધરે લઇ ગયા હતા.\nઅમીનાએ એક રૂમમાં ફરીદને પુરી દીધો હતો અને તેને માર માર્યો હતો. આમીના, સાહીદ સિરાજ, સલમાન, અબ્દુલ રહીમ અને અબરાર ફરીદને લાકડી, બેઝબોલ તેમજ પટ્ટા વડે મારવા લાગ્યા હતા. આખો દિવસ સુધી ફરીદને આમીનાના ઘરે માર માર્યા બાદ તેને સ્કૂટર પર બેસાડીને મધુરમ સિનેમા પાસે લઇ ગયા હતા.\nત્યારબાદ સલમાન, સાહિદ, અબ્દુલ અને અબરાર ફરીદને કારમાં બેસાડીને જુહાપુરા ખાતે આવેલ અમીનાઆપાની બહેનના ઘરે લઇ લઇ ગયા હતા. અમીનાની બહેને ફરીદને ધમકાવીને કહ્યું હતુંકે તું આમના રૂપિયા આપી દે નહીં તો તને ખૂબ મારશે. આખી રાત ચારેય જણાએ ફરીદને જુહાપુરાના એક મકાનમાં ગોંધી રાખ્યો હતો અને માર મારવાનું ચાલુ રાખ્યું હતું.\nમોડી રાત્રે ફરીદના પગમાંથી લોહી નીકળતાં સાહિદ અને અબરાર તેને એક હોસ્પિટલ લઇ ગયા હતા જ્યાં તેને ધમકી આપી હતીકે સીડીથી પડી ગયો તેવું કહેજે નહીં તો વધુ મારીશું. ડોક્ટરે લોહી નીકળવાનું કારણ પૂછતાં ફરીદે સીડીઓથી પડી ગયો હોવાનું કહ્યું હતું. સારવાર બાદ ફરીદને કારમાં બેસાડીને જમાલપુરથી રિવરફ્રન્ટના રોડ પરથી સરખેજ જતા હતા ત્યારે બન્ને જણાએ સુમસામ જગ્યા જોઇને કાર ઊભી રાખી હતી.\nરિવરફ્રન્ટ પર કાર ઊભી રાખ્યા બાદ તેમને ફરીદને બહાર કાઢ્યો હતો અને મારમારવા લાગ્યા હતા. બન્ને જણા ફરીદને મારતા હતા ત્યારે અચાનક પોલીસ આવી ગઇ હતી અને તેને બચાવી લીધો હતો. પોલીસે ફરીદને મારતા બે યુવકોને પકડી પાડ્યા હતા. રિવરફ્રન્ટ પોલીસે સમગ્ર મામલે માધુપુરા પોલીસને જાણ કરતાં તેમણે પાંચ લોકો વિરુદ્ધમાં અપહરણનો તેમજ માર મારવાનો ગુનો દાખલ કર્યો હતો.\nફ્રેન્ચ ઓપન: સેરેનાને પરાજય આપી મુગુરુઝાએ જીત્યો ખિતાબ\nકેન્દ્ર સરકારે બેનામી કેસ માટે સ્પેશિયલ કોર્ટની રચના માટે નોટિફિકેશન જારી કર્યું\nવી.એસ. હોસ્પિટલમાં મેન્ટેનન્સનાં ધાંધિયાંથી ખરા સમયે જનરેટર ચાલુ થયું ન હતું\nઆ HOT એક્ટ્રેસને ડેટ કરી રહ્યો છે યુજવેન્દ્ર ચહલ, જલ્દી કરી શકે છે લગ્ન\nપૈસાના ઝઘડામાં યુવકનું અપહરણ